:: Mahdawiat :: আল্লাহকে কি চর্মচক্ষু দ্বারা দেখা সম্ভব?\nপ্রশ্ন :আল্লাহকে কি চর্মচক্ষু দ্বারা দেখা সম্ভব?\nউত্তর দিয়েছেন আয়াতুল্লাহ্ নাসের মাকারেম সিরাজী\nউত্তর : বুদ্ধিবৃত্তিক প্রমাণসমূহ হতে বোঝা যায়,মহান আল্লাহকে কখনও চর্মচক্ষু দ্বারা দেখা সম্ভব নয়। কারণ চক্ষু শুধু বস্তু বা বস্তুর কিছু প্রকৃতিকে অবলোকন করতে পারে। তাই যা বস্তু নয় এবং বস্তুর প্রকৃতিও ধারণ করে না তা কখনই চক্ষু দ্বারা দেখা যায় না। অন্যভাবে বলা যায় যে,যদি কোন কিছু দর্শনীয় হয় তাহলে অবশ্যই তার বস্তুপ্রকৃতি রয়েছে অর্থাৎ তা স্থান,কাল ও পাত্রের অধীন। কিন্তু মহান আল্লাহ্ এ সবের ঊর্ধ্বে। তিনি অসীম এক অস্তিত্ব। তিনি বস্তুর ঊর্ধ্বে। কারণ বস্তু জগতের সকল কিছু সীমিত।\nইমাম সাদেক (আ.)-এর এক শিষ্য মুয়াবিয়া ইবনে ওয়াহাব তাঁকে (ইমাম সাদেককে) প্রশ্ন করেন,“হে রাসূলের সন্তান! রাসূল (সা.) আল্লাহকে দেখেছেন-এ সম্পর্কিত হাদীস সম্পর্কে আপনি কি বলেন? কিভাবে তিনি তাঁকে দেখেছেন?”\nইমাম সাদেক (আ.) বললেন,“হে মুয়াবিয়া ইবনে ওয়াহাব! বিষয়টি কতটা দৃষ্টিকটু যে,মানুষ সত্তর-আশি বছর আল্লাহর রাজত্বে তাঁর নিয়ামত ভোগ করে তাঁকে সঠিকভাবে চেনে না। হে মুয়াবিয়া! মহানবী কখনও এই চর্মচক্ষু দ্বারা আল্লাহকে দেখেন নি। দর্শন দু’ভাবে হতে পারে :\nঅন্তর্চক্ষু ও বাহ্যিক চক্ষু দ্বারা। যদি কেউ বলে রাসূল অন্তর্চক্ষু দ্বারা আল্লাহকে দেখেছেন,তাহলে সে সত্য বলেছে। আর যদি কেউ বলে বাহ্যিক চক্ষু দ্বারা দেখেছেন,তাহলে সে মিথ্যা বলেছে এবং আল্লাহ্ ও তাঁর আয়াতকে মিথ্যা প্রতিপন্ন করেছে। কারণ রাসূল বলেছেন : যদি কেউ আল্লাহকে তাঁর সৃষ্টির সদৃশ মনে করে সে কাফের। মহান আল্লাহ্ বলেছেন : ليس كمثله شيء কোন কিছুই তাঁর অনুরূপ নয়।”(সূরা শুরা : ১১)\nঅন্য এক রেওয়ায়েতে ইসমাঈল ইবনে ফযল হতে বর্ণিত হয়েছে,তিনি বলেন,“আমি ইমাম সাদেককে প্রশ্ন করলাম : আল্লাহকে কি কিয়ামতের দিন দেখা যাবে?” তিনি বললেন,“সুবহানাল্লাহ্! তিনি এ সব হতে পবিত্র ও ঊর্ধ্বে। কারণ চক্ষুসমূহ ঐ বস্তুসমূহকে দেখতে পায় যার রং ও প্রকৃতি রয়েছে। আল্লাহ্ রং ও প্রকৃতিসমূহের স্রষ্টা।”\nবর্তমানে আমরা জানি পদার্থকে এর শোষিত রংয়ের কারণে দেখা যায়। যা কিছু রং ধারণ করে না তা দেখাও যায় না। তাই কিয়ামতে আল্লাহকে বাহ্যিক চক্ষু দ্বারা দেখার বিষয়টি অসঙ্গত। (( জ্যোতি ১ম বর্ষ, ৪র্থ সংখ্যা))


লাদাখ সীমান্তে উত্তেজনা, চীনা সেনা ও ভারতের যুদ্ধপ্রস্তুতি! – Birkantho.com\nব্রেকিং নিউজ গর্জনিয়ায় অবৈধভাবে বালু উত্তোলন: ড্রেজার মেশিন জব্দ ইচ্ছা মতো এলপিজি গ্যাসের মূল্য আদায়, নিয়ন্ত্রণে নেই বাজার পবিত্র ঈদুল আজহা আজ কক্সবাজারে পুলিশের গুলিতে সাবেক সেনা কর্মকর্তা নিহত\nচট্টগ্রাম, , সোমবার, ১০ আগস্ট ২০২০\nলাদাখ সীমান্তে উত্তেজনা, চীনা সেনা ও ভারতের যুদ্ধপ্রস্তুতি!\nপ্রকাশ: ২০২০-০৭-০২ ০৭:২০:৫৩ || আপডেট: ২০২০-০৭-০২ ০৭:২০:৫৫\nপূর্ব লাদাখ সীমান্তে উত্তেজনা নিরসনে ভারত-চীন বৈঠকে বসলেও কোনো সমাধান পাওয়া যায়নি। ভারতের দাবি, পূর্ব লাদাখে প্রকৃত নিয়ন্ত্রণরেখা বরাবর ২০ হাজার সেনা মোতায়েন করেছে চীন। তবে তারাও পিছিয়ে নেই। নয়াদিল্লি কোনও ঝুঁকি না নিয়ে যুদ্ধের প্রস্তুতি সেরে রাখছে। সরকারি সূত্রের বরাতে ভারতীয় সংবাদ সংস্থা এএনআই এসব কথা জানিয়েছে।\nসরকারের ঊর্ধ্বতন সূত্রকে উদ্ধৃত করে এএনআই-এর প্রতিবেদনে বলা হয়, পূর্ব লাদাখ সীমান্তে দুই ডিভিশন (২০,০০০) সেনা মোতায়েন করেছে চীনা সেনাবাহিনী। উত্তরাঞ্চলীয় জিংজিয়াং প্রদেশে মোতায়েন রয়েছে আরো ডিভিশন (১০,০০০) সেনা।\nওই সূত্রের দাবি, দ্রুত গতিতে সীমান্তে এগিয়ে যাওয়ার জন্য এদের সঙ্গে রয়েছে সাঁজোয়া গাড়ির সম্ভার ও হামলা চালানোর ভারি হাতিয়ার। শুধু তাই নয়, চীনা বাহিনী সীমান্ত থেকে প্রায় এক হাজার কিলোমিটার দূরে জিনজিয়াং প্রদেশেও একটি ডিভিশন (১০ থেকে ১২ হাজার সেনা সদস্য) তৈরি রেখেছে। নির্দেশ পাওয়ামাত্রই ৪৮ ঘণ্টার মধ্যেই সীমান্তে উপস্থিত হবে তারা।\nএএনআই বলছে, চীনা গতিবিধির ওপর নজর রেখে তৈরি ভারতও কারাকোরাম গিরিপথ থেকে গালওয়ান উপত্যকায় চীনের যুদ্ধ প্রস্তুতি নজরে রেখে আর একটি ডিভিশন মোতায়েন করার কথাও ভাবছে। পূর্ব লাদাখে অতিরিক্ত দুই ডিভিশন সেনা মোতায়েন করেছে ভারতীয় বাহিনী।\nপাশাপাশি দৌলত বেগ ওলডিতে মোতায়েন থাকা ‘আরমরড ব্রিগেড’কে সহায়তা দিতে তড়িঘড়ি করে বিমানবাহিনীর পণ্যবাহী বিমানে উড়িয়ে আনা হয়েছে বিএমপি-২ ও টি-৯০ ভীষ্ম ট্যাংকও।\nগর্জনিয়ায় অবৈধভাবে বালু উত্তোলন: ড্রেজার মেশিন জব্দ\nইচ্ছা মতো এলপিজি গ্যাসের মূল্য আদায়, নিয়ন্ত্রণে নেই বাজার


প্রয়োজনে আমি নিজে যাব জম্মু-কাশ্মীর হাইকোর্ট, মন্তব্য প্রধান বিচারপতি রঞ্জন গগৈয়ের, কেন্দ্রকে নোটিস - The Bengal Story\nSunday, October 17th, 2021, 6:47:27 AM\nপ্রয়োজনে আমি নিজে যাব জম্মু-কাশ্মীর হাইকোর্ট, মন্তব্য প্রধান বিচারপতি রঞ্জন গগৈয়ের, কেন্দ্রকে নোটিস\nWritten By Published On Monday, September 16th, 2019, 3:08:39 PM IST\nদরকার হলে তিনি নিজেই জম্মু-কাশ্মীর হাইকোর্টে যাবেন, মন্তব্য সুপ্রিম কোর্টের প্রধান বিচারপতি রঞ্জন গগৈয়ের।\nসোমবার জম্মু-কাশ্মীর সংক্রান্ত একগুচ্ছ মামলা শুনছিলেন প্রধান বিচারপতি রঞ্জন গগৈ। একটি মামলায় উপত্যকায় শিশুদের মানবাধিকার লঙ্ঘিত হচ্ছে বলে সওয়াল করেন শিশু মানবাধিকার কর্মী এনাক্ষী গাঙ্গুলি। শীর্ষ আদালতে তিনি জানান, ৫ ই অগাস্ট জম্মু-কাশ্মীরের ওপর থেকে বিশেষ মর্যাদা প্রত্যাহারের পর, উপত্যকার শিশুদের মানবাধিকার লঙ্ঘন হচ্ছে। অভিযোগের প্রেক্ষিতে প্রধান বিচারপতি রঞ্জন গগৈ জানান, বিষয়টি নিয়ে জম্মু-কাশ্মীর হাইকোর্টে গেলেন না কেন? এনাক্ষী গাঙ্গুলির আইনজীবী হাজেফি আহমদী জানান, জম্মু-কাশ্মীর হাইকোর্টে যাওয়া তাঁদের পক্ষে বেশ কঠিন। নিরাপত্তা সংক্রান্ত বাধার জন্য তাঁরা হাইকোর্টে ঢুকতেই পারেননি বলে শীর্ষ আদালতে সওয়াল করেন আইনজীবী। এই প্রেক্ষিতে সুপ্রিম কোর্টের প্রধান বিচারপতি বলেন, প্রয়োজনে তিনি নিজেই যাবেন সেখানে। গিয়ে খতিয়ে দেখবেন, মামলা করার মতো পরিস্থিতি হাইকোর্টে রয়েছে কিনা।\nপ্রধান বিচারপতি রঞ্জন গগৈ প্রশ্ন করেন, ঠিক কী কারণে জম্মু-কাশ্মীর হাইকোর্টে যাওয়া যাচ্ছে না? পথে কি কেউ বাধা দিচ্ছেন? এবিষয়ে জম্মু-কাশ্মীর হাইকোর্টের প্রধান বিচারপতির সঙ্গেও তিনি কথা বলবেন বলে জানান প্রধান বিচারপতি রঞ্জন গগৈ। তারপরই তিনি বলেন, দরকার হলে তিনি নিজেই জম্মু-কাশ্মীর হাইকোর্টে গিয়ে পরিস্থিতি খতিয়ে দেখে আসবেন। এবিষয়ে কেন্দ্রের কাছে নোটিস পাঠিয়ে জবাবও তলব করেছে সুপ্রিম কোর্ট।\nএদিন জম্মু-কাশ্মীরের প্রাক্তন মুখ্যমন্ত্রী ফারুক আবদুল্লার বন্দিদশা নিয়ে ভাইকোর দায়ের করা মামলায় সরকার পক্ষের জবাব তলব করেন সুপ্রিম কোর্টের প্রধান বিচারপতি। পাশাপাশি কংগ্রেস নেতা গুলাম নবি আজাদকে শর্তসাপেক্ষে জম্মু-কাশ্মীর যাওয়ার অনুমতি দিয়েছে সুপ্রিম কোর্ট। অন্যদিকে, জম্মু-কাশ্মীরের সিপিএম নেতা মহম্মদ ইউসুফ তারিগামি দিল্লির এইমসে চিকিৎসার পরেও কেন শ্রীনগরে ফিরে যেতে পারছেন না, এ বিষয়েও জানতে চায় সুপ্রিম কোর্ট। তারিগামির আইনজীবী জানান, অসুস্থ সিপিএম নেতার সঙ্গে দিল্লিতে সহজে দেখা করতে পারছেন তাঁর দলীয় সতীর্থ ও আত্মীয়-স্বজন। কিন্তু জম্মু-কাশ্মীরে সেই সুযোগ হচ্ছে না।


বাংলায় কোন দল আসতে চলেছে! ফেব্রুয়ারি মাসের সমীক্ষায় বেরিয়ে এল তথ্য - %%IndiaNews24x7%%\nবাংলায় কোন দল আসতে চলেছে! ফেব্রুয়ারি মাসের সমীক্ষায় বেরিয়ে এল তথ্য\nআগামী কয়েক মাসের মধ্যেই পশ্চিমবঙ্গে হতে চলেছে বিধানসভা নির্বাচন। নির্বাচনের দিনক্ষণ ঘোষণার আগেই শাসক দল ও বিরোধী দল (BJP, CPIM) নিজ নিজ দলকে শক্তিশালী করতে ময়দানে নেমে পড়েছে। শাসক দল তৃণমূল(TMC) নির্বাচনের আগে নানা ধরনের বড় বড় প্রতিশ্রুতি দিয়ে চলেছে, অন্যদিকে বিরোধী দল বিজেপি তৃণমূলের বিভিন্ন দুর্নীতির, বেকারত্বের উপর প্রশ্ন তুলে শাসক দলকে সমস্যায় ফেলছে।\nঅন্যদিকে বাম কংগ্রেস জোট পিছনে নেই। তারা আব্বাস সিদ্দিকীর সংখ্যালঘুদের ভোট ফিরে পেতে জোট গঠনের পরিকল্পনা চালাচ্ছে। ইতিমধ্যে নির্বাচনের পূর্ব সমীক্ষা পেশ করা হয়েছে যেখানে দেখা যাচ্ছে বিজেপি বাংলায় আশার আলো দেখছে ও অন্যদিকে তৃণমূলের চাপ বাড়তে চলেছে।\n•আসুন এখন দেখে নেওয়া যাক সমীক্ষা অনুযায়ী কোন দল কতগুলি সিট পাওয়ার সম্ভাবনা রয়েছে।\nসমীক্ষা অনুযায়ী ভোট হলে তৃণমূল কংগ্রেস উত্তর শাসক দল 146 থেকে 156 টি আসন পেতে পারে। জানুয়ারি মাসের সমীক্ষায় এ আসন সংখ্যা ছিল 154 থেকে 162 টি। যা আগের মাসের তুলনায় এই মাসে অনেকটাই কমে গেছে। অন্যদিকে ফেব্রুয়ারি সমীক্ষায় বিজেপি 113 থেকে 121 টি আসন পেতে পারে বলে অনুমান করা হচ্ছে। যেখানে জানুয়ারির সমীক্ষায় বিজেপি 98 থেকে 106 টি আসন পেত বলে অনুমান করা হয়েছিল। অর্থাৎ এই মাসের সমীক্ষায় বিজেপির ঝুলিতে অনেকগুলি আসন সংখ্যা বেড়েছে। অন্যদিকে বাম কংগ্রেস জোট এর জানুয়ারি মাসের সমীক্ষায় 26 থেকে 34 টি আসন বরাদ্দ ছিল। কিন্তু এই মাস অর্থাৎ ফেব্রুয়ারি মাসে আসন সংখ্যা কমে 20 থেকে 28 টি হয়েছে। ওটা সমীক্ষা অনুযায়ী এই মাসে আসন সংখ্যা কমেছে।\nএখন শুধুমাত্র ভোটের অপেক্ষা। ভোটের ফল সবকিছু পরিষ্কার করে দেবে যে , কার দখলে যাচ্ছে বাংলার সিংহাসন।


তাইওয়ান মিরাকল: তাইওয়ানের অর্থনীতি পাল্টে গেল যেভাবে | পর্ব-০১\nগত শতকের ষাটের দশকে পশ্চিমা অর্থনীতিবিদরা দাবি করলেন, তাইওয়ান খুব বেশি দূর অগ্রসর হতে পারবে না। তাদের এই সাহসী দাবির পেছনে অবশ্য বেশ কিছু কারণও তারা দেখান, যেগুলোকে সেই সময়ে বিবেচনায় মোটেও অযৌক্তিক মনে হয়নি। তাইওয়ানের গায়ে তখনও দ্বিতীয় বিশ্বযুদ্ধের দগদগে ঘা, অর্থনীতি কৃষি ও বৈদেশিক সাহায্যের উপর নির্ভরশীল, নেই প্রাকৃতিক সম্পদের প্রাচুর্য যা দিয়ে দ্রুত অর্থনৈতিক উন্নয়ন সম্ভব। এসব কারণেই মূলত তৎকালীন পশ্চিমা অর্থনীতিবিদরা দেশটি সম্পর্কে এমন মন্তব্যের দুঃসাহস দেখিয়েছিলেন।\nতাইওয়ানের সাধারণ মানুষ বিশেষজ্ঞদের ভুল প্রমাণ করতে সময় নিয়েছে মাত্র চার দশক। বর্তমানে এশিয়ার চারটি দেশ, যাদের অর্থনৈতিক প্রবৃদ্ধি অন্যান্য দেশের তুলনায় অনেক বেশি, তাদেরকে 'এশিয়ান টাইগার্স' (Asian Tigers) বলা হয়। সিঙ্গাপুর, হংকং এবং দক্ষিণ কোরিয়ার পাশাপাশি আরেক 'এশিয়ান টাইগার' তাইওয়ান।\nকিন্তু একটি দেশের উন্নয়ন কি রাতারাতি কোনো অপার্থিব শক্তির বলে হয়ে থাকে? কিংবা রাষ্ট্রের প্রধান কর্তাব্যক্তিদের কাছে কি এমন কোনো আলাদীনের জাদুর প্রদীপ আছে, যাতে ঘষা দিলেই টানা অনেকগুলো বছর মোট জাতীয় উৎপাদনের প্রবৃদ্ধি নিশ্চিত করা যায়? একটি জাতির ভাগ্যের উন্নয়ন ঘটানোর জন্য নিঃসন্দেহে অনেক কিছুর সমন্বয় দরকার হয়। সরকারের যেমন সুনির্দিষ্ট পরিকল্পনা থাকতে হয়, তেমনই জনগণেরও পরিকল্পনানুযায়ী বিভিন্ন অর্থনৈতিক কার্যক্রমে অংশগ্রহণ করতে হয়। এর পাশাপাশি নিজেদের গড়ে তুলতে হয় সুনাগরিক হিসেবে, যেটুকু প্রাকৃতিক সম্পদ আছে তার সঠিক ব্যবহার নিশ্চিত করতে হয়, রাজনৈতিক স্থিতিশীলতা বজায় রাখতে হয়, বেকারত্বের হার কমিয়ে আনতে হয়, দেশের আমদানি ও রপ্তানির মধ্যে ভারসাম্য নিশ্চিত করতে হয় ইত্যাদি।\nঅর্থনৈতিক পরিকল্পনা বাস্তবায়নের ক্ষেত্রে বিভিন্ন বিষয়ের মধ্যে সমন্বয় নিশ্চিত করাটা কিন্তু মোটেও সহজ কাজ নয়। পৃথিবীতে ভেনেজুয়েলার মতো এমন অনেক সম্ভাবনাময় দেশ ছিল, যারা আজ ব্যর্থ রাষ্ট্রের দ্বারপ্রান্তে। আবার তাইওয়ানের মতো অনেক দেশ সব সমীকরণ-মতামত-ভবিষ্যদ্বাণী উল্টেপাল্টে দিয়ে আজ অন্যান্য রাষ্ট্রের জন্য অনুকরণীয় হয়ে উঠেছে।\nতাইওয়ানের গায়ে ছিল দ্বিতীয় বিশ্বযুদ্ধের দগদগে ঘা; image source: taiwannews.com.tw\nতাইওয়ান জাপানের অধীনে ছিল প্রায় অর্ধশতাব্দীর মতো। জাপানিদের হাতে তাইওয়ানের শাসনভার অর্পিত হওয়ার আগে দেশটি শাসন করতো চিং রাজবংশের অধিকর্তারা। মূলত চিং রাজবংশের সময়ই তাইওয়ানের অর্থনীতি হাজার বছরের সীমাবদ্ধতা থেকে বের হয়ে আসার চেষ্টা শুরু করে। সেসময় প্রথমবারের মতো তাইওয়ানে চা উৎপাদন শুরু হয়, যেটি কৃষকদের কিছুটা আর্থিক সচ্ছলতা এনে দেয়।\nতাইওয়ানের ইতিহাসে চা উৎপাদন ছিল এক ঐতিহাসিক ঘটনা। কারণ ইতিপূর্বে তাইওয়ানে এমন কোনো ফসল উৎপাদন হতো না, যা দেশের অভ্যন্তরীণ চাহিদা মিটিয়ে বাইরেও রপ্তানি হবে এবং উৎপাদনকারীদের তৎকালীন সামাজিক অবস্থান অনুযায়ী বেশ বড় অংকের অর্থ এনে দেবে। চা উৎপাদন শুরু হওয়ার আগে তাইওয়ানে গতানুগতিক ফসলগুলো (যেমন: ধান) সারাবছর ধরে উৎপাদন করা হতো, যেগুলো মূলত নিজেদের সারা বছরের খাদ্যের চাহিদা পূরণ করতো।\nকীভাবে চীনের হাত থেকে তাইওয়ানের শাসনভার জাপানের হাতে চলে এলো, সেই সম্পর্কে সংক্ষিপ্ত ইতিহাস জেনে নেওয়া যাক। চিং রাজবংশ ও জাপানের মধ্যে কোরিয়ার সার্বভৌমত্ব নিয়ে দ্বন্দ্ব শুরু হলে প্রথম চীন-জাপান যুদ্ধের দামামা বেজে ওঠে। যুদ্ধে উন্নত সেনাবাহিনী ও অভিজাত নৌবাহিনীর সমন্বয়ে জাপানিরা খুব দ্রুত বিজয় লাভ করে। এই যুদ্ধের মাধ্যমে পুরো বিশ্বে জাপানের ভাবমূর্তি উজ্জ্বল হয়। এশিয়ার দেশও যে সামরিকভাবে দারুণ কৌশলগত দক্ষতা অর্জন করতে পারে– প্রথম চীন-জাপান যুদ্ধের মাধ্যমে পশ্চিমাদের এটি বিশ্বাস করতে বাধ্য করেছিল জাপান। প্রায় তিন দশক ধরে সামরিক বাহিনীর আধুনিকায়নের পর জাপানের প্রথম সফলতা এসেছিল সেই যুদ্ধে। তবে এই যুদ্ধে জাপানিদের সবচেয়ে সুবিধাজনক দিক হলো, তারা তাইওয়ানের মতো সমৃদ্ধ প্রদেশের উপর নিজেদের আধিপত্য প্রতিষ্ঠার সুযোগ পেয়েছিল। ১৮৯৫ সালের ১৭ এপ্রিল 'ট্রিটি অব শিমোনোসেকি'র মাধ্যমে চিং রাজতন্ত্রশাসিত চীনের প্রতিনিধিরা জাপানের প্রতিনিধিদের সাথে আলোচনায় বসেন এবং পরবর্তী দ্বিপক্ষীয় সমঝোতায় তাইওয়ানসহ আরও কিছু অঞ্চলের মালিকানা ছেড়ে দিতে বাধ্য হয় চীনারা।\nপ্রথম চীন-জাপান যুদ্ধে তাইওয়ানের শাসনভার চিং রাজতন্ত্রের হাত থেকে জাপানিদের হাতে চলে আসে; image source: japanvisitor.com\nজাপানিরা তাইওয়ানে এসে দেখতে পায় এখানে চা চাষ হচ্ছে, তবে প্রযুক্তি সম্পর্কে স্থানীয় জনগণের পর্যাপ্ত জ্ঞান না থাকায় তারা বিশাল পরিমাণ উৎপাদন থেকে বঞ্চিত হচ্ছে। এই সমস্যা থেকে পরিত্রাণের জন্য তাইওয়ানে নিজেদের মূল ভূখন্ড থেকে সার আমদানি করতে শুরু করে। সার আমদানির পর তাইওয়ানে চায়ের উৎপাদন বেড়ে যায় আগের তুলনায় অনেক বেশি। পরবর্তীতে তাইওয়ানের সার উৎপাদনকেন্দ্র স্থাপন করা হয়। এর পাশাপাশি আখ ও বিভিন্ন জাতের চাল উৎপাদনও শুরু হয় দেশটিতে।\nচিং রাজবংশের শাসনের সময় তাইওয়ানে কোনো কেন্দ্রীয় ব্যাংক ছিল না। জাপানিরা তাইওয়ানের শাসনভার দখলের মাত্র চার বছরের মাথায়, ১৮৯৯ সালে একটি কেন্দ্রীয় ব্যাংক প্রতিষ্ঠা করে। এরপর লেনদেন আরও সহজ করার জন্য স্বর্ণ ও রৌপ্যভিত্তিক মুদ্রাব্যবস্থা চালু করা হয়। তাইওয়ানের মান্ধাতা আমলের পোশাকশিল্পে শ্রমের তুলনায় উৎপাদন হতো অনেক কম। জাপানিরা এসে তাঁত এবং পোশাকখাতের সাথে জড়িত অন্যান্য শিল্পের প্রভূত উন্নয়ন ঘটায়। তাইওয়ানের অর্থনৈতিক অবকাঠামোগত উন্নয়ন ঘটলেও দেশটির সাধারণ মানুষের জীবনমানের ক্ষেত্রে খুব বেশি উন্নয়ন ঘটেনি, কারণ পুঁজির এক বড় অংশ জাপানে চলে যেত।\nচা উৎপাদনের মাধ্যমে তাইওয়ানের কৃষকদের হাতে কিছু পুঁজি জমা হয়; image source: nickkembel.com\nদ্বিতীয় বিশ্বযুদ্ধে জাপান অংশগ্রহণ করেছিল জার্মান নেতৃত্বাধীন অক্ষশক্তির পক্ষে। যুদ্ধে জাপানের পরিণতি কী হয়েছিল, সেটি আমরা সবাই জানি। যুদ্ধের পর জাপানের অর্থনীতি দুর্বল হয়ে পড়ে। যুদ্ধের আগে সামরিক শক্তির জোর খাটিয়ে যেসব অঞ্চল ও দেশ দখল করেছিল জাপানিরা, সেগুলোর উপর তাদের অধিকার ত্যাগ করতে হয়। এই নিয়মানুযায়ী, তাইওয়ানের উপরও তাদের অধিকার ত্যাগ করতে হয়।\nএদিকে ১৯৩০ এর দশক থেকেই চীনে চলছিল গৃহযুদ্ধ। একদিকে ছিল মাও সে তুংয়ের নেতৃত্বাধীন 'কমিউনিস্ট পার্টি অব চায়না', অপরদিকে চিয়াং কাই শেক নেতৃত্বাধীন জাতীয়তাবাদী সরকার। প্রায় বিশ বছর ধরে যুদ্ধ চলার পর ১৯৪৯ সালে মাও সে তুংয়ের চীনা কমিউনিস্ট পার্টি জয়লাভ করে, 'পিপলস্ রিপাবলিক অব চায়না' প্রতিষ্ঠিত হয়। পরাজয়ের পর চিয়াং কাই শেকের জাতীয়তাবাদী সরকার তাইওয়ানে পালিয়ে যায় এবং সেখানকার 'রিপাবলিক অব চায়না' সরকার হিসেবে শাসনক্ষমতা দখল করে। সেসময় প্রায় বিশ লক্ষ মানুষ চীনের মূল ভূখণ্ড ত্যাগ করে তাইওয়ানে পালিয়ে যায়।\nআমেরিকার পার্ল হারবারে আক্রমণের মধ্য দিয়ে জাপান দ্বিতীয় বিশ্বযুদ্ধে অংশগ্রহণ করে, যার শেষটা ছিল খুবই বেদনাবিধুর;\nদ্বিতীয় বিশ্বযুদ্ধে আমেরিকার পার্ল হার্বার আক্রমণের মধ্য দিয়ে জাপান আনুষ্ঠানিকভাবে দ্বিতীয় বিশ্বযুদ্ধে অংশগ্রহণ করে। উন্নত সামরিক পরিকল্পনা, আধুনিক সেনাবাহিনী ও সমসাময়িক অন্যান্য দেশের তুলনায় উন্নত প্রযুক্তির বলে বলীয়ান হয়ে জাপানকে পরাজিত করতে তারা খুব বেশি সময় নেয়নি। হিরোশিমা ও নাগাসাকির মতো শহরগুলোতে আমেরিকার নিক্ষিপ্ত পারমাণবিক বোমার ধ্বংসলীলা শুধু জাপান নয়, স্তম্ভিত করে দেয় পুরো বিশ্বকেই। এই যুদ্ধে শুধু জাপান নয়, জাপানের অধীনে যেসব দখলকৃত অঞ্চল ছিল, সেগুলোর উপরও বোমাবর্ষণ করা হয়। সেজন্যই তাইওয়ানের উপরে ব্যাপক বোমাবর্ষণ করা হয়। মার্কিন বিমান বাহিনী বেছে বেছে কিছু নির্দিষ্ট জায়গায় আক্রমণ করে। যেমন- সমুদ্রবন্দর, বিভিন্ন শিল্পকারখানা, এয়ারপোর্ট, বহুতল ভবন ইত্যাদি। তাইওয়ানে তখন জাপানের মাধ্যমে বেশ কিছু সার কারখানা, রাসায়নিক শিল্প ও আমদানি-রপ্তানির সুবিধার জন্য সমুদ্রবন্দরের উন্নয়ন ঘটেছিল। আমেরিকার বোমাবর্ষণে এসব অর্থনৈতিক অবকাঠামো প্রায় পুরোপুরি ধ্বংস হয়ে যায়।


চূড়ান্ত হয়নি আওয়ামী লীগের প্রার্থী | 400895|| Bangladesh Pratidin\nআপলোড : ১৬ ফেব্রুয়ারি, ২০১৯ ২৩:৩২\nআসন্ন উপজেলা পরিষদ নির্বাচনে চট্টগ্রাম উত্তর জেলার আওতাধীন ৭ উপজেলায় আওয়ামী লীগের প্রবীণ-নবীন মিলে প্রার্থী চূড়ান্ত হলেও এখনো চূড়ান্ত হয়নি দক্ষিণ জেলার আরও ৭টি উপজেলায় দল মনোনীত চেয়ারম্যান প্রার্থী। ইতিমধ্যে দক্ষিণের ৭ উপজেলার সম্ভাব্য প্রার্থী তালিকা কেন্দ্রে পাঠিয়েছে দক্ষিণ জেলা আওয়ামী লীগ। উপজেলা নির্বাচনের ২য় ধাপে ১৮ মার্চ অনুষ্ঠিত হবে চট্টগ্রাম উত্তরের ৭ উপজেলায় নির্বাচন। উপজেলাগুলো হলোÑ মিরসরাই, ফটিকছড়ি, সন্দ্বীপ, সীতাকুণ্ড, হাটহাজারী, রাউজান ও রাঙ্গুনিয়া। এসব উপজেলায় আওয়ামী লীগের দলীয় মনোনীত উপজেলা চেয়ারম্যান প্রার্থীরা মনোনয়ন পেয়েই নানাভাবে সামাজিক অনুষ্ঠানে উপস্থিত হয়ে ভোটারদের নজরে আসতে চেষ্টা করছেন।\nজানা যায়, চট্টগ্রামের ১৫ উপজেলার মধ্যে ১৪টি উপজেলায় নির্বাচন হবে। ৭ উপজেলায় ১৮ মার্চ নির্বাচন অনুষ্ঠিত হবে। এতে আওয়ামী লীগের দলীয় প্রার্থী হলেনÑ হাটহাজারীতে উত্তর জেলা যুবলীগের সাধারণ সম্পাদক এস এম রাশেদুল আলম, সীতাকুণ্ডে উত্তর জেলা যুবলীগের সভাপতি ও বর্তমান উপজেলা চেয়ারম্যান এস এম আল মামুন, সন্দ্বীপে বর্তমান উপজেলা চেয়ারম্যান মো. শাহজাহান, রাঙ্গুনিয়ায় উপজেলা আওয়ামী লীগের সভাপতি খলিলুর রহমান, মিরসরাইয়ে উত্তর জেলা আওয়ামী লীগের যুগ্ম সাধারণ সম্পাদক মো. জসীম উদ্দিন, ফটিকছড়িতে উপজেলা আওয়ামী লীগের সাধারণ সম্পাদক মো. নাজিম উদ্দিন এবং রাউজানে বর্তমান উপজেলা চেয়ারম্যান এ কে এম এহেছানুল হায়দার চৌধুরী। দক্ষিণ জেলার ৭ উপজেলায় বোয়ালখালী, পটিয়া, আনোয়ারা, চন্দনাইশ, লোহাগাড়া ও বাঁশখালীতে হবে ৩য় ধাপে। তবে সাতকানিয়ায় এখনো ঘোষণা করেনি কখন নির্বাচন হবে। চট্টগ্রাম উত্তর জেলা আওয়ামী লীগের সাধারণ সম্পাদক ও জেলা পরিষদ চেয়ারম্যান এম এ সালাম বলেন, উত্তরের ৭ উপজেলায় দলীয় প্রার্থী ঘোষণা করেছে। দক্ষিণ জেলা আওয়ামী লীগের সাধারণ সম্পাদক মফিজুর রহমান বলেন, দক্ষিণ জেলার ৮ উপজেলার মধ্যে কর্ণফুলী উপজেলায় আগেই নির্বাচন হয়ে যাওয়ায় এখানে নির্বাচন আর হবে না। উপজেলাগুলোর প্রার্থীর নাম ইতিমধ্যে কেন্দ্রে পাঠানো হয়েছে। দলীয় মনোনয়নের বিষয়ে কেন্দ্রীয় মনোনয়ন বোর্ডই নির্ধারণ করবে বলে জানান তিনি। চট্টগ্রাম জেলা নির্বাচন কর্মকর্তা মো. মুনীর হোসাইন খান বলেন, প্রথম দফা ১০ মার্চ উপজেলা পরিষদ নির্বাচনে চট্টগ্রামের কোনো উপজেলায় নির্বাচন হচ্ছে না। দ্বিতীয় দফায় ১৮ মার্চ চট্টগ্রামের ৭টি উপজেলায় নির্বাচন হবে।\nবরিশালে ৯ উপজেলায় চূড়ান্ত আওয়ামী লীগের প্রার্থী তালিকা


এতো সহজে আইফোন চুরি!\nপ্রকাশ: ২০১৬-০৬-১১ ১২:৩২:০৫ পিএম || আপডেট: ২০১৬-০৬-১১ ১২:৫৩:০৬ পিএম\nবিজ্ঞান-প্রযুক্তি ডেস্ক : মানসম্পন্ন ও উচ্চ মূল্যের স্মার্টফোন হিসেবে পরিচিত অ্যাপলের আইফোন। কে না আগ্রহী আইফোন ব্যবহারে। তাই অনেককে দেখা যায়, কিস্তিতে কিংবা ধারকর্জ করে উচ্চ মূল্যে আইফোন কিনতে।\nএমনকি নিজের কিডনি বিক্রি করে, নিজের সন্তান বিক্রি করে সেই টাকা নিয়ে আইফোন কেনার নজিরও স্থাপন করেছেন বেশ কয়েকজন আইফোন প্রেমী।\nতবে অনলাইনে এখন অনেকেই ব্যঙ্গ করে বলছে, আইফোন কেনার চেয়ে আইফোন চুরি করাটাই তো সহজ! তাও আবার অ্যাপলের স্টোর থেকে। শুধু অ্যাপলের লোগো থাকা একটা নীল রঙের টি-শার্ট পরেই নিলেই হলো।\nকেনার চেয়ে আইফোন চুরি করাটা সহজ- এই টিপ্পনি অ্যাপলকে করা হচ্ছে, সাম্প্রতিক একটি ঘটনার দরুন। কারণ ১৯টি আইফোন চুরির জন্য সিঁধ কাটতে হয়নি চোরকে। শুধু পরে নিতে হয়েছিল নীল টি-শার্ট, যা কেবল অ্যাপল স্টোরের কর্মীদের পরনেই দেখা যায়। তাতে থাকে অ্যাপলের লোগো।\nদ্য ভার্জের খবরে বলা হয়েছে, সম্প্রতি অ্যাপল কর্মীদের নীল টি-শার্ট পড়ে অ্যাপলের ম্যানহাটানের স্টোরে যায় দুই ব্যক্তি। এবং এক পর্যায়ে সরাসরি ইলেক্ট্রনিক্স রিপেয়ার কক্ষে প্রবেশ করে ড্রয়ার থেকে ১৯টি আইফোন নিয়ে শার্টের ভেতরে লুকিয়ে সবার অলক্ষ্যে স্টোর থেকে বেরিয়ে যায় তারা।\nঅ্যাপল স্টোরে ডিসপ্লেতে রাখা কম্পিউটার ও ফোন তালাবদ্ধ করে রাখা হয়। কিন্তু স্টোরে অতিরিক্ত ডিভাইসগুলোর জন্য সে ব্যবস্থা নেই। তাই স্টোরে প্রবেশ করে আইফোন চুরি করতে অ্যাপল কর্মীদের অনুরুপ টি-শার্ট পরে অ্যাপল কর্মী হিসেবে প্রতিষ্ঠা করতে চোরের বেগ পেতে হয়নি।\nঅ্যাপল কর্মীর পোশাক পড়ে আইফোন চুরির এ ঘটনা অবশ্য এবারই প্রথম নয়। এ বছরের ফেব্রুয়ারিতে নিউ ইয়র্ক সিটির অ্যাপল স্টোর থেকে একই কায়দায় ৮টি আইফোন চুরি নিয়ে যায় তিন প্রতারক, যার মধ্যে নারী একজন। এবং মার্চে আরেকটি স্টোর থেকে একই কায়দায় ৫৯টি আইফোন চুরি করে নিয়ে যায় তিন প্রতারক। সেন্সর ট্যাগ না থাকায় সহজেই তারা বের হয়ে যায়। অভিনব কায়দায় আইফোন চুরির এই ঘটনাগুলো একই প্রতারক দলের কাজ কিনা তা জানা যায়নি।\nরাইজিংবিডি/ঢাকা/১১ জুন ২০১৬/ফিরোজ\nতিনি নাকি নব্যর আসল প্রেমিক


অঙ্গই রাজনীতির ভিত | আলাপ | DW | 30.07.2021\nঅঙ্গই রাজনীতির ভিত\nরাজনৈতিক দলের অঙ্গ সংগঠনের বহর বেড়েই চলেছে৷ কারো গুরুত্ব খুব বেশি, কোনোটার তুলনায় কম৷ তবে উপেক্ষা করার মতো নয়৷\nবছর তিনেক আগের কথা৷ সেই সময়ের বিজেপি সভাপতি এবং বর্তমানে কেন্দ্রীয় স্বরাষ্ট্রমন্ত্রী জানিয়েছিলেন, সমাজবাদী পার্টির নেতা অখিলেশ যাদব তার বাবা মুলায়মকে চড় মেরেছিলেন বলে একটি খবর সামাজিক মাধ্যমে ভাইরাল হয়ে যায়৷ খবরটা সত্যি ছিল না৷ অমিত শাহ বলেছিলেন, এই খবর ভাইরাল হওয়ায় বিজেপি-র কিছুটা রাজনৈতিক সুবিধা হয়৷ কিন্তু এরকম মিথ্যা খবর প্রচার করা ঠিক নয় বলে তিনি দলের আইটি সেলের কর্মীদের সাবধান করে দিয়েছিলেন৷\nবিজেপি-র আইটি সেলের এক শীর্ষ কর্তা একবার কথাপ্রসঙ্গে আমায় জানিয়েছিলেন, কোনো খবর ভাইরাল করতে, সারা ভারতে ছড়িয়ে দিতে তাদের আধঘণ্টা সময় দরকার হয়৷ বিরোধীরা কোনো অভিযোগ করেছে৷ তার জবাব সহ পাল্টা অভিযোগ সারা ভারতে ছড়িয়ে দিতেও আধঘন্টার বেশি সময় লাগে না৷ সেটাও শুধু হিন্দি বা ইংরেজি নয়, ভারতের সব ভাষায় দলের কথা ছড়িয়ে পড়বে৷ সেই পরিকাঠামো, প্রশিক্ষিত কর্মী, অত্যাধুনিক প্রযুক্তি ও দক্ষতা দলের আছে৷ সেই জন্যই এখন দলের শাখা বা অঙ্গ সংগঠনগুলির মধ্যে সব চেয়ে বেশি গুরুত্ব পায় আইটি৷ সামাজিক মাধ্যমে দলের কথা ছড়িয়ে দেয়া এবং বিরোধীদের আক্রমণ করা, তাদের প্রচার ভোঁতা করে দেয়ার গুরুদায়িত্ব তাদের কাঁধে৷\nসে জন্যই দিল্লির দীনদয়াল উপাধ্যায় মার্গের ঝাঁ চকচকে প্রসাদোপম বিজেপি-র সদর দফতরের একটা তলার অনেকখানি জায়গা আইটি সেলকে দেয়া হয়েছে৷ সাধারণ মানুষ অন্য কোনো শাখা সংগঠনের নাম জানুক না জানুক রাজনৈতিক দলগুলির আইটি সেলের নাম জানে৷ বিজেপি-র আইটি সেলের প্রধান অমিত মালবীয়র নামও সাধারণ মানুষের কাছে পৌঁছে গেছে৷ পশ্চিমবঙ্গে তো তাকে ভোটের দায়িত্বেও নিয়োগ করা হয়েছিল৷ শুধু বিজেপি নয়, কংগ্রেস, তৃণমূল, ডিএমকে, এসপি--যে পার্টির নাম নিন, সব জায়গায় প্রশিক্ষিত আইটি কর্মীদের নিয়ে গড়ে উঠেছে আইটি সেল৷ এই অঙ্গ সংগঠন ছাড়া ভারতে রাজনৈতিক দল এখন অচল৷ ভোটের সিংহভাগ প্রচারই তো এখন সামাজিক মাধ্যমেই হচ্ছে৷ তাই সব প্রার্থী তাদের নির্বাচনকেন্দ্রে সামাজিক মাধ্যমের দায়িত্ব দিয়ে বেশ কয়েকজন কর্মীকে নিয়োগ করেন৷ একটা রাজনৈতিক দলে অঙ্গ সংগঠনের গুরুত্ব কতটা তা বোঝাতে এই একটা উদাহরণই যথেষ্ট৷\nভারতে বড় রাজনৈতিক দলের কতগুলি অঙ্গ সংগঠন আছে, তা সাধারণ মানুষ তো দূরস্থান, দলের নেতারাই চট করে বলতে পারবেন না৷ মোদী-শাহের আমলে তো প্রতিটি গুরুত্বপূর্ণ পেশার মানুষদের কাছে টানতে একটা করে সেল তৈরি হয়ে গেছে৷ কংগ্রেসও পিছিয়ে নেই৷ এমনকি তৃণমূলসহ আঞ্চলিক দলগুলিরও অজস্র অঙ্গ সংগঠন৷ নির্দিষ্ট পেশা, বর্ণ, সম্প্রদায়, লিঙ্গের মানুষদের পাশে পেতে, তাদের দলের সঙ্গে যুক্ত করতে,প্রভাবিত করতে সেলের জুড়ি নেই বলে রাজনৈতিক দলগুলির বিশ্বাস৷ তাই প্রতিটি রাজনৈতিক দলেই অজস্র সেল তৈরি হয়েছে ও হচ্ছে৷ তার সবকটিই যে আইটি সেলের মতো অতটা গুরুত্বপূর্ণ এমন নয়৷ কিন্তু নির্দিষ্ট পেশা, সম্প্রদায়ের মানুষের কাছে পৌঁছতে, তাদের দলে নিয়ে এসে পদ দেওয়ার ক্ষেত্রে অঙ্গ সংগঠনের কোনো জুড়ি নেই৷\nবিজেপি-র কথাই ধরা যাক৷ যুব, সংখ্যালঘু, তফসিলি জাতি ও উপজাতি, নারীদের জন্য অঙ্গ সংগঠন তো আছেই সেই সঙ্গে আছে চিকিৎসক, মৎস্যজীবী, সিএ, কৃষক, ওবিসি বা অনগ্রসর, ব্যবসায়ী, প্রাক্তন সেনা কর্মী, বিদেশ, ক্রীড়া, বুদ্ধিজীবী সহ অসংখ্য সেল৷ এটাও সত্যি এইসব অঙ্গ সংগঠনের প্রধানরা পরে রীতিমতো গুরুত্বপূর্ণ পদ পেয়েছেন৷ বর্তমান রাষ্ট্রপতি রামনাথ কোবিন্দ একসময় বিজেপি-র তফসিলি জাতি মোর্চার প্রধান ছিলেন৷ বর্তমানে দুই কেন্দ্রীয় মন্ত্রী অনুরাগ ঠাকুর এবং কিষান রেড্ডি বিজেপি-র যুব মোর্চার প্রধান ছিলেন, নারী মোর্চার সাবেক প্রধান মৃদুলা সিনহা এখন রাজ্যপাল৷ একসময় বিদেশ সম্পর্কিত সেল সামলাতেন ব্রজেশ মিশ্র৷ বাজপেয়ী যখন প্রধানমন্ত্রী হন, তখন তার প্রিন্সিপাল সেক্রেটারি ব্রজেশ মিশ্র ছিলেন সব চেয়ে প্রভাবশালী আমলা৷ কংগ্রেসে তো একসময় ছাত্র শাখা থেকে নিয়মিত কেন্দ্রীয় স্তরে নেতারা আসতেন, মন্ত্রী হতেন৷ প্রিয়রঞ্জন দাশমুন্সি, আনন্দ শর্মা, জয়রাম রমেশসহ অনেক নেতাই অঙ্গ সংগঠনে আগে ছিলেন৷ সেখান থেকে তাদের গুরুত্ব বাড়ে৷\nতবে এখন এই অঙ্গ সংগঠনের বাড়বাড়ন্তের কারণ, দলগুলি নির্দিষ্ট পেশা, জাতিগোষ্ঠীর মানুষের কাছে পৌঁছনোর চেষ্টা করছে৷ ভারতে এখন ভোটের চরিত্র বদলেছে৷ প্রতিটি গোষ্ঠী, পেশার মানুষ চায়, তাদের গুরুত্ব বাড়ুক৷ তাদের সমস্যার কথা সরকার এবং দলগুলি শুনুক৷ প্রধান রাজনৈতিক দলগুলি এখন প্রতিটি আসন জেতার জন্য নানা ধরনের হিসাব করে৷ আগে শুধু জাতপাতের হিসাব হতো৷ এখন সেই হিসাব অনেক নীচের স্তরে ছড়িয়ে গেছে৷ সেখানে ঢুকে পড়েছে নানা ধরনের মাপকাঠি৷ তাই রাজনৈতিক দলের অঙ্গ সংগঠন বাড়ছে৷ বেড়েই চলেছে৷ তাতে সেই সব পেশা, জাতিগোষ্ঠীর মানুষের ইচ্ছাপূরণ হচ্ছে কি না, সেটা অন্য প্রশ্ন, ঘটনা হলো, তাদের সন্তুষ্ট রাখতে নিত্যনতুন পন্থা নিচ্ছে রাজনৈতিক দলগুলি৷ সেই সব কর্মসূচিও নেয়া হচ্ছে অঙ্গ সংগঠনের মাধ্যমে৷ তাই ভবিষ্যতে অঙ্গ সংগঠনের সংখ্যা বাড়বে বই কমবে না৷\nসহযোগী ও ভুঁইফোঁড় সংগঠন কথন\nগঠনতন্ত্র অনুযায়ী আটটি সহযোগী সংগঠন আছে৷ এগুলো হলো মহিলা আওয়ামী লীগ, কৃষক লীগ, যুবলীগ, স্বেচ্ছাসেবক লীগ, তাঁতী লীগ, যুব মহিলা লীগ, বঙ্গবন্ধু আওয়ামী আইনজীবী পরিষদ ও মৎস্যজীবী লীগ৷ এর বাইরে ছাত্রলীগ, শ্রমিক লীগ ও মহিলা শ্রমিক লীগ ভ্রাতৃপ্রতীম সংগঠন হিসেবে স্বীকৃত৷ আর বঙ্গবন্ধু বা তার পরিবারের সদস্যদের নামে কোনো সংগঠন করতে হলে ‘বঙ্গবন্ধু শেখ মুজিবুর রহমান মেমোরিয়াল ট্রাস্টের’ অনুমোদন নেয়ার নিয়ম আছে৷\nআওয়ামী লীগের নামে ভুঁইফোঁড় সংগঠন\n২০০৯ সাল থেকে টানা ক্ষমতায় থাকায় আওয়ামী লীগের নামে অনেক ভুঁইফোঁড় সংগঠন গড়ে উঠেছে৷ এই সংখ্যা তিনশর বেশি হবে৷ এদের অনুমোদন না থাকলেও আওয়ামী লীগের মধ্যেই তাদের পৃষ্ঠপোষক আছে৷ আওয়ামী লীগ সভাপতি ও প্রধানমন্ত্রী শেখ হাসিনার হুঁশিয়ারি সত্ত্বেও তাদের নিবৃত্ত করা যায়না৷ এসব সংগঠনের অনুষ্ঠানে আওয়ামী লীগের নেতা ও মন্ত্রী-এমপিদের দেখা যায়৷ ছবিতে আওয়ামী ওলামা লীগ নামে একটি সংগঠনের কর্মীদের দেখা যাচ্ছে৷\nআলোচনায় ওলামা লীগ\n২০১৯ সালে আওয়ামী ওলামা লীগ যেসব এনজিও বাল্যবিবাহ বন্ধের জন্য কাজ করছে তাদের নিষিদ্ধ করার দাবি জানিয়েছিল৷ এছাড়া বিপিএলের নামে জুয়া খেলা হচ্ছে দাবি করে বিপিএল বন্ধেরও দাবি করেছিল৷ সেই সময় ‘আওয়ামী ওলামা লীগ’ নামে আওয়ামী লীগের কোনো সহযোগী সংগঠন নেই বলে জানানো হয়৷ ২০১৬ সালেও আলোচনায় এসেছিল ওলামা লীগ৷ তখন তারা বলেছিল, পহেলা বৈশাখে মঙ্গল প্রদীপ জ্বালানো, উলুধ্বনি দেওয়া বিধর্মীদের কাজ৷\nসম্প্রতি ফেসবুকে ‘বাংলাদেশ আওয়ামী চাকরিজীবী লীগ’ নামের একটি সংগঠনের পোস্টার ভাইরাল হয়৷ এতে লেখা ছিল ‘জেলা, উপজেলা ও বিদেশী শাখায় সভাপতি ও সাধারণ সম্পাদক মনোনয়ন দেওয়া হচ্ছে’৷ পোস্টারে সংগঠনের সভাপতি হিসেবে হেলেনা জাহাঙ্গীরের নাম ও ছবি প্রকাশিত হয়৷ এরপর সমালোচনা শুরু হলে আওয়ামী লীগের উপকমিটির সদস্যপদ হারান হেলেনা জাহাঙ্গীর৷ বৃহস্পতিবার রাতে তাকে গ্রেপ্তার করা হয়৷\nশেখ হাসিনাও অবাক!\n২০১৮ সালে ঢাকায় এক অনুষ্ঠানে ‘বঙ্গবন্ধু প্রজন্ম লীগ, নেতা মোদের শেখ মুজিব’ স্লোগান শুনে মঞ্চে থাকা আওয়ামী লীগ নেত্রী ও প্রধানমন্ত্রী শেখ হাসিনা তাৎক্ষণিকভাবে বলে ওঠেন, ‘‘এটি কী? এটি আবার কবে হলো? আগে তো শুনিনি!’’\nদলের ওয়েবসাইটে অঙ্গ সংগঠন হিসেবে মুক্তিযোদ্ধা দল, যুবদল, কৃষক দল, স্বেচ্ছাসেবক দল, তাঁতী দল, ওলামা দল ও মৎস্যজীবী দলের নাম রয়েছে৷ আর সহযোগী সংগঠন হিসেবে আছে ছাত্রদল ও শ্রমিক দলের নাম৷\nবিএনপির নামে ভুঁইফোঁড় সংগঠন\n২০১৪ সালের নির্বাচনের আগে বিএনপির নামে অনেক ভুঁইফোঁড় সংগঠন গড়ে উঠেছিল৷ দৈনিক প্রথম আলো বলছে, বিএনপি নেতা রুহুল কবির রিজভী ২০১২ সালে এমন অন্তত ৪০টি সংগঠনের নাম উল্লেখ করে তাদের ব্যাপারে সতর্ক থাকতে দলীয় কর্মীদের প্রতি আহ্বান জানিয়েছিলেন৷ অবশ্য ২০১৪ নির্বাচনের পর এসব সংগঠনের তৎপরতা কমেছে৷ সম্প্রতি এক বিবৃতিতে বিএনপি জানিয়েছে, ‘শহীদ জিয়া ছাত্র পরিষদ’ নামের সংগঠনের সঙ্গে তাদের কোনো সম্পর্ক নেই৷\nদলের ওয়েবসাইটে অঙ্গ সংগঠন হিসেবে জাতীয় যুব সংহতি, মহিলা পার্টি, কৃষক পার্টি, স্বেচ্ছাসেবক পার্টি, ওলামা পার্টি, সাংস্কৃতিক পার্টি, জাতীয় প্রাক্তন সৈনিক পার্টি ও জাতীয় তরুণ পার্টির নাম রয়েছে৷ এছাড়া সহযোগী সংগঠন আছে সাতটি৷ এগুলো হলো শ্রমিক পার্টি, আউনজীবী ফেডারেশন, ছাত্র সমাজ, মৎস্যজীবী পার্টি, তাঁতী পার্টি, মটর শ্রমিক পার্টি ও হকার্স পার্টি৷\nদলের ওয়েবসাইটে ‘জামায়াতে ইসলামীর গঠনতন্ত্র’ বলে একটি পাতা রয়েছে৷ সেখানে গঠনতন্ত্র ডাউনলোড করার একটি লিংক রয়েছে, যেটিতে ক্লিক করলে ফাইল পাওয়া যায় না৷ তবে দলটির সহযোগী সংগঠন হিসেবে ইসলামী ছাত্রশিবিরের পরিচিতি রয়েছে৷ যদিও ২০১০ সালে জামায়াতে ইসলামী দাবি করেছিল, ছাত্রশিবির তাদের অঙ্গ সংগঠন নয়৷ এর বাইরে শিশুদের সংগঠন ‘ফুলকুঁড়ি আসর’ জামায়াতের অর্থায়নে চলে বলে অভিযোগ রয়েছে৷\nএকাদশ সংসদে এই দলের দুজন সাংসদ আছেন৷ ওয়ার্কার্স পার্টির ওয়েবসাইট অনুযায়ী দলের গণ ও শ্রেণি সংগঠনগুলো হলো জাতীয় শ্রমিক ফেডারেশন, জাতীয় কৃষক সমিতি, বাংলাদেশ খেতমজুর ইউনিয়ন, বাংলাদেশ নারী মুক্তি সংসদ, বাংলাদেশ যুব মৈত্রী, বাংলাদেশ ছাত্র মৈত্রী ও জাতীয় গার্হস্থ্য নারী শ্রমিক ইউনিয়ন৷\nকি-ওয়ার্ডস দলের সর্বাঙ্গ, আলাপ, ব্লগ, ভারত, বিজেপি, অঙ্গ সংগঠন, রাজনীতি


টিউশনহারাদের পাশে মানবিক হিসাববিজ্ঞান – newsnow24.com\nটিউশনহারাদের পাশে মানবিক হিসাববিজ্ঞান\nসর্বশেষ আপডেটঃ এপ্রিল ২৭, ২০২০ 651 0\nচট্টগ্রাম নগরের নালাপাড়ার মেসে ভাড়ায় থাকেন সুমন (ছদ্মনাম)। চট্টগ্রাম সরকারী সিটি কলেজের হিসাববিজ্ঞান বিভাগের এই ছাত্র পাঁচটা টিউশন করে মাস শেষে পেতেন প্রায় পনের হাজার টাকা। পরিবারের একমাত্র উপার্জনক্ষম সুমনের সেই টাকায় চলত তার গ্রামের বাড়ির মা, বোন আর নিজের যাবতীয় খরচ। কিন্তু করোনা তার সেই আয়ের পথ রুদ্ধ করে দিয়েছে।\nমুখে মাস্ক লাগিয়ে এই বিশদিনে দুইবার ত্রাণ নিয়েছে সে দুইটা ভিন্ন জায়গা থেকে। কিন্তু গাড়ি না থাকায় সেই ত্রাণ সামগ্রী বাড়িতে পাঠাতে পারছে না। চাল, নুন, তেল ফুরিয়ে আসায় বাড়ি থেকে মা ফোন করে বলছে মোবাইলে বিকাশ করতে।\nলজ্জায় মাথা নিচু করে প্রতিবেদকে করোনায় আক্রান্ত না হয়েও করোনার কাছে হেরে যাওয়ার বর্ণনা দিচ্ছিলেন ‘বিদ্যা সমবায়’ করে পেট চালানো সুমন!\nসুমনের মতোই এমন আরো অনেক ছাত্র আছেন যারা জীবন নির্বাহ করত শুধু টিউশনের বেতনের টাকায়। করোনার ভয়ে মার্চ মাস থেকেই বন্ধ টিউশনে যাওয়া। আবার মধ্যবিত্ত মানসিকতা আর যুবক বয়স হওয়ায় সরকারি-বেসরকারি ত্রাণ নেওয়ার সাহসও করতে পারছেন না তারা। এক দুর্বিষহ জীবন পার করছেন ‘ এমন হাজার হাজার ছাত্র।\nএরমধ্যে একদিন সুমন প্রতিবেদকে কল করে। সুমনের কণ্ঠে স্বস্তির সুর। সে জানালো, ভাই কিছু টাকা পেয়েছি। সেগুলো মাকে বিকাশ করেছি। তার বিভাগের কিছু ছাত্র মিলে এই টাকা দিয়েছে। তার মতো যারা শুধু টিউশন করেই চলত তাদের অনেকেই তারা টাকা দিচ্ছে।\nকরোনা আমাদের শারীরিক দূরত্ব হয়তো বাড়িয়েছে কিন্তু সামাজিক দায়বোধ শিখিয়েছে। সামাজিক দায়িত্ব নিয়ে মানুষের পাশে এগিয়ে আসার অনেক চিত্র দেখেছি। তবে টিউশন বন্ধ এমন ছাত্রদের পাশে দাড়াতে দেখলাম এই প্রথম! খোঁজ নিলাম কারা এর উদ্যোক্তা। জানা গেল ‘মানবিকতায় হিসাববিজ্ঞান’ নামে শিক্ষার্থীদের পাশে দাঁড়িয়েছে চট্টগ্রাম সরকারী সিটি কলেজের হিসাববিজ্ঞান বিভাগ।\nটিউশন হারানো শিক্ষার্থীদের কথা চিন্তা করে মানবিকতার তাড়নায় বিভাগের কয়েকজন শিক্ষার্থী একটি তহবিল গঠন করে সেখান হতে বিভাগীয় শিক্ষার্থীদের আবেদনের পরিপ্রেক্ষিতে সহযোগিতা প্রদানের উদ্যোগ নেয়। এইকাজে তাদের মিলনস্থল হল বিভাগের বর্তমান ও প্রাক্তন শিক্ষার্থীদের ফেইসবুক গ্রুপ “Accounting Family,Govt City College, Chattogram”।\nউদ্যোক্তাদের সাথে কথা বলে জানা গেল, প্রথমে সবার কাছে তহবিল গঠনে অনুদান পাঠানোর আহ্বান জানানো হয়। এই বিষয়ে তারা বিভাগের শিক্ষকদেরও সহযোগিতা প্রার্থনা করে। বিভাগের শিক্ষক এবং বর্তমান ও প্রাক্তন শিক্ষার্থীদের সহযোগিতায় ধীরে ধীরে গড়ে উঠছে তহবিল।\nশিক্ষক আবু নাছির ভুইয়ান নিউজনাউকে বলেন, এই চরম সংকটে সবাই যখন বিপর্যস্ত তখন শিক্ষার্থীদের এমন উদ্যোগ আমাদের সত্যিই অনেক আশান্বিত এবং গর্বিত করেছে। আমাদের সেসব মানবিক শিক্ষার্থীদের অনুরোধের প্রেক্ষিতেই প্রক্রিয়াটির স্বচ্ছতা নিশ্চিতকরণে আমাদের সহকর্মী মিজান স্যার প্রকল্পটিতে সার্বক্ষণিক সহায়তা দিয়ে যাচ্ছেন। আমি বিভাগের বর্তমান ও প্রাক্তন সকল শিক্ষার্থীদের এই উদ্যোগটিতে স্বতঃস্ফূর্তভাবে অংশগ্রহণের আহ্বান জানাই।\n‘আমাদের বিভাগের সকল শিক্ষার্থী যারা এমন অনিশ্চয়তার মধ্যে দিয়ে যাচ্ছে তাদের আমরা এই আশ্বাস দিতে চাই যে সবার অংশগ্রহণে যে তহবিল গঠিত হয়েছে তার ওপর অধিকার আপনাদের সবচেয়ে বেশি। আপনাদের পরিচয় সম্পূর্ণ গোপন থাকবে, আপনারা নিঃসংকোচে আমাদের বা সারদের জানান। আমরা সাধ্যমত আপনাদের পাশে থাকবো।’ নাম প্রকাশ না করার শর্তে নিউজনাউকে এইসব বলেছেন উদ্যোক্তাদের একজন।\nতিনি আরও জানান, এই উদ্যোগটি তারা পবিত্র রমজানের শেষ পর্যন্ত চালিয়ে নিয়ে যাওয়ার আশা করছেন। তবে এই বিষয়টি সম্পূর্ণ নির্ভর করছে সকলের সহযোগিতার উপর। সবাই যত বেশি অনুদান দিবেন তত বেশি শিক্ষার্থীদের সহযোগিতা করা সম্ভব হবে।\nটিউশনহীনদেরত্রাণ নিয়েছেপাশে দুইবারফেইসবুক গ্রুপশিক্ষার্থীদের\nমাত্র একজনের জন্য তুরস্কের এয়ার অ্যাম্বুলেন্স সুইডেনে!\nনৌবন্দরে সতর্কতা; রয়েছে ঝড়ের পূর্বাভাসও


বিশ্লেষণ: কিম জং-আনের কাছে লেখা চিঠিতে কী বলছেন ডোনাল্ড ট্রাম্প? | Analysis: What does Donald Trump say inaletter to Kim Jong-an? - Bengali Oneindia\nবিশ্লেষণ: কিম জং-আনের কাছে লেখা চিঠিতে কী বলছেন ডোনাল্ড ট্রাম্প?\nUpdated: Fri, May 25, 2018, 7:48 [IST]\nকিম জং-আনের কাছে চিঠি লিখে সিঙ্গাপুর সামিট বাতিলের কথা জানিয়েছেন ডোনাল্ড ট্রাম্প\nসারা বিশ্বকে অবাক করে দিয়ে উত্তর কোরিয়ার শীর্ষ নেতা কিম জং-আনের সঙ্গে সিঙ্গাপুরের শীর্ষ বৈঠকটি বাতিল করেছেন যুক্তরাষ্ট্রের প্রেসিডেন্ট ডোনাল্ড ট্রাম্প।\nতিনি কিম জং-আনের কাছে একটি ব্যক্তিগত চিঠি লিখে বৈঠক বাতিলের এই সিদ্ধান্তের কথা জানিয়েছেন, যাকে 'ট্রাম্প স্টাইল কূটনীতি' হিসাবে দেখা হচ্ছে। কিন্তু এই চিঠি থেকে পরবর্তী পদক্ষেপ সম্পর্কে আরো কী ধারণা করা যায়?\nসেই বিশ্লেষণ করেছেন উত্তর আমেরিকায় বিবিসির সংবাদদাতা অ্যান্থনি জুর্চার।\nডোনাল্ড ট্রাম্পের চিঠিতে সবচেয়ে আগে যেটা চোখে পড়বে, তা হল, ''হিজ এক্সেলেন্সি'' বলে সম্বোধন, যা কিম জং-আনের ক্ষেত্রে বিরলই বলা যেতে পারে।\nএটা অনেকটা প্রাতিষ্ঠানিক ধরণের চিঠির সূচনার মতো, যেখানে শুরুতে উত্তর কোরিয়ার নেতাকে তার সময়, ধৈর্য আর উদ্যমের জন্য ধন্যবাদ জানানো হয়েছে।\nচিঠিতে প্রথমেই মি. কিমের প্রতি ইঙ্গিত করে বলা হয়েছে যে, দুই পক্ষের অনেকদিনের আগ্রহ আর আলোচনার পর জুন মাসে সিঙ্গাপুরে বৈঠকটির আয়োজন করা হয়েছিল। কিন্তু এরপরে বলা হয়, তারা (মার্কিন সরকার) জানতে পেরেছেন যে, উত্তর কোরিয়ার অনুরোধেই বৈঠকটির আয়োজন হয়েছে, যদিও তাদের কাছে (হোয়াইট হাউজ) তা পুরোপুরি অপ্রাসঙ্গিক।\nএরপরে তিনি বলেন যে, উত্তর কোরিয়ার তরফ থেকে সাম্প্রতিক ক্ষোভ ও প্রকাশ্যে বিরূপতা প্রদর্শনের কারণে এখন এ ধরণের বৈঠক করা ঠিক হবে না বলে তিনি মনে করেন।\nতবে এই চিঠির আসল বক্তব্য এসেছে শেষের দিকে, যেখানে মার্কিন প্রেসিডেন্টের কলম থেকে আসলে বিষ বের হয়েছে।\nমি. ট্রাম্প এর আগে অনেকবারই প্রমাণ দিয়েছেন যে, উত্তর কোরিয়ার কোন কটূ কথার তিনি ছাড় দেবেন না।\nতিনজন আমেরিকান বন্দীকে মুক্তি দেয়া সুন্দর সৌজন্যতা বলে বর্ণনা করেছেন ডোনাল্ড ট্রাম্প\nএই চিঠির শুরুটা হয়তো কূটনৈতিকভাবে শুরু হয়েছে, কিন্তু তারপরেই মি. ট্রাম্পের ভাষা বেরিয়ে এসেছে।\nচিঠির দ্বিতীয় অনুচ্ছেদে কূটনৈতিক ভাষা আবার ফিরে এসেছে। সেখানে বলা হয়েছে, সম্প্রতি দুই জাতির মধ্যে চমৎকার আলোচনা হয়েছে এবং আলোচনার দরজা এখনো পুরোপুরি বন্ধ হয়ে যায়নি।\nমার্কিন প্রেসিডেন্ট লিখেছেন, কোন একদিন, তিনি উত্তর কোরিয়ার নেতার সঙ্গে বৈঠক করার ব্যাপারে আগ্রহী।\nডোনাল্ড ট্রাম্প লিখেছেন, বৈঠক বাতিল হওয়ায় সারা বিশ্ব, বিশেষ করে উত্তর কোরিয়া, শান্তি. উন্নতি আর সমৃদ্ধির একটি বিশাল সুযোগ হাতছাড়া করলো।\nশেষ অনুচ্ছেদে আবার ব্যবসায়িক ভাষার ধরণ চলে এসেছে, যেখানে মি. ট্রাম্প লিখেছেন, ''আপনি যদি এই সবচেয়ে গুরুত্বপূর্ণ বৈঠকটি করার ব্যাপারে মনোভাব পাল্টে থাকেন, আমাকে ফোন করতে বা চিঠি লিখতে ইতস্তত করবেন না।''\nচিঠিটা শেষ হয়েছে একটি হতাশার কথা জানিয়ে। সেখানে তিনি লিখেছেন, ''সারা বিশ্ব, বিশেষ করে উত্তর কোরিয়া, শান্তি. উন্নতি আর সমৃদ্ধির একটি বিশাল সুযোগ হাতছাড়া করলো।''\nএই বৈঠকের বিষয়ে সময় আর স্থানের কথা জানিয়ে নিজের টুইটে মি. ট্রাম্প লিখেছিলেন, এই বৈঠকটি হতে যাচ্ছে বিশ্ব শান্তির জন্য খুবই বিশেষ একটি মুহূর্ত। তার সমর্থকরা বলেছেন, তাকে নোবেল প্রাইজ দেয়া উচিত। মি. ট্রাম্পও সেটি মেনে নিয়ে বলেছিলেন, ''অনেকেই সেটা মনে করে।'' আরো বলেছিলেন, ''আমি যে পুরস্কার চাই, তা হল, বিশ্বের জন্য একটি বিজয়''।\nতবে তার বদলে এখন তাকে লিখতে হচ্ছে, বৈঠক বাতিল হওয়ায় ''ইতিহাসের জন্য একটি দুঃখজনক অধ্যায়।''\nbbc bengali usa donald trump north korea বিবিসি বাংলা আমেরিকা\nAnalysis: What does Donald Trump say inaletter to Kim Jong-an?


গুলি করে নিজেদের ২ মেজর মা’রল ইসরায়েল! - Jagoreport24.com\nগুলি করে নিজেদের ২ মেজর মা’রল ইসরায়েল!\nপশ্চিম তীরে নিজেদের সেনা সদস্যদের গুলিতে ইসরায়েলের দুই কর্মকর্তা নি’হ’ত হয়েছেন। নিহত দুই কর্মকর্তাই একটি কমান্ডো ইউনিটের মেজর ছিলেন। বৃহস্পতিবার (১৩ জানুয়ারি) ইসরায়েলি সেনাবাহিনী এ তথ্য জানিয়েছে। এর আগে, বুধবার (১২ জানুয়ারি) রাতে এ ঘটনা ঘটে।\nজানা গেছে, একটি সামরিক ঘাঁ’টির কাছে অন্ধকারে ফিলিস্তিনি ব’ন্দু’কধারী স’ন্দেহে গু’লি চা’লালে ওই কর্মকর্তারা নি’হ’ত হন। এ বিষয়ে ইসরায়েলি সেনা মুখপাত্র বলেন, রাত্রীকালীন মহড়ার সময়ে জর্ডান উপত্যকায় সন্দেহভাজনদের লক্ষ্য করে গু’লি চালালে তারা নি’হ’ত হন।\nইউনিটের এক সেনা সদস্য ফিলিস্তিনি হা’ম’লা ভেবে নেয় আর এর জে’রে গু’লি চালায়। এটা ইচ্ছাকৃত হ-ত্যা নয়। সতর্কতামূলক গু’লি চা’লালে তাদের গায়ে লেগে যায়। প্রসঙ্গত, ইসরায়েল ১৯৬৭ সালের যু’দ্ধে পশ্চিম তীর দখল করে নেয়। ফিলিস্তিন ওই এলাকাসহ গাজা উপত্যকা নিয়ে পূর্ব জেরুজালেমকে রাজধানী করে নিজেদের রাষ্ট্র গঠন করতে চায়। সূত্র:আল জাজিরা\nনারায়ণগঞ্জের নির্বাচন নিয়ে যা বললেন ওবায়দুল কাদের


করোনায় আক্রান্ত হলেই রাখা হচ্ছে কোয়ারেন্টাইনে,জানেন কী করা হয় কোয়ারেন্টাইনে রেখে?| What is Quarantine and how conora virus affected are kept in the special room – News18 Bangla\nকরোনায় আক্রান্ত হলেই রাখা হচ্ছে কোয়ারেন্টাইনে,জানেন কী করা হয় কোয়ারেন্টাইনে রেখে?\nLast Updated : March 11, 2020, 17:18 IST\n#কলকাতা: করোনা নিয়ে এই মুহূর্তে আতঙ্কে গোটা বিশ্বে৷ ভারতেও থাবা বসিয়েছে মারণ করোনা৷ এই রোগের কোনও রকম চিকিৎসা নেই৷ তাই সংক্রমণ নিয়ে চিন্তা আরও বেড়েছে৷ করোনা থেকে বাঁচতে একমাত্র উপায় পরিচ্ছন্নতা৷ আর যাদের শরীরে করোনা বাসা বেঁধেছে বলে সন্দেহ, তাদের রাখা হচ্ছে কোয়ারেন্টাইনে (Quarantine)৷ করোনা ভাইরাসের দৌলতে কোয়ারেন্টাইন শব্দটি খুবই পপুলার হয়েছে৷ কিন্তু কী এই কোয়ারেন্টাইন? কীভাবেই বা এখানে রাখা হয় আক্রান্তদের?\nচিকিৎসক শুদ্ধাসত্ত্ব চট্টোপাধ্যায় জানাচ্ছেন যে কোয়ারেন্টাইন হল এমন একটি বিশেষ ঘর যাকে নেগেটিভ প্রেশার রুমও বলা হয়৷ নেগেটিভ প্রেশার রুম এমনভাবে তৈরি করা হয় যা পুরোপুরি sealed৷ অর্থাৎ সেই ঘরটি থেকে কোনওভাবে হাওয়া বাইরে আসতে পারে না৷ এভাবে ঘরটিকে সুরক্ষিত রাখা হয় যাতে সেই ঘর থেকে কোনও জীবাণু বাইরে না আসে৷ এরফলে কোয়ারেন্টাইনে থাকা আক্রান্তদের থেকে অন্যরা সুরক্ষিত থাকেন৷\nমূলত বিমানবন্দর বা রেলস্টেশনেই তৈরি করা হয়েছে এই বিশেষ ব্যবস্থার ঘর৷ বিদেশ থেকে আসা যাত্রী বা পর্যটকদের প্রথমে শারীরিক পরীক্ষা করা হচ্ছে৷ কোনও রকম করোনা ভাইরাসের উপসর্গ দেখা দিলেই তাদের কোয়ারেন্টাইনে রাখা হচ্ছে, যাতে তাদের শরীর থেকে অন্য কারও শরীরে করোনা ভাইরাস ছড়িয়ে না পড়ে৷ মূলত ২ সপ্তাহে কোয়ারেন্টাইনে রাখা হচ্ছে আক্রান্তদের৷ তার মধ্যে সুস্থ হয়ে গেলেই ছেড়ে দেওয়া হচ্ছে রোগীদের৷ অন্যথা মিলছে বাড়তি চিকিৎসা৷ যেসব চিকিৎসা কর্মী কোয়ারেন্টাইনে ঢুকছেন তাদের জন্যও থাকছে বিশেষ ব্যবস্থা৷\nআপাতত বিমানবন্দর, রেলস্টেশান ছাড়াও বেলেঘাটা আইডি হাসপাতলে কোয়ারেন্টাইনের ব্যবস্থা রয়েছে৷ কলকাতার অ্যাপোলে হাসপাতালেও রয়েছে এমন ৬টি বিশেষ রকমের ঘর৷\nFirst published: March 11, 2020, 17:16 IST\nCorona Viruscorona virus outbreakQuarantine


প্রকাশিত: ০৪:১৩ এএম, ১৪ ডিসেম্বর ২০১৭\nসমাজ ও রাষ্ট্রের নানা সংকট ও বিপর্যয়ের কালে বৌদ্ধিক, সৃষ্টিশীল, জ্ঞানমূলক ও প্রগতিশীল পরামর্শ প্রদানের মাধ্যমে জাতিকে যথাযথ দিকনির্দেশনা দানকারীরাই বুদ্ধিজীবী নামে পরিচিতি। বাঙালি জাতির ইতিহাসে বুদ্ধিজীবী শ্রেণির আবির্ভাবের ইতিহাসও জাতিসত্তার ইতিহাসের সমান্তরালে বাহিত। প্রাচীন ও মধ্যযুগ থেকে শুরু করে ঔপনিবেশিক যুগ হয়ে জাতীয় ইতিহাসের নানা বাঁক পরিবর্তনের কালে বুদ্ধিজীবীরা নানারূপ চেতনার জাগরণ ও বিভিন্ন পরামর্শের মাধ্যমে জাতিকে সঠিক পথের নির্দেশনা দিয়েছেন। কিন্তু ঠিক কবে থেকে সমাজে বা রাষ্ট্রে বুদ্ধিজীবীর আবির্ভাব তা বলা মুশকিল। তবে, আমরা প্রাগৈতিহাস ও ইতিহাসের ধারায় বিভিন্ন রাজা বা সম্রাটের শাসনকালে তাদের রাজসভায় বুদ্ধিজীবী শ্রেণির উপস্থিতি লক্ষ করি। ‘নবরত্ন সভা’ তন্মধ্যে প্রসিদ্ধ। আর আধুনিককালে ‘ইন্টেলিজেনসিয়া’ বলতে যা বুঝায় তার অস্তিত্ব আমরা টের পাই ঊনিশ শতকের প্রথম ভাগে। এরা কেবল সমাজ বা রাষ্ট্রের জন্য দিকনির্দেশনাই দিতেন না- সমাজের পক্ষে ন্যায়বোধ ও শ্রেয়োবোধ সম্পর্কে নানা বিষয়ে প্রশ্নও উত্থাপন করতেন। তারা সমাজ ও রাষ্ট্রে প্রচলিত নানা ব্যবস্থার ন্যায়-অন্যায় সম্পর্কেও অঙ্গুলি নির্দেশ করতেন।\nঅবিভক্ত বাংলায় রাজা রামমোহন রায় এবং ইয়ং বেঙ্গল নামের প্রগতিবাদী দল বুদ্ধিবাদী এমন অনেক প্রশ্ন উত্থাপন করেছিলেন যা সমকালীন বাংলার সমাজকে বিস্মিত এবং আন্দোলিত করেছিল। ঔপনিবেশিক শাসনামল থেকে নানা ঘটনা ও দুর্ঘটনা সম্পর্কে সমকালীন বুদ্ধিজীবীদের নানারূপ তর্ক-বিতর্ক ও পরামর্শ সমাজ ও রাষ্ট্রকে চালিত করেছে। তবে বাঙালির পরিপূর্ণ মানস গঠনে বুদ্ধিজীবীদের নানা তর্ক-বিতর্ক ও ব্যাখ্যা-ব্যাখ্যান সবচেয়ে বেশি সক্রিয়তা লাভ করেছে দেশ ভিভাগের পর। স্পষ্ট করে বললে পাকিস্তান সৃষ্টি এবং পাকিস্তান সৃষ্টির মাধ্যমে পূর্ব বাংলার সংখ্যাগরিষ্ট মুসলমান জনগণকে বৈষম্যের শিকারে পরিণত করার পর থেকে। ১৯৪৮ সাল থেকে শুরু হওয়া ভাষা আন্দোলনের ফলে বুদ্ধিজীবী শ্রেণি সৃষ্ট বৌদ্ধিক বিতর্ক একদিকে বাঙালির স্বাজাত্যবোধকে যেমন তীব্র ও তীক্ষ্ণ করেছিল তেমনি জাতীয়তাবাদী আন্দোলনের প্রেরণায় বাঙালিকে ঐক্যবদ্ধও করেছিল। ফলে, পাকিস্তান বিরোধী যে কোন আন্দোলন সংগ্রামে বাঙালির সম্পৃক্ততাও বৃদ্ধি পেয়েছিল।\nবুদ্ধিজীবীরাই এদেশের মানুষকে বাঙালি জাতীয়তাবাদী চেতনায় উদ্বুদ্ধ করেছেন সবচেয়ে বেশি। পাকিস্তানি স্বৈরশাসকের নিপীড়নের বিরুদ্ধে বাঙালিকে ঐক্যবদ্ধ আন্দোলনে প্রেরণা সঞ্চার করেছেন রাজনৈতিক নেতৃবৃন্দের মতো বুদ্ধিজীবীরাও। বলার অপেক্ষা রাখে না যে, রাজনৈতিক আন্দোলন সংগ্রামের পাশাপাশি বুদ্ধিজীবী সমাজের বৌদ্ধিক প্রেরণায় শাণিত হতে থাকে বাঙালির স্বাধীনতার স্বপ্ন। অবশেষে হাজার বছরের শ্রেষ্ঠ বাঙালি বঙ্গবন্ধু শেখ মুজিবুর রহমানের নেতৃত্বে বাঙালির জীবনে আসে সেই মাহেন্দ্রক্ষণ। প্রায় ২৪ বছরের পাকিস্তানি শাসনের জুলুম, নিপীড়ন, নির্যাতন ও বৈষম্যকে ‘চ্যালেঞ্জ’ করে ১৯৭১ সালের ৭ মার্চ বঙ্গবন্ধু স্বাধীনতার ঘোষণা প্রদান করেন। ফলে পাকিস্তানি হানাদার বাহিনীর প্রধান লক্ষ্যবস্তুতে পরিণত হন জাতির জনক বঙ্গবন্ধু শেখ মুজিবুর রহমান এবং এদেশের বুদ্ধিজীবী শ্রেণি। ২৫ মার্চ রাতে ‘অপারেশন সার্চ লাইট’ পরিচালনায়ও অন্যতম টার্গেট ছিল এদেশের বুদ্ধিজীবী শ্রেণি। আর বঙ্গবন্ধুকে তো হত্যার উদ্দেশ্যে গ্রেপ্তারই করা হয়- নিয়ে যাওয়া হয় পাকিস্তানের অন্ধকার কারাগারে।\n১৯৭১ সালের ১৬ ডিসেম্বর মহান মুক্তিযুদ্ধে চূড়ান্ত বিজয়ের প্রাক্কালে ১৪ ডিসেম্বর পাকিস্তানি হানাদার বাহিনী এবং তাদের এদেশীয় দোসর রাজাকার, আল বদর আল শামস বাহিনী বাঙালি জাতির শ্রেষ্ঠ সন্তান হাজার হাজার বরেণ্য শিক্ষাবিদ, গবেষক, প্রকৌশলী, সাংবাদিক, চিকিৎসক, শিল্পী, কবি, দার্শনিক, বৈজ্ঞানিক ও সাহিত্যিককে রাতের অন্ধকারে চোখ বেঁধে বাড়ি থেকে ধরে নিয়ে যায়। তাদের ওপর নির্মম ও নিষ্ঠুর অত্যাচার চালিয়ে নারকীয়ভাবে হত্যা করা হয়। পাকিস্তানের দোসর এদেশীয় দালালচক্র যখন ক্রমশ উপলব্ধি করছিল যে, মুক্তিবাহিনী ও মিত্র বাহিনীর সঙ্গে সম্মুখ যুদ্ধে পাকিস্তানিরা ছিন্নভিন্ন এবং তাদের পরাজয় অনিবার্য তখন তারা বুদ্ধিজীবী হত্যার পরিকল্পনা করে।\nপাকিস্তানি বাহিনী এবং এদেশে ঘাপটি মেরে থাকা পাকিস্তান পন্থীরা এও উপলব্ধি করেছিল যে, মুক্তিযুদ্ধে সফল অভিযানের পেছনে রাজনৈতিক নেতাদের মতোই যারা বুদ্ধি, প্রেরণা, উৎসাহ এবং বাঙালির স্বাজাত্যবোধ সম্পন্ন সাংস্কৃতিক চেতনায় উজ্জীবিত করেছেন তারা বেঁচে থাকলে সেইসব দেশদ্রোহীদের পক্ষে এই দেশের মাটিতে টিকে থাকা দুষ্কর। তাই পেশাজীবী বাঙালির নানা স্তরের শ্রেষ্ঠ সন্তানদের ওপর নেমে আসে ঠাণ্ডা মাথায় সুপরিকল্পিত গুপ্তহত্যার নিষ্ঠুর আক্রমণ। পাকিস্তানের দোসররা আরো চিন্তা করেছিল এইসব বুদ্ধিজীবীদের হত্যার মাধ্যমেই স্বাধীনতা পেতে যাওয়া বাঙালিকে একটি পঙ্গু জাতিতে পরিণত করা সম্ভব। তাই ১৯৭১ সালের ১৬ ডিসেম্বর বাঙালির চূড়ান্ত বিজয় তথা স্বাধীনতা লাভের মাত্র দুদিন আগে ১৪ ডিসেম্বর রাতে পূর্ব পাকিস্তানের গভর্নরের সামরিক উপদেষ্টা রাও ফরমান আলির নেতৃত্বে এ হত্যকাণ্ড পরিচালিত হয়।\nস্বাধীনতা লাভের পর গভর্নর হাউজে রেখে যাওয়া তার ডায়রিতে বাঙালি বুদ্ধিজীবীদের একটি তালিকা পাওয়া যায় যার অধিকাংশই ১৪ ডিসেম্বর নিহত হন। রাও ফরমান আলির পরিকল্পনা বাস্তবায়নে পাকিস্তানি বাহিনীর ইস্টার্ন কমান্ডের অধিনায়ক লেফটেনান্ট জেনারেল আমির আবদুলাহ খান নিয়াজির নির্দেশনায় এ হত্যাকাণ্ড সংঘটিত করে ব্রিগেডিয়ার বশির, লেফটেনান্ট কর্নেল হেজাজি, মেজর জহুর, মেজর আসলাম, ক্যাপটেন নাসির, ও ক্যাপটেন কাইউম। আর তাদেরকে সার্বিক সহযোগিতা করে এদেশীয় দোসর আল বদর, আল শামস ও ছাত্রসংঘের কর্মীবৃন্দ। পৃথিবীর ইতিহাসের জঘন্যতম বর্বর ও নারকীয় হত্যাকাণ্ড সংঘটিত করে তারা। বিশ্বব্যাপী শান্তিকামী মানুষ এ হত্যাকাণ্ডের সংবাদে পুনরায় স্তম্ভিত হয়ে যায়- চমকে ওঠে সমগ্র বিশ্ব। এর আগে ২৫ মার্চ কালো রাতে ঢাকাসহ দেশের সর্বত্র পাকিস্তানি বাহিনী ‘অপারেশন সার্চ লাইট’ নামে পরিকল্পিত গণহত্যা পরিচালনার মাধ্যমে বাঙালির ওপর যুদ্ধে ঝাঁপিয়ে পড়ে।\n১৪ ডিসেম্বর বা তার অল্প আগে-পরে নিখোঁজ কিংবা বাড়ি থেকে জোরপূর্বক উঠিয়ে নিয়ে যাওয়া বিভিন্ন শ্রেণিপেশার বুদ্ধিজীবীদের বিজয় অর্জনের পর পরই পাওয়া গেল দলিত-গলিত লাশ হিসেবে ঢাকার মিরপুর ও রায়ের বাজারসহ দেশের বিভিন্ন স্থানে। বর্বর পাকিস্তানি বাহিনী ও রাজাকাররা বাঙালি বুদ্ধিজীবীদের পৈশাচিক পন্থায় নির্যাতন ও পরে হত্যা করেছিল। অজস্র লাশের দেহের বিভিন্ন স্থানে পাকিস্তানি আর এদেশীয় নরপিশাচদের নির্মম আঘাতের ক্ষতবিক্ষত চিহ্ন দেখে আত্মীয়-স্বজনেরা বিমর্ষ হয়ে পড়েছিল। চোখ-মুখ বাধা অজস্র লাশের কোন কোনটি মাত্র সনাক্ত সম্ভব হলেও অসংখ্য লাশ সনাক্ত করা সম্ভব হয়নি। কোন কোন লাশ ছিল জবাই পর্যন্ত করা! লাশের এসব বীভৎস ছবি দেখে অনুমান করতে কষ্ট হয়নি যে, পাকিস্তানি হানাদার আর তাদের এদেশীয় দোসররা তাদের হেরে যাওয়ার ক্ষোভ, দুঃখ ও হতাশার নির্মম আঘাতের ক্ষতচিহ্ন এদেশের পক্ষে কাজ করা বুদ্ধিজীবী শ্রেণির শরীরে রেখে গেছে।\nবলার অপেক্ষা রাখে না, জামায়াতে ইসলাম এবং মুসলিম লীগ এবং তাদের অনুসারী ছাত্রসংঘের নেতাকর্মীরা এদেশেরে বুদ্ধিজীবীদের উপর এরূপ হত্যাযজ্ঞ পরিচালনা করে। ১৯৭২ সালে জাতীয়ভাবে প্রকাশিত সংবাদ ও আন্তর্জাতিক নিউজ ম্যাগাজিন ‘নিউজ উইক’-এ ১৯৭১ সালের ১৪ ডিসেম্বরের শহিদ বুদ্ধিজীবীর সংখ্যা উল্লেখ করা হয় এক হাজার ৭০ জন। আর এশিয়াটিক সোসাইটি থেকে প্রকাশিত বাংলা পিডিয়ায় এ সংখ্যা দেখানো হয়েছে এক হাজার একশত এগারো জন। কিন্তু দেশব্যাপী এ সংখ্যা যে আরো বেশি তা বলাইবাহুল্য। অথচ অদৃষ্টের কী নির্মম পরিহাস! বাংলাদেশের স্বাধীনতা লাভের পরেও বিশেষ করে ১৯৭৫ সালের ১৫ আগস্টের পর থেকে ‘বহুদলীয় গণতন্ত্রের’ নামে যুদ্ধাপরাধীদের রাষ্ট্র-ক্ষমতা বলয়ের অন্তর্ভুক্ত করেন জেনারেল জিয়াউর রহমান এবং তার উত্তরসূরিরা।\nপাকিস্তানিরা পরাজিত হলেও তারা এদেশে তাদের একটি শক্তিশালী বশংবদ তৈরি করতে সক্ষম হয়েছিল বলে পাকিস্তানি ইচ্ছার বহিঃপ্রকাশ এইসব বশংবদদের সহযোগিতায় অবলীলায় সম্পন্ন হয়েছে। সশস্ত্র যুদ্ধে পাকিস্তানের সামগ্রিক পরাজয় যখন একেবারেই সন্নিকটে তখন জাতির মেধাবী বুদ্ধিজীবীদের গোপনে প্রথমত গুম এবং পরে হত্যা করা হয়। এ হত্যা পাকিস্তানের প্রতিশোধ স্পৃহা থেকে সৃষ্ট। তারা ভাল করেই বুঝেছিল এবং জেনেছিল যে, রাজনৈতিক চেতনার পাশাপাশি বাঙালিকে সাংস্কৃতিক চেতনায় জাগ্রত রাখার পশ্চাতে বুদ্ধিজীবিদের প্রেরণাই ছিল সবচেয়ে বেশি সক্রিয়।\nতারা ভবিষ্যৎ বাংলাদেশের সাফল্যে ঈর্ষান্বিত হয়েও বুদ্ধিজীবী হত্যায় অত্যন্ত সুচতুরভাবে গোপনে সংঘবদ্ধ হয় এবং সুখী ও সমৃদ্ধ বাঙালির দিশারী স্বরূপ সক্রিয় চেতনার স্ফুরণসমূহ নিভিয়ে দিতে মরিয়া হয়ে ওঠে। তারা ভেবেছিল বুদ্ধিজীবীদের হত্যা করতে করতে পারলে এ দেশের ভবিষ্যৎ প্রজন্ম আলোহীনতায় আর অন্ধকারে নিমজ্জিত হয়ে যাবে। তারা ভেবেছিল স্বাধীন হলেও দেশটি আর কখনো তার যথাযথ অস্তিত্ব নিয়ে বৈশ্বিক পরিমণ্ডলে আত্মপ্রকাশে সক্ষম হবে না। মূলত বাঙালিকে এবং স্বাধীন হতে যাওয়া বাংলাদেশটিকে পঙ্গু করে দেওয়ার লক্ষ্যেই বুদ্ধিজীবী হত্যার নীলনকশা রচনা করে পাকিস্তানি বাহিনী এবং তাদের এদেশীয় দোসর রাজাকার, আল বদর, আল শামসসহ মুসলিম লীগ, জামায়াত আর ছাত্রসংঘের অসংখ্য নেতাকর্মী।\n১৯৭১ সালের ২৫ মার্চ গণহত্যা ও বুদ্ধিজীবী হত্যার জবাবে বঙ্গবন্ধুর নির্দেশে মুক্তিযুদ্ধে ঝাঁপিয়ে পড়েন এদশের সর্বস্তরের মানুষ। মহান মুক্তিযুদ্ধে পরাজয় নিশ্চিত জেনে ১৪ ডিসেম্বর যে হত্যাযজ্ঞের অপরাজনীতি শুরু হয় তা স্বাধীন দেশেও প্রবহমান থাকে। ১৯৭৫ সালের ১৫ আগস্ট জাতির জনক বঙ্গবন্ধু শেখ মুজিবুর রহমানকে সপরিবারে হত্যাও সেই হত্যাযজ্ঞের ধারাবাহিকতা। অর্থাৎ পরাজিত পাকিস্তানি বাহিনীর নীলনকশা বাস্তবায়নে যুক্ত হয় এদেশের কিছু বিপথগামী রাজনৈতিক ব্যক্তিত্ব এবং সেনা কর্মকর্তা। বঙ্গবন্ধু হত্যার পর মুক্তিযুদ্ধের আদর্শকে ভূলুণ্ঠিত করার মধ্য দিয়ে পাকিস্তানপন্থীদের যেমন রাজনৈতিক সুবিধা দেওয়া হয় তেমনি শুরু হয় ইতিহাস বিকৃতির মহোৎসব! বিকৃত ইতিহাসের পথ ধরেই স্বাধীন ও সার্বভৌম বাংলাদেশে মুক্তিযুদ্ধের বিরোধিতাকারীরাই রাষ্ট্র ক্ষমতার নিয়ন্ত্রক হয়ে ওঠে।\n‘বহুদলীয় গণতন্ত্রের’ নামে এবং মুক্তিযুদ্ধকে ‘অতীতের বিষয়’ উল্লেখ করে সেনাবাহিনীর শক্তিকে কাজে লাগিয়ে দেশ চলতে থাকে পশ্চাৎ গতিতে। মুক্তিযুদ্ধকালীন চার মূলনীতিকে বৃদ্ধাঙ্গুলি দেখিয়ে পাকিস্তানি ভাবধারার আদর্শে রাষ্ট্র চালাতে থাকেন জিয়াউর রহমান। তাই যখনই দেখা গেছে পাকিস্তানি ভাবধারায় বিশ্বাসী এই গোষ্ঠীর স্বার্থ রক্ষায় বিঘ্ন ঘটছে তখনই তাদের মধ্যে হত্যা ও ষড়যন্ত্রের রাজনীতির প্রবণতা সক্রিয় হয়ে উঠেছে। ২১ আগস্টের বোমা হামলাও সেই একই অপরাজনীতির অপচ্ছায়া মাত্র! বিকৃত ইতিহাস এবং হত্যার রাজনীতির মহোৎসব হাজার বছরের বাঙালি জাতিসত্তা সম্পর্কে আমাদের যেমন উন্মূল করেছে তেমনি মুক্তিযুদ্ধের সময় গৃহীত চার মূলনীতির বিসর্জন আমাদের বিস্মিত করেছে। নতুন প্রজন্মের কাছে ইতিহাসের এ নির্মম সত্য তুলে ধরতে হবে।\n‘বুদ্ধিজীবীরাই এদেশের মানুষকে বাঙালি জাতীয়তাবাদী চেতনায় উদ্বুদ্ধ করেছেন সবচেয়ে বেশি। পাকিস্তানি স্বৈরশাসকের নিপীড়নের বিরুদ্ধে বাঙালিকে ঐক্যবদ্ধ আন্দোলনে প্রেরণা সঞ্চার করেছেন রাজনৈতিক নেতৃবৃন্দের মতো বুদ্ধিজীবীরাও।’


এখন কম্পিউটারে যেকোনো এনকোডিং-এ লেখা হবে সম্পূর্ণ নির্ভুল এবং আরও দ্রুত ! সাথে থাকছে বাংলা অফলাইন টেক্সট কনভার্টার! [Update] - Techipe.Info | Tips & Tricks\nHome › All Post › এখন কম্পিউটারে যেকোনো এনকোডিং-এ লেখা হবে সম্পূর্ণ নির্ভুল এবং আরও দ্রুত ! সাথে থাকছে বাংলা অফলাইন টেক্সট কনভার্টার! [Update]\nএখন কম্পিউটারে যেকোনো এনকোডিং-এ লেখা হবে সম্পূর্ণ নির্ভুল এবং আরও দ্রুত ! সাথে থাকছে বাংলা অফলাইন টেক্সট কনভার্টার! [Update]\nসময় সল্পতার কারণে শুধুমাত্র লিংকগুলো আপডেট করে পূর্ববর্তী পোস্ট এর অংশগুলো অক্ষত রাখা হয়েছে।\nসুতরাং “মাঝে এসেও হয়ে গেলো শুরু” ব্যপারটা মেনে নিয়েন।\nবর্ণ কীবোর্ডে এর সাথে লে-আউট এডিটর আছে, যেটার মাধ্যমে আপনি যেকোনো প্রকার লে-আউট তৈরি করে নিতে পারেন। ইউনিবিজয় লে-আউটও তৈরি করতে পারবেন অথবা বিজয়ের ক্লাসিক এনকোডিং-এ যে লে-আউট ব্যবহৃত হয় সেরকম লে-আউটও তৈরি করে নিতে পারবেন। তবে আপনাদের এত কষ্ট করে আর লে-আউট তৈরি করতে হবেনা, আমি নিজেই ইউনিবিজয়ের মত লে-আউট তৈরি করে ফেলেছি। এবং এই লে-আউটে আরো সুবিধা যুক্ত করা হয়েছে। এই লে-আউটে দুইটা পদ্ধতির যে কোনো পদ্ধতিতে যে কোনো ফলা এবং রেফ ব্যবহার করতে পারবেন, যা বিজয় কীবোর্ডের লে-আউটের মাধ্যমে লেখা যায়না। বিজয়ের সকল সুবিধাতো আছেই, সাথে এই পদ্ধতিটা বোনাস ! + Sutonnymj সহ বিজয়ের সকল ফন্ট ব্যবহার করতে পারবেন । ইউনিবিজয়ের মতো করে চারটা লে-আউট তৈরি করে ফেলেছি সবগুলোতেই এই সুবিধা যুক্ত করা আছে।\nএখানে ক্লিক করে বর্ণ ডাউনলোড করুন\nএখানে ক্লিক করে লে-আউট ডাউনলোড করুন\nThe post এখন কম্পিউটারে যেকোনো এনকোডিং-এ লেখা হবে সম্পূর্ণ নির্ভুল এবং আরও দ্রুত ! সাথে থাকছে বাংলা অফলাইন টেক্সট কনভার্টার! [Update] appeared first on Trickbd.com.


মহানগর বিএনপির ভারপ্রাপ্ত সাধারণ সম্পাদক কাউন্সিলর জিয়া\nসাইদ মেমন ॥ মহানগর বিএনপি কমিটির ১নং যুগ্ম সাধারণ সম্পাদক কাউন্সিলর জিয়াউদ্দিন সিকদার জিয়াকে ভারপ্রাপ্ত সাধারণ সম্পাদক করা হয়েছে। সাধারণ সম্পাদক এ্যাড. কামরুল আহসান শাহীনের মৃত্যুর প্রায় দেড় বছর পর কেন্দ্র তাকে ওই দায়িত্ব দিয়েছেন। গতকাল বুধবার বিএনপি চেয়ারপার্সনের নির্দেশে দলের যুগ্ম মহাসচিব (দপ্তরের দায়িত্বপ্রাপ্ত) রুহুল কবির রিজভী আহমেদ স্বাক্ষরিত এক চিঠির মাধ্যমে ওই দায়িত্ব দেয়া হয়েছে বলে নির্ভরযোগ্য সূত্র জানিয়েছেন।\nতবে এ বিষয়ে কাউন্সিলর জিয়াউদ্দিন সিকদার বলেন, আমি কিছু জানি না। যদি কিছু হয় তা কাল (আজ) প্রেসবিজ্ঞপ্তির মাধ্যমে জানিয়ে দেয়া হবে।\nসূত্র রিজভী স্বাক্ষরিত চিঠির উদ্ধৃতি দিয়ে জানিয়েছেন, মহানগর বিএনপি’র সাধারণ সম্পাদক এ্যাড. কামরুল আহসান শাহীন মৃত্যু বরণ করায় দলের চেয়ারপার্সনের নির্দেশক্রমে ওই কমিটির ১ নম্বর যুগ্ম সম্পাদক জিয়াউদ্দিন শিকদার জিয়াকে মহানগর বিএনপি’র ভারপ্রাপ্ত সাধারণ সম্পাদকের দায়িত্ব দেয়া হলো।\n২০১২ সালে এ্যাড. মজিবর রহমান সরোয়ারকে সভাপতি এবং এ্যাড. কামরুল আহসান শাহীনকে সাধারণ সম্পাদক করে বিএনপি’র মহানগর কমিটি গঠিত হয়। সভাপতি ও সাধারণ সম্পাদক করে গঠিত কমিটি একটি প্রস্তাবিত পূর্ণাঙ্গ কমিটি করে অনুমোদনের জন্য কেন্দ্রে পাঠানো হয়। প্রায় ১ বছর পর ২০১৩ সালের ৫ অক্টোবর দলের ভারপ্রাপ্ত মহাসচিব মির্জা ফখরুল ইসলাম আলমগীর বিএনপি চেয়ারপার্সনের নিদের্শে ১৭১ সদস্যের ওই কমিটি অনুমোদন দেন। ওই কমিটির ১ নম্বর যুগ্ম সম্পাদক ছিলেন জিয়া শিকদার। ২০১৪ সালের ২২ নভেম্বর মহানগর বিএনপি’র সাধারণ সম্পাদক কামরুল আহসান শহীনের অকাল মৃত্যুর পর ১ নং যুগ্ম সম্পাদক দলের গঠনতন্ত্র অনুযায়ী সাধারণ সম্পাদকের অতিরিক্ত দায়িত্ব পালন করেন।\nএই বিষয়ে সভাপতি এ্যাড. মজিবর রহমান সরোয়ারের সাথে মোবাইল ফোনের মাধ্যমে যোগাযোগের চেষ্টা করা হয়। কিন্তু তিনি রিসিভ করেননি।


মুকুলের পথেই রাজ্য বিজেপি! থানায় থানায় বিক্ষোভ, দেখুন ভিডিও | bjp performed thana gherao on saturday by protesting allegedly torture of tmc goons - Bengali Oneindia\n18 min ago এগোচ্ছে মোদীনমিক্স! ব্যবসায় বিশ্বের র‍্যাঙ্কিং-এ ১৪ ধাপ এগোল ভারত\nমুকুলের পথেই রাজ্য বিজেপি! থানায় থানায় বিক্ষোভ, দেখুন ভিডিও\n| Updated: Sat, Jan 13, 2018, 15:32 [IST]\nহাইকোর্টের নির্দেশকে সম্মান দেওয়া হয় না রাজ্যে। এমন কী বিরোধীদের কোনও গণতান্ত্রিক অধিকার নেই। এমনই অভিযোগে শুক্রবার রাজ্যের থানাগুলির সামনে বিক্ষোভ দেখাল বিজেপি।\nবিভিন্ন জায়গায় কর্মসূচির নেতৃত্বে ছিলেন রাজ্য নেতারা। বেহালায় কর্মসূচির দায়িত্বে ছিলেন রাজু বন্দ্যোপাধ্যায়। সেখানে অনুমতি থাকা সত্ত্বেও পুলিশের বিরুদ্ধে মঞ্চ খুলে দেওয়ার অভিযোগ করেছে বিজেপি।\nবৃহস্পতিবার বিজেপির সংকল্প যাত্রাকে ঘিরে ভোর থেকেই উত্তপ্ত ছিল উত্তর কলকাতার পাথুরিয়াঘাটা এলাকা। তৃণমূলের অভিযোগ ছিল, বিজেপি কর্মী-সমর্থকরা মদ্যপ অবস্থায় স্থানীয় বাসিন্দাদের ওপর মদের বোতল ছোঁড়ে। বিজেপি পাল্টা তাদের কর্মী-সমর্থকদের ওপর হামলার অভিযোগ করে। রাজ্য বিজেপির যুব সভাপতি দেবজিত সরকার-সহ ১৪ জন আহত হন।\nশুক্রবার সকালের দিকে একদফা গণ্ডগোলের পর বিজেপি অফিস থেকে সংকল্প যাত্রা সূচনা করার পর কলাবাগানের কাছে সেন্ট্রাল এভিনিউতে মিছিলের ওপর হামলা চালানো হয়। এমন কী হাইকোর্ট নিযুক্ত স্পেশাল অফিসারের গাড়িও ভাঙচুর করা হয়। বিজেপি অফিস থেকে যাত্রা স্থগিত রাখার কথা ঘোষণা করেন বিজেপির রাজ্য সভাপতি দিলীপ ঘোষ। যদিও সংকল্প যাত্রা স্থগিত করার ঘোষণা নিয়ে দ্বিমত তৈরি হয় বিজেপির অন্দরে। বিজেপি নেতা মুকুল রায় জানান, তিনি বলেন কর্মসূচি বন্ধ করা হবে না। প্রাণ গেলেও মিছিল বন্ধ করা হবে না, বলেও জানিয়ে দেন তিনি।\nদুপুর ৩ টে থেকে ময়দানে গান্ধীর মূর্তির পাদদেশে ধর্নায় বসে বিজেপি। সেখান থেকেই থানাগুলির সামনে বিক্ষোভের কথা ঘোষণা করা হয়।\nদুপুরেই বিষয়টি ওঠে কলকাতা হাইকোর্টে। রাজ্য প্রশাসনের ইচ্ছা মতো সংকল্প যাত্রা দুদিন পিছিয়ে দেওয়া হয়। বিজেপি যুব মোর্চার তরফে জানানো হয় সংকল্প যাত্রা শুরু হবে সোমবার।\nএর থেকে বলাই যায়, সংকল্প যাত্রা স্থগিত করে দিয়েও মুকুল রায়ের কথা মতো আন্দোলনের পথে রয়েই গেল বিজেপি। সেদিক থেকে শনিবার রাজ্যের থানাগুলির সামনে বিজেপির বিক্ষোভ যথেষ্ট তাৎপর্যপূর্ণ।\nBJP performed thana gherao on Saturday by protesting allegedly torture of tmc goons


কঠোরতা কি বাড়বে, নাকি শুধুই সচেতনতার ডাক – newsnow24.com\nকঠোরতা কি বাড়বে, নাকি শুধুই সচেতনতার ডাক\nপার্থ প্রতীম নন্দী, চট্টগ্রাম ব্যুরো: সারাদেশ থেকে যখন করোনা আক্রান্তের খবর আসছিল চট্টগ্রামে তখনো ৬০ জনের করোনা পরীক্ষা শেষে মিলেনি ভাইরাসের উপস্থিতি। এতে সাধারণ ছুটি ঘোষণার এই এক সপ্তাহে চট্টগ্রামের অলি-গলি-সড়ক-গ্রাম-উপজেলায় সবার মধ্যেই ছিল ‘ঘরে থাকার’ সরকারি নির্দেশনা না মানার এক দারুণ প্রতিযোগিতা!\nশুক্রবার ( ৩ এপ্রিল) রাতে চট্টগ্রামে প্রথম করোনা রোগী শনাক্ত হওয়ার পর এই পরিস্থিতি কতটা পাল্টাবে সেটা নিয়ে এখন উদ্বিগ্ন সবাই। সাধারণ ছুটির প্রথম দুইদিনে বেশ ভালভাবে এই নির্দেশ মেনে চললেও এরপর প্রতিদিন পাল্লা দিয়ে ঘর থেকে রাস্তায় বের হয়ে আসা মানুষের সংখ্যা বেড়েছে ৷\nগণপরিবহণ বন্ধ থাকায় চট্টগ্রাম শহরের রাস্তাগুলা এখন দখলে নিয়েছে রিক্সা আর ভাড়ায় চলা মোটরসাইকেল। সড়কে বেড়েছে ব্যক্তিগত গাড়ি প্রাইভেট কার। শুধু সড়কের গাড়ি বা অহেতুক আড্ডাই নয়, এমন দুর্যোগ মুহূর্তে মানুষের ধর্মভীরুতা নিয়েও উঠেছে প্রশ্ন।\nএখনো প্রতিবেলার নামাজে এবং জুম্মার নামাজে মসজিদে ভিড় করছে মুসল্লিরা। করোনা ভাইরাস মোকাবেলায় যেখানে বিশ্বের বিভিন্ন দেশ ঘোষণা দিয়ে মসজিদে যাওয়া বন্ধ করেছে সেখানে চট্টগ্রামে বাড়ছে মসজিদ মুখো হওয়ার প্রবণতা। অথচ সামাজিক দূরত্ব বজায় রাখতে রাষ্ট্রীয়ভাবেই বন্ধ রাখা হয়েছে সকল সামাজিক আচার অনুষ্ঠান এবং রাজনৈতিক সভা সমাবেশের।\nচট্টগ্রাম মেট্রোপলিটন পুলিশসহ (সিএমপি) জেলা প্রশাসনের নেওয়া নানামুখী উদ্যোগ মানুষের অসচেতনতায় বিফল হতে চলেছে। যেখানে ডাক্তার, সিভিল সার্জন কার্যালয় বলছে নিজঘরেও দূরত্ব মেনে চলুন সেখানে সারা শহরজুড়ে এখন ছুটির আমেজ। গত কয়েকদিনে চট্টগ্রাম নগরের বেশিরভাগ এলাকাতে সরেজমিনে ঘুরে দেখা গেছে সর্বত্র মানুষের অহেতুক জটলা কিংবা আড্ডা। হঠাৎ কেন বদলে গেল করোনা সচেতনতায় চট্টগ্রামে প্রতিরোধের চিত্র?\nরাস্তায় নেমে আসা বিভিন্ন শ্রেণি-পেশার মানুষের সাথে কথা বলে জানা গেছে এর কারণ। বেশিরভাগই বলছেন, তারা বের হয়েছেন পেটে ভাতের সন্ধানে। বেশিরভাগ নিম্নবিত্তরা এখন রাস্তায় রাস্তায় ঘুরছেন ত্রাণের আসায়। যদিও তাদের অনেকেই বিভিন্ন জায়গার ত্রাণ পেলেও আবার পাওয়ার আশায় তারা ভিড় করছে বিভিন্ন জায়গায়। আবার এখনো বেশিভাগ মানুষ বুঝতেই পারছে না করোনা ভাইরাসের ভয়াবহতা। তাদের দৃঢ় বিশ্বাস বার আউলিয়ার চট্টগ্রামে এই ভাইরাস কোনো ক্ষতিই করতে পারবে না!\nতবে প্রশাসনের দায়িত্ব প্রাপ্তরা বলছেন, তারা জনগণকে প্রতিপক্ষ না বানিয়ে সচেতন করার চেষ্টা করছে। তাই চট্টগ্রামের কোথাও এখনো হার্ড লাইনে যাওয়া হয়নি। তবে কমিউনিটির বেশিরভাগ মানুষের কথা বিবেচনা করে প্রয়োজনে কঠোরও হবেন তারা।\nসিএমপি কমিশনার মোঃ মাহবুবর রহমান নিউজনাউকে বলেন, মানুষকে ঘরে রাখতে শুরু থেকেই সিএমপি নানা উদ্যোগ হাতে নিয়েছে। আমরা ডোর টু ডোর শপ চালু করেছি। নিম্নবিত্তদের পর মধ্যবিত্তরাও যাতে ত্রাণ পায় সেই ব্যবস্থা করেছি। আমরা সবার নিরাপত্তা নিশ্চিত করতে চাই। কিন্তু এসবে কাজ না হলে আমরা কঠোর অবস্থানে যাবো।\nপ্রসঙ্গত, করোনা ভাইরাস মোকাবেলায় সরকারের পক্ষ থেকে গত ২৬ মার্চ থেকে ৪ এপ্রিল পর্যন্ত সাধারণ ছুটি ঘোষণা করে সবাইকে ঘরে থাকার নির্দেশ দেওয়া হয়। গত মঙ্গলবার এই সাধারণ ছুটির মেয়াদ বাড়িয়ে ৯ এপ্রিল পর্যন্ত ঘোষণা করেন প্রধানমন্ত্রী।\nমৌলভীবাজারে ১৪ জনের নমুনা ঢাকায়


pakistan vs bangladesh: 'বাংলাদেশেও রয়েছে পাকিস্তানের সমর্থক', স্পষ্ট জানালেন বাবর - babar azam says bangladesh cricket fans always support pakstan cricket team | Eisamay\nbabar azam says bangladesh cricket fans always support pakstan cricket team\n'বাংলাদেশেও রয়েছে পাকিস্তানের সমর্থক', স্পষ্ট জানালেন বাবর\nKoushik Biswas | EiSamay.Com | Updated: Nov 18, 2021, 9:18 PM\nআগামী ১৯ নভেম্বর বাংলাদেশ এবং পাকিস্তানের (Pakistan vs Bangladesh) মধ্যে প্রথম টি-২০ ম্যাচের আয়োজন করা হয়েছে। গত ৬ বছরে এই প্রথমবার বাংলাদেশ সফরে এল পাকিস্তান ক্রিকেট দল।\nপাকিস্তান ক্রিকেট অধিনায়ক বাবর আজম এবং বাংলাদেশ ক্রিকেট সমর্থক, ছবি সৌজন্য - টুইটার\nএই সময় ডিজিটাল ডেস্ক: পাকিস্তান ক্রিকেট দল বর্তমানে বাংলাদেশ সফরে রয়েছে। এই দুই দেশের মধ্যে তিন ম্যাচের টি-২০ সিরিজ এবং দু'ম্যাচের টেস্ট সিরিজ খেলা হবে। গত ৬ বছরে এই প্রথমবার বাংলাদেশ সফরে এল পাকিস্তান ক্রিকেট দল। কিন্তু, পাকিস্তান ক্রিকেট দলের একটি ঘটনা সিরিজ শুরু হওয়ার আগেই যথেষ্ট বিতর্ক তৈরি করেছে।\nমীরপুরের অ্যাকাডেমি গ্রাউন্ডে অনুশীলন করছিলেন বাবর আজমরা। তো সেই অনুশীলনের সময় পাকিস্তান ক্রিকেট দলকে জাতীয় পতাকা উত্তোলন করতে দেখা যায়। ছবিটি বিভিন্ন সোশ্যাল মাধ্যমে ভাইরাল হওয়ার পরেই শুরু হয়ে যায় রাজনৈতিক বিতর্ক।\nপাকিস্তান দলের মিডিয়া ম্যানেজার ইব্রাহিম বাদিস পরবর্তীকালে ব্যাপারটিকে ধামাচাপা দেওয়ার চেষ্টা করেছিলেন। তিনি বলেন, সাকলিন মুস্তাক দলের কোচ হওয়ার পর থেকেই অনুশীলন চলার সময় পাকিস্তান ক্রিকেট দল এভাবে নিজেদের পতাকা উত্তোলন করে।\nপাকিস্তান ক্রিকেট দলের অধিনায়ক বাবর আজমকেও এই একই বিষয়ে প্রশ্ন করা হলে তিনি বললেন, 'আমরা আগেও এই বিষয়ে নিজেদের মতামত জানিয়েছি। যখন থেকে সাকলিন মুস্তাক আমাদের দলের দায়িত্ব গ্রহণ করেছেন, আমরা এই কাজটা করে থাকি। এটা গোটা দলকে উদ্দীপ্ত করে। নিউজিল্যান্ড সিরিজ এবং বিশ্বকাপেও আমরা এই একই কাজ করেছি।'\nআগামী ১৯ নভেম্বর বাংলাদেশ এবং পাকিস্তানের মধ্যে প্রথম টি-২০ ম্যাচের আয়োজন করা হয়েছে। প্রাক ম্যাচ সাংবাদিক বৈঠকে এসে পাক অধিনায়ক আরও যোগ করেন, পাকিস্তান ক্রিকেট দলের বহু সমর্থকই বাংলাদেশে রয়েছে। তিনি বললেন, 'বিগত কয়েকদিন ধরেই আমরা যখন অনুশীলন করতে গিয়েছি, ঠিক সেইসময় লোকেরা রাস্তায় দাঁড়িয়ে করতালিতে আমাদের সম্মান জানিয়েছেন। প্রত্যেকে হাত নাড়িয়েছেন এবং আমাদের উৎসাহিত করেছেন। সেকারণেই আমার মনে হয়, বাংলাদেশেও পাকিস্তান ক্রিকেট দলের অনেক সমর্থকই রয়েছে। অনুশীলনের সময়ও ওরা আমাদের চিয়ার করতে থাকে।'\nসবশেষে বাবর বললেন, 'আমরা যখনই বাংলাদেশ সফরে এসেছি, এখানকার ক্রিকেট সমর্থকেরা সবসময় আমাদের উৎসাহিত করেছে। শুধুমাত্র নিজেদের দলকেই নয়, পাকিস্তান ক্রিকেট দলকেও ওরা সমানভাবে সাপোর্ট করে। এটা আমাদের বেশ ভালোই লাগে।'\nসম্প্রতি টি-২০ বিশ্বকাপে বেশ ভালো পারফরম্যান্স করেছিল পাকিস্তান। সুপার ১২ পর্বে তারা পরপর পাঁচটা ম্যাচে জয়লাভ করেছিল। কিন্তু, টুর্নামেন্টের সেমিফাইনালে অস্ট্রেলিয়ার কাছে হেরে বাবররা এই টুর্নামেন্ট থেকে ছিটকে যায়। অন্যদিকে বাংলাদেশ এই টুর্নামেন্টে একেবারে জঘন্য পারফরম্যান্স করে ছিটকে যায়।\nপরের খবরসুপার ওভারে হেরে সেমিফাইনালের স্বপ্নভঙ্গ বাংলার\nবাংলাদেশ ক্রিকেট দল পাকিস্তান বনাম বাংলাদেশ pakstan cricket team pakistan vs bangladesh babar azam\nWeb Title : babar azam says bangladesh cricket fans always support pakstan cricket team\nকলকাতা অবশেষে কাটল বৃষ্টির ভ্রুকূটি, তবে কি এবার জাঁকিয়ে শীত?\nমুদ্রারাক্ষস 1.85 টাকা 97 টাকা! দেড় বছরেই 5150% রিটার্ন দিয়ে হইচই ফেলে দিয়েছে এই শেয়ার…\nপড়াশোনা CISCE: পিছিয়ে দেওয়া হল ISC-র অঙ্ক পরীক্ষা\nফুটবলের খবর 'আই কাম ফ্রম টু মোহনবাগানস', বীরের সুরেই কটাক্ষ লাল-হলুদ সমর্থকদের\nমুদ্রারাক্ষস ছয়গুণ লাভের সম্ভাবনা দেখছেন রাকেশ ঝুনঝুনওয়ালা! IPO তালিকায় এবার স্টার হেলথ\nদুনিয়া করোনার নয়া স্ট্রেন ওমিক্রোন উদ্বেগজনক, জানাল WHO


রাস্তার পাশে নবজাতক মেয়ে শিশুটি গড়াগড়ি খাচ্ছিল! - Ekusher Bangladesh\nHome>দেশের খবর>রাস্তার পাশে নবজাতক মেয়ে শিশুটি গড়াগড়ি খাচ্ছিল!\nরাস্তার পাশে নবজাতক মেয়ে শিশুটি গড়াগড়ি খাচ্ছিল!\nJannat TiaSeptember 15, 2021\nবাড়ির পাশের গ্রামের মেঠোপথের উপর হঠাৎ একটা নবজাতকের কান্নার শব্দ আসছে। রাতে চারপাশে অন্ধকার। আওয়াজ শুনে লাভলু মিয়া ও তার স্ত্রী বসনা আক্তার একটু ভয় পেয়ে ঘর থেকে বেরিয়ে আসেন।\nমোবাইল ফোনের আবছা আলোয় অবশেষে দেখলাম কিউট নবজাতক (মেয়ে)। শিশুটি মাটিতে গড়াগড়ি খাচ্ছিল, কোন কাপড় ছিল না। শরীরে রক্তের দাগ, শিশুর নাভি তখনও পড়েনি। সেই মুহুর্তে লাভলুর স্ত্রী বাসনা আক্তার তাকে কোলে তুলে নেন। তিনি গরুর দুধ একটি কাপড়ে মুড়িয়ে বাড়িতে নিয়ে যান। সে সারা রাত কাটিয়ে দিলো তার মাকে পরম স্নেহে।\nরাতে স্থানীয়রা শিশুটির নামও রাখে বিলকিচ। সারারাত বিষয়টি এলাকায় গুঞ্জন থাকলেও হাদিস তার বাবা -মায়ের সাথে মেলেনি। ঘটনাটি ঘটেছে মানিকগঞ্জের ঘিওর উপজেলার বালিয়াখোড়া ইউনিয়নের পুটিয়াজানি গ্রামে।\nপরে স্থানীয় ভাইস চেয়ারম্যান কাজী মাহেলা এবং বালিয়াখোড়া ইউনিয়নের সংরক্ষিত আসনের সদস্য নাসিমা আক্তার মল্লিকা বিষয়টি প্রশাসনকে জানান। মঙ্গলবার সকালে উপজেলা সহকারী কমিশনার ভূমি ওয়াদিয়া শাবাব, পরিদর্শক (ওসি) মোহাম্মদ রিয়াজ উদ্দিন আহমেদ বিপ্লব, ওসি (তদন্ত) মহব্বত খান, উপজেলা সমাজসেবা কর্মকর্তা আব্দুল মান্নান এবং এসআই আল মামুনসহ প্রশাসনের কর্মকর্তারা লাভলুর বাড়ি থেকে মেয়েটিকে উদ্ধার করেন। তাকে ঘিওর উপজেলা স্বাস্থ্য কমপ্লেক্সে ভর্তি করা হয়েছে।\nঘিওর থানার ওসি মো রিয়াজ উদ্দিন আহমেদ বিপ্লব জানান, গতকাল (সোমবার) রাত ১১ টার দিকে স্থানীয় গ্রামবাসী শিশুটিকে উদ্ধার করে। আজ সকালে শিশুটিকে উপজেলা প্রশাসন ও পুলিশ প্রশাসনের কর্মকর্তারা ঘিওর হাসপাতালে ভর্তি করেন। এই ঘটনায় থানায় একটি সাধারণ ডায়েরি রাখা হয়েছে। তিনি বলেন, শিশুটির বাবা -মাকে শনাক্ত করার জন্য পুলিশ কাজ শুরু করেছে। ওসি রিয়াজ জানান, তিনি হাসপাতালে চিকিৎসাধীন শিশুটির দেখভাল করছেন।\nস্কুল খোলায় ঘোরাঘুরি, প্রাণ গেল ৩ ছাত্রীর\nসভা চলাকালে অফিসের ফ্লোর ধসে ১০ আ.লীগ নেতাকর্মী আহত!\nউত্তাল ভারত, মোদিকে আফ্রিদির খোঁচা !!\nবাংলাদেশকে করোনা মোকাবেলায় ২৫ কোটি টাকা দিচ্ছে সুইজারল্যান্ড !!\nহাত নেই, ৩৩ বছর ধরে মুখে চামচ নিয়ে তিন বেলা বৃদ্ধ মাকে খাওয়ান ছেলে !!\nযেখানে এক রাতেই উধাও গ্রামের বাসিন্দাসহ কবরের সব লা’শ !!\nমসজিদ জ্বলে গিয়েছে জানি, ‘কিন্তু মন্দিরে আঁচ লাগতে দেব না’ !!\nঅবশেষে হজ আয়োজনের যে সিদ্ধান্ত নিল সৌদি !!\nমার্কিন ইতিহাসের সর্বকনিষ্ঠ মেয়র ৭ মাস বয়সী চার্লি !!


pakistan army gun: মাওবাদীদের হাতে পাকসেনার বন্দুক! - maoists using pakistan army gun in chhattisgarh | Eisamay\nমাওবাদীদের হাতে পাকসেনার বন্দুক!\nEiSamay.Com | Updated: 15 Jun 2019, 01:29:00 AM\nশুক্রবার অভিযানে একটি হ্যাকলার ও একটি কোচ জি-থ্রি রাইফেল বাজেয়াপ্ত করা হয়েছে। পুলিশের দাবি, ন্যাটো ও পাকিস্তান আর্মি ছাড়া আর কেউ এ ধরনের রাইফেল ব্যবহার করে না। তাই মাওবাদীরা কোথা থেকে এই অস্ত্র হাতে পাচ্ছে, পুলিশের কাছে তা এখন লাখ টাকার প্রশ্ন।\nএই সময় ডিজিটাল ডেস্ক: মাওবাদীদের তত্‍পরতায় কি কোনও ভাবে পাকিস্তানও জড়িয়ে পড়ছে? মাওবাদীদের কাছ থেকে উদ্ধার হওয়া আগ্নেয়াস্ত্র দেখে, এমন সন্দেহই দানা বেঁধেছে ছত্তিসগঢ় পুলিশের। পাকসেনার রাইফেল কী করে, ছত্তিশগঢ়ের মাওবাদীরা পাচ্ছে, তা ভাবাচ্ছে তদন্তকারীদের। তাঁদের কথায়, এটা অত্যন্ত অ্যালার্মিং।\nশুক্রবার অভিযানে একটি হ্যাকলার ও একটি কোচ জি-থ্রি রাইফেল বাজেয়াপ্ত করা হয়েছে। পুলিশের দাবি, ন্যাটো ও পাকিস্তান আর্মি ছাড়া আর কেউ এ ধরনের রাইফেল ব্যবহার করে না। তাই মাওবাদীরা কোথা থেকে এই অস্ত্র হাতে পাচ্ছে, পুলিশের কাছে তা এখন লাখ টাকার প্রশ্ন। এই নিয়ে দ্বিতীয়বার বস্তারে মাওবাদীদের সঙ্গে এনকাউন্টারের পর বিদেশি রাইফেল মিলল।\nসূত্রের খবর, রাতভর এনকাউন্টারে চার মাওবাদী নিহত হয়েছে। উদ্ধার হয়েছে দুই মাওবাদীর মৃতদেহ। ঘটনাস্থল থেকে দুটি এসএলআর ও একটি ৩০৩ রাইফেলও মিলেছে।\nবিভাগীয় প্রধানের হেনস্থায় রোহতকে আত্মঘাতী ডাক্তারি ছাত্র!পরের খবর\nমাওবাদী পাকসেনা অস্ত্র মাও হাতে pakistan army gun maoists Chhattisgarh\nWeb Title : maoists using pakistan army gun in chhattisgarh


ভোটের জন্য রাজ্যকে তৈরি থাকতে বলল কমিশন\nHome খবর রাজ্য ভোটের জন্য রাজ্যকে তৈরি থাকতে বলল কমিশন\nনির্বাচন কমিশন। প্রতীকী ছবি\nকলকাতা: বুধবার বিভিন্ন রাজ্যের মুখ্য নির্বাচনী আধিকারিকদের সঙ্গে বৈঠক করলেন উপনির্বাচন কমিশনার সুদীপ জৈন। ওই বৈঠকে রাজ্যকে ভোটের জন্য তৈরি থাকতে বলল কমিশন।\nএবিপি আনন্দ-র রিপোর্টে বলা হয়, রাজ্যকে ভোটের জন্য তৈরি থাকতে বলে কমিশন জানিয়েছে, “যে কোনো দিন ভোটের নির্ঘণ্ট ঘোষণা হতে পারে, তৈরি থাকুন”।\nঅন্য দিকে, রাজ্যের তরফে জানানো হয়, বিধানসভা উপনির্বাচনের জন্য প্রস্তুত রয়েছে রাজ্য। পুজোর আগেই তা করা যেতে পারে।\nশীঘ্রই ভোটের নির্ঘণ্ট!\nকয়েক সপ্তাহ ধরেই শোনা যাচ্ছে, করোনা পরিস্থিতি বুঝেই আগস্টের শেষে বা সেপ্টেম্বরের শুরুতেই উপনির্বাচনের দিন ঘোষণা হতে পারে।\nতৃণমূল এবং মুখ্যমন্ত্রী মমতা বন্দ্যোপাধ্যায় আগেই বলেছেন, রাজ্যে উপনির্বাচন করাতে কোনো সমস্যা নেই। সে কথা কমিশনকে জানিয়েও দেওয়া হয়েছে। কিন্তু এখনই উপনির্বাচনে যেতে আপত্তি জানিয়ে আসছে বিজেপি।\nতবে এ দিন দুপুরে ১৭টি রাজ্যের ডেপুটি সিইও-দের সঙ্গে কেন্দ্রীয় কমিশনের বৈঠকে পুজোর ছুটির কথা উল্লেখ করে দ্রুত নির্বাচনের পক্ষেই সায় দিয়েছেন রাজ্যের নির্বাচনী আধিকারিক। স্বাভাবিক ভাবেই পাঁচ কেন্দ্রের উপনির্বাচন এবং দুই কেন্দ্রের ভোটগ্রহণের নির্ঘণ্ট প্রকাশ হতে আর খুব বেশি দেরি নয় বলেই ধারণা করা যেতে পারে।\nতবে এরই মধ্যে এক আধিকারিকের মন্তব্য উদ্ধৃত করে দ্য হিন্দু-র রিপোর্টে বলা হয়েছে, উপনির্বাচনের বিষয়ে এখনও কোনো সিদ্ধান্ত হয়নি। শীঘ্রই রাজ্যগুলির চলমান পরিস্থিতি মূল্যায়ন করা হবে। রাজ্যগুলির কাছ থেকে বিস্তারিত তথ্য বিশ্লেষণের পরে এ বিষয়ে সিদ্ধান্ত নেওয়া হবে।\nকোথায় কেন ভোট হবে?\nরাজ্যে বর্তমানে পাঁচটি কেন্দ্রে উপনির্বাচন এবং দু’টি কেন্দ্রে ভোটগ্রহণ বাকি রয়েছে। ভোট হবে ভবানীপুর, খড়দহ, শান্তিপুর, গোসাবা, দিনহাটা, সামশেরগঞ্জ এহং জঙ্গিপুরে।\nএর মধ্যে সামশেরগঞ্জ এবং জঙ্গিপুরে প্রার্থীদের মৃত্যুতে ভোটগ্রহণ স্থগিত হয়ে যায়। খড়দহ, গোসাবায় ভোটের পরে বিধায়কদের মৃত্যু হয়। শান্তিপুর, দিনহাটা এবং ভবানীপুরে নির্বাচিত বিধায়করা পদত্যাগ করেন।\nসারা দেশে স্কুল খোলার পর্যালোচনা বৈঠকে কেন্দ্রীয় শিক্ষামন্ত্রী\nইডি-র তলবে দিল্লি যাচ্ছেন না ‘দুই শিশুর মা’ রুজিরা\nঅবৈধ ভাবে ভারতে প্রবেশ, ৩ বাংলাদেশির সাজা ঘোষণা করল শিলিগুড়ি আদালত\nনারদ মামলায় নয়া মোড়! চার্জশিট পেশ করল ইডি, নাম ফিরহাদ-সুব্রত-মদন-শোভন-সহ ৫ জনের\nকলকাতা টেলিফোন ভবনে ঢুকতে বাধা! ধরনায় মেধা পাটকর-সহ কয়েকশো কর্মী\nপূর্ববতীটেস্ট বাড়তেই সাতশোর কাছাকাছি পশ্চিমবঙ্গের দৈনিক সংক্রমণ, কলকাতায় ফের আক্রান্ত শতাধিক\nপরবর্তীবিশ্বভারতী থেকে ‘বিজেপির উপাচার্য হঠাও’, তুমুল বিক্ষোভ কংগ্রেসের


ট্যুইটারে ভিডিও পোস্ট করে #WeCantBreathe আন্দোলনে সামিল হয়ে প্রধানমন্ত্রীকে নিশানা নুসরতের! রইলো ভিডিও | Bongnews24X7.Com | Latest Bengali News - বাংলা খবর - Bangla News\nপ্রথম পাতা করোনা - Covid-19 - কোভিড-১৯ ট্যুইটারে ভিডিও পোস্ট করে #WeCantBreathe আন্দোলনে সামিল হয়ে প্রধানমন্ত্রীকে নিশানা নুসরতের! রইলো...\nট্যুইটারে ভিডিও পোস্ট করে #WeCantBreathe আন্দোলনে সামিল হয়ে প্রধানমন্ত্রীকে নিশানা নুসরতের! রইলো ভিডিও\n23 April, 2021, 5:33 PM\nঅন্যদিকে সোশ্যাল মিডিয়ার অন্যতম ক্ষেত্র হল ইন্সটাগ্রাম, ফেসবুক, ট্যুইটার। যেখানে বিনোদন জগতের সাথে যুক্ত অনেকেই তাদের ছবি, ভিডিও পোস্ট করে থাকেন। ভক্তদের কাছে নিজেদের নানা ছবি, ভিডিও আপলোড করে তাদের সব আপডেট দিয়ে থাকেন তাঁরা। তারমধ্যে হলেন টলিউডের অন্যতম অভিনেত্রী তথা সাংসদ নুসরত জাহান। তিনি অভিনয়ের জগতের সাথে সাথে রাজনৈতিক ক্ষেত্রেও বেশ সক্রিয়। বর্তমানে করোনার দ্বিতীয় ঢেউ আছড়ে পরেছে ভারতে। দিন দিন বৃদ্ধি পেয়ে চলেছে করোনা সংক্রমণ ও রোগীদের মৃত্যুর সংখ্যা। আর তার মধ্যে বেশকিছু রাজ্যের হাসপাতলগুলিতে বেড, ওষুধ ও অক্সিজেনের অভাব দেখা দিচ্ছে। আর এরই প্রতিবাদে প্রধানমন্ত্রীকে নিশানা করেই ট্যুইট করলেন নুসরত।\nসম্প্রতি দেশের সাংসদ, অভিনেতা নুসরত জাহান নিজের ট্যুইটার হ্যান্ডেলে একটি ভিডিও পোস্ট করেন। আর এই ভিডিও তে উঠে এসেছে কিছু মর্মান্তিক দৃশ্য। যেখানে দেখা যাচ্ছে, অক্সিজেনের অভাবে রোগীর পরিজনরা ছুটে বেড়াচ্ছেন। আর এই ভিডিও পোস্ট করে প্রধানমন্ত্রীকে নিদশা করলেন নুসরত। তিনি মনে করেন দেশের এই সংকটের সময় প্রধানমন্ত্রী বাইরে অক্সিজেন রপ্তানি করায় অক্সিজেনের অভাব তৈরি হয়েছে দেশে। তিনি লেখেন, এমন এক সময় যখন তাঁর নিজের দেশবাসী দম ফেলার জন্য হাঁপান, সেসময় প্রধানমন্ত্রী বাইরে অক্সিজেন রপ্তানি করছেন। এমনকি তিনি লেখেন, এটি অপরাধ! দেখুন ট্যুইটার পোস্ট টি..\nঅন্যদিকে গতকাল বৃহস্পতিবার অক্সিজেনের ঘাটতিপূরণ করতে উচ্চপর্যায়ের বৈঠক করেন প্রধানমন্ত্রী। এবং তিনি ট্যুইটারে লেখেন, উচ্চপর্যায়ের বৈঠকে দেশের বর্তমান পরিস্থিতি নিয়ে, অক্সিজেন ঘাটতি নিয়ে আলোচনা হয়েছে। এছাড়া অক্সিজেন সরবরাহের বিষয়টি পুনর্মূল্যায়ন করা হয়েছে বলে তিনি জানান। আর এই বৈঠকের পরই দেশের অক্সিজেনের দ্রুত ও মসৃণ সরবরাহ নিশ্চিত করতে কেন্দ্র ৭ নির্দেশিকা জারি করে।


শাকিবের সঙ্গে অভিনয় করা নিয়ে আত্মহত্যার হুমকি দিয়েছে নায়িকা! – cncrimenews24\nশাকিবের সঙ্গে অভিনয় করা নিয়ে আত্মহত্যার হুমকি দিয়েছে নায়িকা!\nPost By তারেক আজিজ\t তারিখঃ Sep 5, 2017\n‘শাকিব যদি আমার সঙ্গে অভিনয় না করে, তাহলে আমি আত্মহত্যা করব!’ সামাজিক যোগাযোগমাধ্যম ফেসবুকে আজ সোমবার এই স্ট্যাটাস দিয়েছেন চিত্রনায়িকা মিষ্টি জান্নাত। তবে মিষ্টি জান্নাত এ ব্যাপারে আলাদা করে কিছু বলতে চাননি। এরপর নিজের মুঠোফোনটি বন্ধ করে দেন তিনি।\nচিত্রনায়ক শাকিব খান অভিনীত ‘আমি নেতা হব’ ছবিতে অভিনয় করার কথা ছিল মিষ্টি জান্নাতের। গত ২৩ জুন ছবির প্রযোজনা প্রতিষ্ঠান শাপলা মিডিয়া থেকে থেকে তা জানানো হয় সংবাদমাধ্যমগুলোকে। কিন্তু ছবির শুটিং শুরু হওয়ার পর জানা গেল, ‘আমি নেতা হব’ ছবিতে অভিনয় করছেন না মিষ্টি জান্নাত।\nপরে জানা গেছে, ‘আমি নেতা হব’ ছবিতে মূল চরিত্রে অভিনয় করতে চেয়েছিলেন মিষ্টি জান্নাত। কিন্তু এই চরিত্রে অভিনয় করছেন বিদ্যা সিনহা মিম। পরে মিষ্টি জান্নাত জানান, তিনি একই প্রযোজনা প্রতিষ্ঠানের ‘মামলা হামলা’ ছবিতে শাকিব খানের বিপরীতে অভিনয় করবেন। এদিকে শাপলা মিডিয়া থেকে জানিয়ে দেওয়া হলো, এই ছবিতেও অভিনয় করবেন বিদ্যা সিনহা মিম।\nপরপর দুটি ছবিতে শাকিব খানের সঙ্গে অভিনয়ের সুযোগ হাতছাড়া হওয়ায় খুবই হতাশ মিষ্টি জান্নাত। মিষ্টি জান্নাতের সর্বশেষ মুক্তি পাওয়া ছবি ‘তুমি আমার’। এই ছবিতে তিনি অভিনয় করেছেন সাইমন সাদিকের বিপরীতে। বিডিমর্নিং ডেস্ক-\nনারীর ম্যাসাজ ছাড়া ঘুমই আসছে না ধর্মগুরু ধর্ষক বাবার\nমিয়ানমারের চক্রান্তে ধ্বংসের দ্বারপ্রান্তে বাংলাদেশ!\nচাঁপাইনবাবগঞ্জে পুলিশ সুপার মোজাহিদুল ইসলামের নেতৃত্বে মাসিক সভা\nচাঁপাইনবাবগঞ্জের চকপাড়া সীমান্তে অস্ত্র উদ্ধার\nনির্বাচনে জিতবে বিএনপি, যদি…\nনির্বাচনে জিতবে আ. লীগ, যদি…\nচাঁপাইনবাবগঞ্জে ব্যানার বিলবোর্ড অপসারণ অব্যাহত


বুয়েট, ঢাবির পর সমন্বিত ভর্তি পরীক্ষায় যাচ্ছে না রাবি – দৈনিক আলোকিত ভোর\nHome/পাবলিক বিশ্ববিদ্যালয়/বুয়েট, ঢাবির পর সমন্বিত ভর্তি পরীক্ষায় যাচ্ছে না রাবি\nসাঈদ সজল. রাবি: বাংলাদেশ প্রকৌশল বিশ্ববিদ্যালয় (বুয়েট), ঢাকা বিশ্ববিদ্যালয়ের (ঢাবি) পর এবার কেন্দ্রীয়ভাবে (সমন্বিত) ভর্তি পরীক্ষায় যাচ্ছে না রাজশাহী বিশ্ববিদ্যালয় (রাবি)। সোমবার বিশ্ববিদ্যালয়ের শহীদ তাজউদ্দীন আহমদ সিনেট ভবনে অনুষ্ঠিত একাডেমিক কাউন্সিলের সভায় এ সিদ্ধান্ত নেয়া হয়। সভা শেষে সাংবাদিকদের এ তথ্য নিশ্চিত করেছেন বিশ্ববিদ্যালয়ের উপাচার্য অধ্যাপক ড. এম আব্দুস সোবহান।\nতিনি বলেন, সমন্বিত ভর্তি পরীক্ষায় রাজশাহী বিশ্ববিদ্যালয় অংশ নেয়ার যে সিদ্ধান্ত দিয়েছিলাম তা আমাদের একাডেমিক কাউন্সিল নাকচ করে দিয়েছে। ইউজিসিতে ভর্তি প্রক্রিয়া নিয়ে যে আলোচনা হয়েছিল তার সমস্ত কিছু এখানে আমি উপস্থাপন করেছি। এর ভিত্তিতে মতামত জানতে চেয়েছি। তখন দেখা গেলো সংখ্যাগরিষ্ঠ সদস্য ‘রাজশাহী বিশ্ববিদ্যালয়ের’ ভর্তি পরীক্ষার যে স্বতন্ত্র নিয়ম সে নিয়মেই ভর্তি পরীক্ষা নেয়ার পক্ষে মত দিয়েছেন।\nতিনি আরও বলেন, এক্ষেত্রে শিক্ষকদের যুক্তি, রাজশাহী বিশ্ববিদ্যালয় ভর্তি পরীক্ষার সময় উল্লেখযোগ্য হারে কমিয়ে আনতে পেরেছে। গতবছর মাত্র ২ দিনেই রাজশাহী বিশ্ববিদ্যালয় ভর্তি পরীক্ষা সম্পন্ন করতে পেরেছে। আবার দেশের বিভিন্ন প্রত্যন্ত এলাকায় পরীক্ষা কেন্দ্র হলে প্রশ্ন ফাঁসের মতো ঘটনা বা ভর্তি পরীক্ষার মান নিয়ে একমত হতে পারেননি একাডেমিক কাউন্সিলের সদস্যরা।\nউল্লেখ্য, দেশের পাবলিক বিশ্ববিদ্যালয়গুলোতে সমন্বিত পরীক্ষার মাধ্যমে শিক্ষার্থী ভর্তি করাতে চায় বিশ্ববিদ্যালয় মঞ্জুরি কমিশন (ইউজিসি)। পরে গত ১২ ফেব্রুয়ারি ১২টি পাবলিক বিশ্ববিদ্যালয়ের উপাচার্যদের সঙ্গে ইউজিসি’র সভায় সর্বসম্মতিক্রমে সমন্বিত ভর্তি পরীক্ষার সিদ্ধান্ত নেওয়া হয়। এতে বিশ্ববিদ্যালয়গুলোর উপাচার্যরা একাডেমিক কাউন্সিল ও সিন্ডিকেটে আলোচনা করে সমন্বিত ভর্তি পরীক্ষায় অংশগ্রহণের সিদ্ধান্ত জানাবে বলে অভিমত প্রকাশ করেন।\nতবে সমন্বিত পরীক্ষায় কারা অংশগ্রহণ করবে সে বিষয়ে চূড়ান্ত সিদ্ধান্ত জানতে আগামী ২৬ ফেব্রুয়ারি ফের বৈঠক আহ্বান করেছে ইউজিসি। তবে এতে রাজশাহী বিশ্ববিদ্যালয় অংশগ্রহণের বিষয়ে সিদ্ধান্ত নিতে আজ সোমবার (২৪ ফেব্রুয়ারি) একাডেমিক কাউন্সিলের বৈঠকে বসে বিশ্ববিদ্যালয় প্রশাসন। পরে সমন্বিত ভর্তি পরীক্ষায় অংশ নেবেননা বলে সিদ্ধান্ত গৃহীত হয়।\nসারাবছর ক্লাস না করেও পরীক্ষায় অংশ নিচ্ছে অর্ধশতাধিক ছাত্রলীগকর্মী!


সর্বোচ্চ বেতন-ভাতাপ্রাপ্ত দেশীয় ব্যাংকের শীর্ষ ১০ প্রধান নির্বাহী | Life Guide\nসর্বোচ্চ বেতন-ভাতাপ্রাপ্ত দেশীয় ব্যাংকের শীর্ষ ১০ প্রধান নির্বাহী অর্থনীতি News\nবেসরকারি ইস্টার্ন ব্যাংক লিমিটেডের ব্যবস্থাপনা পরিচালক (এমডি) ও প্রধান নির্বাহী কর্মকর্তার (সিইও) দায়িত্ব পালন করছেন আলী রেজা ইফতেখার। ২০০৭ সাল থেকেই এ দায়িত্ব পালন করছেন তিনি। ২০১৬ সালে ইস্টার্ন ব্যাংকের শীর্ষ কর্মকর্তা হিসেবে তার বেতন-ভাতা ছিল ২ কোটি ৪ লাখ ১৩ হাজার ১৯৪ টাকা। এ হিসাবে বেতন-ভাতা বাবদ আলী রেজা ইফতেখারকে প্রতি মাসে গড়ে ১৭ লাখ ১ হাজার ৯৯ টাকা দিয়েছে ব্যাংকটি।\nপ্রধান নির্বাহীদের বার্ষিক বেতন-ভাতার পরিমাণ ব্যাংকগুলোর আর্থিক প্রতিবেদনে উল্লেখ করতে হয়। দেশের সরকারি-বেসরকারি ৪৮টি ব্যাংকের আর্থিক প্রতিবেদন পর্যালোচনা করে দেখা যায়, দ্য সিটি ব্যাংকের প্রধান নির্বাহী সোহেল আরকে হোসেন গত বছর বেতন-ভাতা বাবদ ব্যাংক থেকে পেয়েছেন ১ কোটি ৭৭ লাখ ৭১ হাজার টাকা।\nঅর্থাত্ প্রধান নির্বাহী হিসেবে তিনি প্রতি মাসে গড়ে ১৪ লাখ ৮০ হাজার টাকার আর্থিক সুবিধা পেয়েছেন।\nপ্রধান নির্বাহীর বেতন-ভাতা বাবদ তৃতীয় সর্বোচ্চ ব্যয় বেসরকারি খাতের মিউচুয়াল ট্রাস্ট ব্যাংকের। ব্যাংকটির প্রধান নির্বাহী আনিস এ খান ২০১৬ সালে বেতন-ভাতা বাবদ পেয়েছেন ১ কোটি ৭৩ লাখ টাকা।\nএ হিসাবে বেতন-ভাতা বাবদ মিউচুয়াল ট্রাস্ট ব্যাংক প্রতি মাসে এ ব্যাংকারকে পরিশোধ করেছে গড়ে ১৪ লাখ ৪২ হাজার টাকা। এর আগে ২০১৫ সালে প্রধান নির্বাহী হিসেবে আনিস এ খান ১ কোটি ৬২ লাখ ৪০ হাজার টাকা বেতন-ভাতা পেয়েছিলেন।\nপ্রধান নির্বাহীদের বেতন-ভাতা প্রসঙ্গে তিনি বলেন, একজন প্রধান নির্বাহীকে একটি ব্যাংকের সবকিছু নখদর্পণে রাখতে হয়। কারণ ব্যাংকের যেকোনো ভালো-মন্দের দায়দায়িত্ব প্রধান নির্বাহীর ওপর বর্তায়। তিনি বলেন, ব্যাংকিং খাতে প্রায় তিন দশক চাকরি করে জীবনের শেষ প্রান্তে এসে একজন ব্যাংকার এমডির দায়িত্ব পালন করেন।\nকিন্তু সে সময় এমডিরা ব্যাংকের নিয়মিত কর্মকর্তা না হয়ে বরং চুক্তিভিত্তিক কাজ করেন। এ কারণে এমডিরা নির্দিষ্ট বেতন-ভাতা ছাড়া অন্য কোনো সুযোগ-সুবিধা পান না। এমডিদের কোনো প্রভিডেন্ট ফান্ড নেই। এছাড়া বেতন থেকে উচ্চহারে সরকারকে কর পরিশোধ করতে হয়। সব মিলিয়ে ব্যাংকের এমডিদের বেতন-ভাতা অন্যান্য খাতের সঙ্গে সামঞ্জস্যপূর্ণ।\nশীর্ষ নির্বাহীর বেতন-ভাতা বাবদ ব্যয়ে চতুর্থ অবস্থানে রয়েছে বেসরকারি খাতের ব্যাংক এশিয়া। প্রধান নির্বাহী মো. আরফান আলী গত বছর বেতন-ভাতা হিসেবে ব্যাংকটি থেকে পেয়েছেন ১ কোটি ৫৬ লাখ ৮৯ হাজার টাকা।\nএ হিসাবে ব্যাংক এশিয়া থেকে প্রতি মাসে গড়ে ১৩ লাখ ৭ হাজার টাকা আর্থিক সুবিধা পেয়েছেন এ ব্যাংকার।\n২০১৬ সালে উচ্চবেতনভুক্ত প্রধান নির্বাহীদের মধ্যে পঞ্চম স্থানে উঠে এসেছেন এক্সিম ব্যাংকের ড. মোহাম্মদ হায়দার আলী মিয়া। এক্সিম ব্যাংক গত বছর প্রধান নির্বাহীর বেতন-ভাতা বাবদ ব্যয় করেছে ১ কোটি ৫১ লাখ ৬০ হাজার টাকা।\nসে হিসাবে ড. মোহাম্মদ হায়দার আলী মিয়া ব্যাংক থেকে বেতন-ভাতা বাবদ প্রতি মাসে গড়ে ১২ লাখ ৬৩ হাজার টাকা পেয়েছেন। ২০১৫ সালে ইসলামী শরিয়াহ অনুযায়ী পরিচালিত ব্যাংকটি শীর্ষ নির্বাহীর বেতন-ভাতা বাবদ ব্যয় করেছিল ১ কোটি ২২ লাখ টাকা।\nএক্সিম ব্যাংকের প্রধান নির্বাহীর প্রায় সমপরিমাণ বেতন পেয়েছেন আইএফআইসি ব্যাংকের এমডি ও সিইও এম শাহ আলম সারওয়ার। বেতন-ভাতা বাবদ ২০১৬ সালে তিনি পেয়েছেন ১ কোটি ৫১ লাখ ২০ হাজার টাকা।\nএ হিসাবে আইএফআইসি ব্যাংক প্রধান নির্বাহীর বেতন-ভাতা বাবদ প্রতি মাসে ব্যয় করেছে ১২ লাখ ৬০ হাজার টাকা।\nশাহ্জালাল ইসলামী ব্যাংকের প্রধান নির্বাহীর দায়িত্ব পালন করছেন ফরমান আর চৌধুরী। বেতন-ভাতা বাবদ গত বছর ব্যাংকটি থেকে তিনি পেয়েছেন ১ কোটি ৩৪ লাখ ৩০ হাজার টাকা।\nএ হিসাবে প্রতি মাসে তিনি গড়ে বেতন-ভাতা পেয়েছেন ১১ লাখ ২৯ হাজার টাকা।\nশীর্ষ নির্বাহীদের বেতন-ভাতার প্রসঙ্গে জানতে চাইলে বেসরকারি ব্যাংক উদ্যোক্তাদের সংগঠন বাংলাদেশ অ্যাসোসিয়েশন অব ব্যাংকসের (বিএবি) চেয়ারম্যান নজরুল ইসলাম মজুমদার বলেন, এক ব্যাংকের এমডি কিংবা ডিএমডিকে উচ্চবেতন দিয়ে অন্য ব্যাংক টেনে নিয়ে যাচ্ছে। টানাটানির কারণে ব্যাংকের এমডিদের উচ্চবেতন দিতে হচ্ছে।\nব্যাংকের সংখ্যা বেশি হওয়া ও যোগ্য প্রধান নির্বাহী সংকটের কারণে বাধ্য হয়েই এমডিদের বেতন বাড়াচ্ছে পর্ষদ।\nতিনি বলেন, অর্থ মন্ত্রণালয় বা বাংলাদেশ ব্যাংকের পক্ষ থেকে ব্যাংকের এমডিদের বেতন-ভাতা নিয়ে একটি নীতিমালা প্রণয়ন করা দরকার। একটি ব্যাংকের এমডির বেতন সর্বোচ্চ ও সর্বনিম্ন কত হবে, নীতিমালায় তার বিষয়ে সুস্পষ্ট ঘোষণা থাকতে পারে।\nকারণ ব্যাংক এমডিদের বিদ্যমান বেতন দেশের কোনো বেতন কাঠামোর সঙ্গেই সঙ্গতিপূর্ণ নয়।\nদেশের বেসরকরি খাতের প্রায় সব ব্যাংকই প্রধান নির্বাহীদের ক্ষেত্রে ২০১৬ সালে ১ কোটি টাকার বেশি ব্যয় করেছে। এর মধ্যে ট্রাস্ট ব্যাংকের এমডি ইশতিয়াক আহমেদ চৌধুরী পেয়েছেন ১ কোটি ৩২ লাখ ৬৪ হাজার, আল-আরাফাহ ইসলামী ব্যাংকের এমডি মো. হাবিবুর রহমান ১ কোটি ৩২ লাখ ৪০ হাজার, মার্কেন্টাইল ব্যাংকের এমডি কাজী মসিহুর রহমান ১ কোটি ২৯ লাখ ৮২ হাজার, এবি ব্যাংকের এমডি মশিউর রহমান চৌধুরী ১ কোটি ২৯ লাখ, ঢাকা ব্যাংকের এমডি সৈয়দ মাহবুবুর রহমান ১ কোটি ২৮ লাখ ৯০ হাজার ও যমুনা ব্যাংকের এমডি শফিকুল আলম ১ কোটি ২১ লাখ ৫০ হাজার টাকা।\nসে হিসাবে প্রধান নির্বাহীদের বেতন-ভাতা বাবদ মাসে গড়ে ১০ লাখ টাকার বেশি ব্যয় করেছে এ ব্যাংকগুলো।\nনতুন ব্যাংকগুলোর মধ্যে ২০১৬ সালে সবচেয়ে বেশি বেতন পেয়েছেন এনআরবিসি ব্যাংকের ব্যবস্থাপনা পরিচালক দেওয়ান মুজিবুর রহমান। গত বছর তিনি ব্যাংক থেকে ১ কোটি ২৯ লাখ ৫ হাজার টাকা বেতন-ভাতা পেয়েছেন। বেশি বেতন-ভাতার দিক থেকে দ্বিতীয় স্থানে রয়েছেন মিডল্যান্ড ব্যাংকের ব্যবস্থাপনা পরিচালক মো. আহসান-উজ জামান।\n২০১৬ সালে তিনি ব্যাংকটি থেকে বেতন-ভাতা বাবদ ১ কোটি ২৫ লাখ ১০ হাজার টাকা পেয়েছেন। এছাড়া সাউথ বাংলা এগ্রিকালচার অ্যান্ড কমার্স ব্যাংকের এমডি মো. রফিকুল ইসলাম ১ কোটি ২৪ লাখ ৯০ হাজার ও এনআরবি ব্যাংকের সাবেক এমডি মুখলেসুর রহমান ১ কোটি ৭ লাখ টাকা বেতন-ভাতা বাবদ পেয়েছেন।\nবাংলাদেশ ব্যাংকের নির্বাহী পরিচালক ও মুখপাত্র শুভঙ্কর সাহা বলেন, সরকারি-বেসরকারি যেকোনো ব্যাংকের ব্যবস্থাপনা পরিচালক পরিচালনা পর্ষদের পক্ষ থেকেই নিয়োগ দেয়া হয়। কোনো ব্যক্তির নাম প্রস্তাব করে এমডি নিয়োগের অনুমতি চেয়ে আবেদন পাঠালে বাংলাদেশ ব্যাংক যাচাই করে নিয়োগ অনুমোদন করে।\nএক্ষেত্রে এমডিদের বেতন কত হবে, সেটিও ব্যাংকের পক্ষ থেকেই নির্ধারণ করা হয়। তবে বেসরকারি ব্যাংকগুলোর মালিকপক্ষ থেকে এমডিদের বেতন কাঠামো নিয়ে কোনো আবেদন জানালে সেটি কেন্দ্রীয় ব্যাংক পর্যালোচনা করে দেখবে। বণিক বার্তা


প্রয়োজনীয় আইন সংস্কারের পরই নির্বাচন ভোটার আইডির সিদ্ধান্ত হলে সেনাবাহিনীর সাহায্য নেয়া হতে পারেঃ সিইসি | বাংলাদেশের খবর\nপ্রয়োজনীয় আইন সংস্কারের পরই নির্বাচন ভোটার আইডির সিদ্ধান্ত হলে সেনাবাহিনীর সাহায্য নেয়া হতে পারেঃ সিইসি\nপ্রয়োজনীয় আইন সংস্কার শেষেই নির্বাচন কমিশন (ইসি) জাতীয় নির্বাচনের আয়োজন করবে। এ লক্ষ্যে সংশ্লিষ্ট এসব আইনের বিভিন্ন দিক পরীক্ষা-নিরীক্ষা শুরু করা হয়েছে। তবে কবে নাগাদ আইনী সংস্কার শেষ হবে এবং নির্বাচন সম্ভব হবে তা এখনো অনুমান করতে পারছে না ইসি। নির্বাচনের সময় জানাতে আরো কিছুদিন লাগতে পারে বলে জানিয়েছেন প্রধান নির্বাচন কমিশনার (সিইসি) ড. এটিএম শামসুল হুদা।\nতিনি জানান, ভোটার আইডি কার্ড, নির্বাচনে স্বচ্ছ ব্যালট বাক্স ব্যবহারসহ সবগুলো সংস্কার ইস্যু নিয়ে কমিশন চিন্তা করবে। যদি ভোটার আইডি কার্ড করার সিদ্ধান্ত নেয়া হয় সেড়্গেত্রে প্রয়োজনে আইন ও নিয়ম-কানুনের মধ্যে থেকে সেনাবাহিনীর সহায়তা নেয়া হবে। গতকাল রবিবার এক সাংবাদিক সম্মেলনে তিনি একথা বলেন। এর আগে সকালে প্রায় তিন ঘন্টা নির্বাচনী আইন সংস্কার বিষয়ে কমিশনের এক সভা অনুষ্ঠিত হয়। এটি ছিল এ বিষয়ে কমিশনের প্রথম বৈঠক। সভা শেষে সাংবাদিক সম্মেলনে সিইসি বলেন, নির্বাচনী আইন ও সংস্কার ইস্যুগুলোর অভ্যনত্মরীণ পর্যালোচনার পর কমিশন এ বিষয়ে একটি খসড়া তৈরি করবে। সে খসড়া নিয়ে সরকার রাজনৈতিক দল ও সুশীল সমাজের সঙ্গে আলোচনা করে সংস্কার প্রসত্মাব চূড়ানত্ম করবে। তিনি জানান, প্রথম বৈঠকে গণপ্রতিনিধিত্ব আদেশ ১৯৭২ এর প্রথম ১২টি ধারা পর্যালোচনা করেছে কমিশন। কমিশনের আরো কয়েকটা বৈঠক শেষে একটি সার্বিক চিত্র পাওয়া যাবে।\nসিইসি বলেন, রাজনৈতিক দলগুলোর নিবন্ধন বাধ্যতামূলক করা নিয়ে এখনো কোন সিদ্ধানত্ম হয়নি। এ সংশিস্নষ্ট আইন পর্যালোচনা ও সবার সাথে আলোচনা করে সিদ্ধানত্ম নেয়া হবে। ভোটার তালিকা নিয়েও কোন সিদ্ধানত্ম নেয়া হয়নি। ভোটার আইডি কার্ড করতে সেনাবাহিনীর সহায়তার প্রসত্মাব প্রসঙ্গে তিনি বলেন, ছবিসহ ভোটার তালিকা, ভোটার আইডি ন্যাশনাল আইডিসহ এ নিয়ে কমিশনের কাছে ৫টি বিকল্প রয়েছে। বিভিন্ন পড়্গের প্রসত্মাব আছে। সবগুলো বিবেচনা করা হবে। তবে এ বিষয়ে আমাদের সেনাবাহিনীর অভিজ্ঞতা রয়েছে। তারা ভিজিএফ কার্ড সফলভাবে করেছে। এর আগেও ইসি ভোটার আইডির উদ্যোগ গ্রহণ করেছে তবে সফল হয়নি। আমরা সফল হতে চাই। এজন্য দরকার হলে সেনাবাহিনীর সহায়তা নেয়া হবে।\nসিইসি বলেন, ভোটার আইডি বা ভোটার তালিকা যাই করা হোক তা সুপ্রীম কোর্টের রায়ের আলোকেই করা হবে। তবে ইলেকট্রনিক ভোটিং সিস্টেম সম্পর্কে কমিশন একেবারেই ভাবছে না বলে তিনি জানান।\nতিনি বলেন, আইন পর্যালোচনার পাশাপাশি আমরা বিভিন্ন পড়্গের সুপারিশগুলো একত্র করছি। এগুলোর মধ্যে কমিশন সচিবালয়ের স্বাধীনতা, কালো টাকা ও পেশীশক্তিধারীদের নির্বাচনে প্রতিহত করাসহ নানা বিষয় অনত্মর্ভুক্ত রয়েছে। আমরা সবগুলোকেই গুরম্নত্ব দিচ্ছি। গণপ্রতিনিধিত্ব আদেশ ১৯৭২, ভোটার তালিকা অধ্যাদেশ ১৯৮২ ও রাজনৈতিক দলের নিবন্ধন আইন -সবগুলোই আমরা পর্যালোচনা করব। তবে আইন করার আগে আমরা বাসত্মবায়ন করতে পারব কিনা তা দেখব। এছাড়া সংস্কারের কাজ সমাধা করতে যে সময়ের দরকার হয় সে সময় নেয়া হবে বলে ইসির এক প্রেস বিজ্ঞপ্তিতে বলা হয়েছে।\nসিইসি শামসুল হুদা বলেন, আগের কমিশনগুলো সংস্কারের অনেক সুপারিশ করলেও খুব কমই অনুমোদন হয়েছে। আমরা মনে করি, এবার আমাদের প্রসত্মাব অনুমোদন হবে কেননা দেশে এখন অনুকূল পরিবেশ রয়েছে। এদিকে, সংস্কার নিয়ে বিভিন্ন পত্রিকার রিপোর্টে তথ্যগত ভুলের উলেস্নখ করে তিনি বলেন, সঠিক তথ্যের ভিত্তিতে রিপোর্ট হলে সবার জন্য মঙ্গল। এ প্রসঙ্গে তিনি বলেন, নির্বাচনী ব্যয় ১০ লাখ বা ২০ লাখ করার কোন কথা এখনো কমিশন বলেনি। কোন বিষয়ে সিদ্ধানত্ম নেয়ার আগে কমিশন এখনো আইনগুলো পর্যালোচনা করছে মাত্র। Source:দৈনিক ইত্তেফাক\nThis entry was posted on সোমবার, ফেব্রুয়ারি 19th, 2007 at 9:34 পুর্বাহ্ন and is filed under জাতীয় খবর.\tYou can follow any responses to this entry through the RSS 2.0 feed. You can leavearesponse, or trackback from your own site.


গোপনে বিয়ে সারলেন প্রিয়াঙ্কা! - ডেইলি সাতক্ষীরা\nHome » গোপনে বিয়ে সারলেন প্রিয়াঙ্কা!\nগোপনে বিয়ে সারলেন প্রিয়াঙ্কা!\nমে ১, ২০১৮0মন্তব্য 102 ভিউ\nপ্রিয়াঙ্কা চোপড়া। বলিউড তো বটেই হলিউডেও নিজের একটা অবস্থান তৈরি করেছেন সাবেক এই বিশ্ব সুন্দরী। তবে নিজের বিরুদ্ধে উঠা গুঞ্জন নিয়ে কখনোই খোলসা করেনি অভিনেত্রী-সেটা শাহরুখ খান হোক কিংবা অক্ষয় কুমার। এবারও কি বিয়ের বিষয়েও চুপ থাকবেন প্রিয়াঙ্কা? অবাক লাগছে শুনতে? ভাবছেন, প্রিয়াঙ্কা চোপড়া আবার বিয়ে করলেন কবে?\nডিজিটাল ডায়াগনস্টিক সেন্টারের ৫ম বর্ষ পূর্তি পালন


মেয়েরা সারা শরীর দিয়ে ক্ষুধা মেটায়! ~ Salambarishal\nHome » Comments » মেয়েরা সারা শরীর দিয়ে ক্ষুধা মেটায়!\nডেস্ক: এলাটিং বেলাটিং সই লো/ কিসের খবর আইল/ রাজামশাই একটি বালিকা চাইল/ বালিকা দিয়ে কী হবে?/ বালিকা দিয়ে যুদ্ধ হবে…আশ্চর্য, বালিকারাও যুদ্ধে যায় নাকি? বালক বলে তা-ও না হয় মানা যেত, তা বলে বালিকা! তাদের জন্য তো পুতুল খেলা আর ঘরকন্না। যুদ্ধ করতে গেলে যা যা লাগে, সে সব কোথায় বালিকাদের মধ্যে? রণরক্ত সব পুরুষদের কাজ, পুরুষালি কাজ, তাতে ভাগ বসায় সাধ্য কী বালিকাদের? তবে যুদ্ধ করে ক্লান্ত শরীরে, পুরুষেরা, সৈনিকেরা যখন ঘরে ফেরে, তখন যদি সেখানে বালিকা থাকে, তা হলে সেই সব বেচারা পুরুষপুঙ্গবেরা একটু আরাম পায়।\nস্রেফ মুখোমুখি বসিবার নয়, আরও ঘনিষ্ঠ, আরও তপ্ত এবং আরও হিংস্র আরাম- শরীর যখন শরীর চায়, সেই উষ্ণ আরাম। মুশকিল, যত বার এই ‘আরাম’ শব্দটা লিখছি, ততবারই কলম থেকে রক্তের সরু একটা রেখা বেরিয়ে আসছে, আর সেই যে বেরোচ্ছে, থামছে না, কোনও মতেই না, মাথার মধ্যে পরের পর পর সব চিন্তাভাবনা জট পাকিয়ে যাচ্ছে, এবং তার মধ্যেও রক্তের ছিটে লেগে এক কেলেঙ্কারি কাণ্ড। সেই বেয়াড়া রক্তের রেখা, জানি, এখন এই খবরের কাগজে নেই, রবিবারের সকালে নেই, বেশ কয়েকটা মেগা সিরিয়ালে ঠাসা সন্ধ্যেবেলাতেও নেই, অথচ ইতিহাসের দিকে মুখটি করে একটু নজর রাখলেই ধরা পড়বে সেই রক্ত- আর কান পাতলে শোনা যাবে সমস্বরে, তবু চাপা একটি চিৎকার। চিৎকার, নাকি গোঙানি!\nমানচিত্রে এশিয়া মহাদেশের যে বিশেষ জায়গাগুলি থেকে শূন্যে ছিটকে যাচ্ছে ওই চিৎকার, বা গোঙানি, সেই সব জায়গা আরাম-নিবাস হিসাবেই ইতিহাসে ঠাঁই পেয়েছে। আরাম নিবাস, বা ইতিহাস-খ্যাত পরিভাষায়, ‘কমফর্ট স্টেশন’।\nযারা গোঙাচ্ছে, তারাও তো পোশাকি ভাষায় ‘কমফর্ট উইমেন’। ফুর্তিমেয়ে। সৈন্যদের যে খিদে থাকে, শিরায় শিরায়, লুকনো, তবে প্রথম রিপু বলেই আদিম ও অনিবার্য, এই সব মেয়েরা সারা শরীর দিয়ে তাদের সেই ক্ষুধা মেটায়। কাজেই, তারাও তো সেনাবাহিনীর সেবিকা। সর্বক্ষণের সেবিকা। হোল টাইমার। অসহায় হোল টাইমার।\nবালাই ষাট, কে বলে অসহায়? যত্ত সব নিন্দুকের কথা! এই সেবাধর্মের স্বীকৃতিস্বরূপ ওদের বেতন দেওয়া হয় না বুঝি? ওদের যেন আলাদা ঘর দেওয়া হয়নি। যেন বড় যত্নে, কড়া পাহারায়, নিরাপদে রাখা হয়নি ওদের! যেন খাবার-দাবার, পোশাক-পরিচ্ছদের কোনও অভাব আছে!\nরাজামশাই তো এসবের ঢালাও প্রতিশ্রুতি দিয়েই ওদের এনেছেন, থুড়ি নিয়োগ করেছেন সেনাবাহিনীর কাজে। দেশের কাজে একটুও কষ্ট সইবে না এরা? ছেলেরা যে বড়বড় দেশ জয় করে, লুঠপাট করে, খুনজখম চালিয়ে দেশের সেবা করছে রাতদিন, তার বেলা?\nবিনিময়ে যদি একটু আরাম-ই চায় তারা, সেটুকুও কি বরাতে মিলবে না?\nএই আরাম শব্দটা ফের এসে গিয়েই ঝামেলা পাকাল, কারণ বেশ বুঝতে পারছি ওই বেয়াড়া রক্তের দাগ আর গোঙানি সর্বনাশ করে ছাড়বে এই লেখার। সর্বনাশই, কেননা তিনের দশকের গোড়ায় কোরিয়ার মানচিত্রের দিকে তাকালে তো সর্বনাশ ছাড়া আর কিছু চোখেই পড়ে না।\nতখন দাপিয়ে বেড়াচ্ছে জাপানি সেনা। দুর্বার গতিতে তারা ঝাঁপিয়েছে অধিকৃত অঞ্চলের দিকে মেয়েদের দিকে। ফল, ঠিক মড়ক না হলেও অগণিত ধর্ষণ। তার সংখ্যা ক্রমশ বাড়তে থাকায় কর্তৃপক্ষ প্রমাদ গুনলেন। অথচ, কে না জানে, কোথাও যুদ্ধ হলে তার অঙ্গ হিসাবে যুদ্ধবিধ্বস্ত অঞ্চলে এমন ছোটোখাটো সব কাণ্ড হয়েই থাকে। সর্বত্র, সর্বকালে। তবে এ বার বাড়াবাড়িটা ঈষৎ বেশি হয়ে যাওয়ায় কর্তাদের কপালে চিন্তার ভাঁজ পড়ল। তা হলে উপায়?\nউপায়, কমফর্ট স্টেশন।\nধরা যাক, সেনাদের প্রথম রিপুর তাড়না মেটাতে আলাদা একটা জায়গাই তৈরি করা হল। সেখানে থাকবে রিপু নিবৃত্তির উপাদান। অর্থাৎ কিনা, মেয়ের দল। তা হলে বেশ রীতিসম্মত ভাবে গোটা ব্যাপারটাকে একটা প্রাতিষ্ঠানিক চেহারা দেওয়া যাবে। যথেষ্ট ভদ্র বন্দোবস্ত, যৌনসেবা প্রদানের নির্দিষ্ট সময় আছে, যথাযোগ্য পারিশ্রমিক আছে, অতিথি সৈনিকদের মদ্যপান এবং হিংস্রতা বারণ, মেয়েদের নিয়মিত স্বাস্থ্যকর খাদ্য-পানীয় দেওয়া হবে, এমন আরও কত! তা হলে আর কষ্ট কীসের? আরামের সব রকম আয়োজনই যখন সম্পূর্ণ, তাকে কি আদৌ সর্বনাশ বলা যায়? বরং যুদ্ধজয় করে, ছটফটে ছেলেরা যাতে আরও বড় কোনও সর্বনাশ না বাধায়, সে জন্যই তো এত সব কাণ্ড। জনতার প্রতি সবিশেষ দায়বদ্ধতাবশতই তাই, আরাম-নিবাসের সূচনা হল।\nযত দূর জানা যায়, ১৯৩১-এ জাপ সেনা মাঞ্চুরিয়া দখলের পরে প্রথম সেখানে এই জাতীয় কমফর্ট স্টেশন গড়া হয়। তারপর নানইয়েনে জাপানি সেনার বাড়াবাড়ির পর জাপান সরকার আর কোনও ঝুঁকি নিতে চাইল না। যেখানে যেখানে জাপানি সেনা, তার প্রতিটি অঞ্চলেই ছড়িয়ে দেওয়া হল কমফর্ট স্টেশন। সৈনিকদের পৌরুষকে তো আর অস্বীকার করা চলে না, তবে দেখতে হবে তার তাড়না যেন বিপথগামী হয়ে ঝামেলা না পাকায়। তাই বিশেষ ভাবে নির্মিত ঘেরাটোপে এসো পুরুষপ্রবরেরা, ফুর্তি করো, মৌজ করো, ফিরে যাও ফের রণক্ষেত্রে। ইহাই মোক্ষ, জীবনের সারাৎসার।\nএ ভাবে বোর্নিও, ফিলিপাইনস, চিন, তাইওয়ান। এ ভাবে প্রশান্ত মহাসাগরের বেশ কয়েকটি দ্বীপ, ইন্দোনেশিয়া। এ ভাবে মালয়, বর্মা (অধুনা মায়ানমার), সিঙ্গাপুর… জাপানি সৈন্য থাকলেই তাদের মনোরঞ্জনের জন্য গড়ে উঠল একের পর এক আরাম নিবাস।\nআর এই আরামের উল্টো দিকে?\n‘‘আমি ১৯২০-র ২৮ ডিসেম্বর উত্তর কোরিয়ার দক্ষিণ হ্যামগং প্রদেশের পুংসান গ্রামের ফাবাল-রিতে জন্মেছিলাম। তেরো বছর বয়সে জুন মাসে দুপুরের খাবার তৈরির জন্য আমি গ্রামের নলকূপ থেকে জল আনতে যাই। একজন জাপানি সেনা আমাকে তুলে নিয়ে যায়। বাবা-মা জানতেও পারেন না আমার কী হল। আমাকে একটি পুলিশ চৌকিতে নিয়ে যাওয়া হলে বেশ কয়েকজন পুলিশ আমাকে ধর্ষণ করে। আমি চিৎকার করলে আমার মুখে রুমাল গুঁজে দেয়। আমি কাঁদছিলাম বলে ওই চৌকির কর্তা আমার বাঁ চোখে আঘাত করে। ফলে আমি বাঁ চোখের দৃষ্টি হারাই।\nদশ দিন পরে আমাকে হেইসান নগরের জাপানি সেনা ছাউনিতে নিয়ে যাওয়া হয়। সেখানে আরও ৪০০ জন কোরিয় তরুণী ছিল। আমাদের দৈনিক চল্লিশ জন পর্যন্ত সেনাকে যৌন ক্রীতদাসী হিসাবে সেবা দিতে হত। আমি প্রতিবাদ করলে আমাকে মারত।\nএক জন মেয়ে জানতে চেয়েছিল, তাকে কেন এক এক দিনে চল্লিশ জন পর্যন্ত পুরুষকে সেবা দিতে হবে। এই অপরাধে জাপানি সৈনাধ্যক্ষ ইয়ামা মোতো তাকে অস্ত্র দিয়ে পেটানোর আদেশ দেয়। তার কাপড় খুলে পেরেক পোঁতা এক কাঠের উপরে হাত-পা বেঁধে গড়ানো হয় এবং শেষে তার মাথা কেটে নেওয়া হয়।”\nছোট্ট একটি পত্রিকা, নাম ‘খোঁজ এখন’, জানাচ্ছে চং ওক সুন নামে এক ফুর্তি-মেয়ের এই বৃত্তান্ত। আর ই ইয়ংইয়ো কী বলছেন?\n‘‘পাঁচ ভাইবোনের মধ্যে আমি দ্বিতীয় সন্তান, মেয়েদের মধ্যে সব চেয়ে বড়। বাবার ছিল জুয়ার নেশা, জমি-বাড়ি সব ওই সর্বনাশা জুয়াতেই গিয়েছিল। স্কুলে যাওয়ার সুযোগই পাইনি, সোলের রাস্তায় রাস্তায় ভিক্ষা করতাম, দু’মুঠো চাল কোনও মতে জোগাড় হলে সেটুকুই সম্বল। বছর চোদ্দো বয়েস হলে চাকরি জুটল এক কেক-বিস্কুট তৈরির কারখানায়।\n‘‘বেশ মনে পড়ে, কারখানায় গিয়েছি, ভাই দৌড়তে দৌড়তে এল, বলল বাবা ডাকছে, এখুনি বাড়ি যেতে হবে। গিয়ে দেখি, জমকালো পোশাক-পরা, তাতে আবার সোনার কাজ, এক মহিলা বসে আছেন। বললেন, আমি যদি ওঁর সঙ্গে কাজ করতে যাই, তা হলে আমি তো ভালো থাকবই, পরিবারটাও বাঁচবে। কী জবাব দেব, বুঝতে পারছিলান না। মা দেওয়ালের দিকে মুখ ফিরিয়ে, আমার দিকে তাকাচ্ছেই না। বাবা চুপ, নির্বিকার।\n‘‘চলে যাওয়া ছাড়া কোনও উপায় ছিল না। তখন আহিওন জেলায় সব গরিবদের বাড়ি তৈরির জমি বরাদ্দ করছিল সরকার। জমি তো মিলল, বাড়ি মানে, সামান্য একটা কাঠটাঠ দিয়ে কাঠামো মতো, সেটুকুও করার মতো কাঠ ছিল না বাড়িতে। জোগাড় করব, সে পয়সাও নেই। নতুন কাঠ কিনতেই হবে। এমন একটা অবস্থায় মহিলার ওই প্রস্তাব। বাবা মনে মনে ঠিকই করে ফেলেছিলেন, আমাকে স্রেফ জানানোর দরকার ছিল, আর আমিও পরিবারের মুখের দিকে চেয়ে না বলতে পারিনি।”\nএকটি মেয়ে ঘর হারাল, তার বিনিময়ে ঘর বানাল একটি পরিবার। কিন্তু ‘ঘর হারাল’টাই আবার কী রকম কথা? ঘর তো পেলও বটে।\nঘর না বিছানা? একটি ছোট্ট চৌখুপির মধ্যে একটি বিছানা। সেই ঘরে সারাক্ষণ ঝুলে থাকে রমণের ঘ্রাণ। বাড়িটা দোতলা, চারদিকে পাহারা। সেখানে বন্দি মেয়েরা দিনরাত যৌনসেবা প্রদানের ফাঁকে বাইরে খোলা হাওয়ায় গিয়ে শ্বাস নেওয়ারও ফুরসত পেত না। সেই হুকুমই ছিল না। কাঁটাতারের বাইরে গেলেই নিশ্চিত মৃত্যু। আর কাঁটাতারের মধ্যে?\n‘‘সৈন্যরা যখনই আসত, আমাদের একটা করে টিকিট দিত। রোজ আমার ঘরে অন্তত দশটা থেকে কুড়িটা টিকিট জমা হত। কারও কারও ঘরে তিরিশ-চল্লিশটাও জমে যেত। সপ্তাহে এক দিন, আমরা সেই সব টিকিট তুলে দিতাম অফিসবাবুর হাতে। টিকিট গোনা হত, কিন্তু আমরা কোনও দিন কোনও টাকার মুখ দেখিনি। বলা হত, হাতে দিলে খরচা হয়ে যাবে, তাই আমাদের প্রাপ্য টাকা নাকি নিয়মিত আমাদের নামে ব্যাঙ্কে জমা হচ্ছে। জানতাম, সব মিথ্যে কথা।”


করোনার ঊর্ধ্বমুখীর মধ্যে নতুন আতংক ‘ডেঙ্গু’\nমোহাম্মদ জাফর ইকবাল : আবু হাসান। পেশায় সংবাদকর্মী। কাজ করেন একটি জাতীয় দৈনিকে। মাস ছয়েক আগে করোনা আক্রান্তের পর এবার আক্রান্ত হয়েছেন ডেঙ্গুজ্বরে। অবস্থার অবনতি ঘটায় ভর্তি হতে হয়েছে পান্থপথের হেলথ এন্ড হোপ হাসপাতালে। ভর্তির এক সপ্তাহ পার হলেও এখনো হাসপাতালেই আছেন। জানা গেছে, তার মতো করোনা মহামারির মধ্যে ডেঙ্গুজ্বরে আক্রান্ত রোগীর সংখ্যা বাড়ছে হাসপাতালে। প্রতিদিন ২৫-৩০ জন ডেঙ্গু জ্বরে আক্রান্ত হচ্ছেন। অনেকে জ্বরে আক্রান্ত হলেও ভয়ে টেস্ট না করিয়ে বাসায় চিকিৎসা নিচ্ছেন। করোনার ঊর্ধ্বমুখী সংক্রমণের মধ্যে শঙ্কার বার্তা দিয়ে চোখ রাঙাচ্ছে ডেঙ্গু। এতে সিটি করপোরেশনের দায়িত্বে অবহেলাকেই দায়ী করছেন সংশ্লিষ্টরা।\nসাধারণত এপ্রিল থেকে অক্টোবর পর্যন্ত ডেঙ্গুর মৌসুম হিসেবে ধরা হয়। স্বাস্থ্য অধিদফতরের হেলথ ইমার্জেন্সি অপারেশন সেন্টার ও কন্ট্রোল রুমের তথ্যে জানা যায়, প্রতিদিন রাজধানীর হাসপাতালে ডেঙ্গু আক্রান্ত হয়ে ভর্তি হচ্ছেন ২৫-৩০ জন। বর্তমানে ঢাকার ৪১টি সরকারি ও বেসরকারি হাসপাতালে ভর্তি আছেন শতাধিক রোগী। তবে এখনো ডেঙ্গুর মৃত্যুর ঘটনা ঘটেনি। ২০১৯ সালে সারা দেশে ডেঙ্গুতে আক্রান্ত হয়েছিলেন ১ লাখ ১ হাজার ৩৫৪ জন। সরকারি হিসাবে মৃতের সংখ্যা ১৭৯। ২০২০ সালে ডেঙ্গু আক্রান্ত হয়ে হাসপাতালে ভর্তি হয়েছিলেন ১ হাজার ৩৯২ জন, মারা গিয়েছিলেন তিনজন। গত বছর থেকে করোনার প্রকোপে বিপন্ন হয়েছে জনজীবন। শনিবার পর্যন্ত দেশে করোনা আক্রান্ত হয়েছেন আট লাখ ৮৩ হাজার ১৩৮ জ ন। মারা গেছেন ১৪ হাজার ৫৩ জন। প্রতিদিন দীর্ঘ হচ্ছে আক্রান্ত ও মৃত্যুর পরিসংখ্যান। এর মধ্যে গত মাস থেকেই ডেঙ্গুজ্বরে আক্রান্ত রোগীর সংখ্যা বাড়তে শুরু করেছে।\nসংশ্লিষ্টরা বলছেন, বৃষ্টির মৌসুম শুরু হতেই জমে থাকা পানিতে বংশবিস্তার করতে শুরু করেছে এডিস মশা। এ পরিস্থিতিতে গত ৯ মে স্বাস্থ্য অধিদফতরের মুখপাত্র অধ্যাপক ডা. নাজমুল ইসলাম বলেছিলেন, ঢাকা উত্তর ও দক্ষিণ সিটি করপোরেশন এলাকায় এডিস মশার লার্ভার যে উপস্থিতি দেখা গেছে তা আশঙ্কাজনক বলে মনে করছে স্বাস্থ্য অধিদফতর। ভার্চুয়াল বিফ্রিংয়ে তিনি বলেন, ‘বৃষ্টি হতে শুরু করেছে। এই করোনাকালে ডেঙ্গু যেন আমাদের নতুন করে বিপদগ্রস্ত না করে। ঢাকা উত্তর সিটি করপোরেশন এলাকার ৩২ নম্বর ওয়ার্ড (লালমাটিয়া ও ইকবাল রোড) ও ৪৮ নম্বর ওয়ার্ডে (সায়েদাবাদ ও যাত্রাবাড়ী) অনেক বেশি পরিমাণে এডিস মশার লার্ভা পাওয়া গেছে। এ ছাড়া, ডিএনসিসির ১৩, ৩১, ৩৫ ও ৩৬ নম্বর ওয়ার্ডের কিছু এলাকায় লার্ভার ঘনত্ব অনেক বেশি পরিমাণে পাওয়া গেছে। তিনি আরও বলেন, ‘দক্ষিণ সিটি করপোরেশন এলাকায় মালিবাগ, গুলবাগ, শান্তিবাগ, মিন্টো রোড, বেইলি রোড, কাকরাইল, সিদ্দিক বাজার, ওসমান গণি রোড, শাঁখারীবাজার, আরকে মিশন রোড, অভয় দাশ লেন, মিল ব্যারাক এলাকায় অনেক বেশি পরিমাণে এডিস মশার লার্ভা শনাক্ত করতে পেরেছি। প্লাস্টিকের পাত্র, পানির ট্যাংক, ফুলের টব, নির্মাণাধীন ভবন, লিফটের গর্তে অত্যন্ত আশঙ্কাজনকভাবে লার্ভার উপস্থিতি পাওয়া গেছে। ২০১৯ সালে ডেঙ্গুর কারণে যে পরিস্থিতি মোকাবিলা করতে হয়েছে, সেটি যদি এই করোনাকালে হয় তাহলে মৃত্যুর মিছিল বাড়াবে কি না বরাবরই সে আশঙ্কা থেকে যায়।’\nজানা গেছে, মশক নিধনে দুই সিটি করপোরেশনে নিয়মিত অভিযানের পাশাপাশি মাঝে মাঝে চলছে বিশেষ চিরুনি অভিযান। গত ১২ জুন এডিস মশার লার্ভা নিধনে ঢাকা উত্তর সিটি করপোরেশন এলাকায় ভ্রাম্যমাণ আদালত পরিচালনা করা হয়েছে। এ সময় ২১টি মামলায় ১ লাখ ৩৮ হাজার টাকা জরিমানা করা হয়েছে। অভিযানে মশার লার্ভা ও উপযুক্ত পরিবেশ নষ্ট করা হয়। মশক নিয়ন্ত্রণে জোর দেওয়ার তাগিদ দিয়ে স্বাস্থ্য অধিদফতরের সাবেক প্রধান কীটতত্ত্ববিদ মো. খলিলুর রহমান বলেন, কয়েক দিনের বৃষ্টি এডিস মশার বংশবিস্তারে প্রভাব ফেলতে পারে। বৃষ্টির জমে থাকা স্বচ্ছ পানিতে মশা বংশবিস্তারের সুযোগ পায় এবং লার্ভার ঘনত্ব বেড়ে যায়। লার্ভার ঘনত্বের কারণে কিছু কিছু এলাকা ডেঙ্গুর ঝুঁকিতে রয়েছে। এর মধ্যেই নতুন করে ডেঙ্গু আক্রান্ত হচ্ছে মানুষ। নির্মাণাধীন ভবন, খালি কনটেইনারে লার্ভার উপস্থিতি পাওয়া গেছে। এসব থেকে সতর্ক থাকতে হবে। বালতি, বোতলে কিংবা কোনো পাত্রে পানি যেন জমতে না পারে এ জন্য কর্তৃপক্ষ ও নাগরিকদের খেয়াল রাখতে হবে।\nকরোনাভাইরাস মহামারির মধ্যেই ২০১৯ সালের মতো মারাত্মক আকারে ডেঙ্গুর প্রকোপ ছড়িয়ে পড়তে পারে বলে জানিয়েছেন রোগতত্ত্ব, রোগ নিয়ন্ত্রণ ও গবেষণা সংস্থার (ডিজিএইচএস) মুখপাত্র ও পরিচালক (রোগ নিয়ন্ত্রণ) ডা. নাজমুল ইসলাম। বলেছেন, করোনাভাইরাসের মধ্যেই যদি ২০১৯ সালের মতো কিংবা তার চেয়েও খারাপ ডেঙ্গু পরিস্থিতির মুখোমুখি হতে হয় তবে মৃতের সংখ্যা দ্রুত বাড়তে থাকবে। সম্প্রতি এক আলোচনায় ডিজিএইচএসের প্রাক-মৌসুমী এডিস জরিপের কথা উল্লেখ করে ডা. নাজমুল বলেন, স্বাস্থ্য কর্তৃপক্ষ ঢাকা উত্তর সিটি কর্পোরেশনের ৩২ নং ওয়ার্ডে এডিস লার্ভা সর্বাধিক ঘনত্ব পেয়েছে, যার মধ্যে রয়েছে লালমাটিয়া ও ইকবাল রোড অঞ্চল রয়েছে। এছাড়া একই পরিস্থিতি ঢাকা দক্ষিণ সিটি কর্পোরেশনের ৪৮ নম্বর ওয়ার্ডে, যার মধ্যে রয়েছে সায়েদাবাদ ও উত্তর যাত্রাবাড়ী অঞ্চল। লার্ভাগুলোর ঘনত্ব ব্রেটিও সূচক (বি আই) এ পরিমাপ করা হয়। ডিএনসিসির ৩২ নং ওয়ার্ডে বি আই স্কোর ২৩ রেকর্ড করা হয়েছে। অন্যদিকে ডিএনসিসি ৪৮ নং ওয়ার্ডে বি আই ২০ রেকর্ড করা হয়েছে। ডেঙ্গু শনাক্ত করার জন্য তাদের কাছে পর্যাপ্ত সংখ্যক র‌্যাপিড টেস্টিং কিট রয়েছে উল্লেখ করে ডা. নাজমুল জনগণকে অনুরোধ করেন, এডিস মশার প্রজনন ক্ষেত্র তৈরির ঝুঁকি হ্রাস করার জন্য কোনো স্থানে পানি জমিয়ে না রেখে, বাসাবাড়ির চারপাশ নিয়মিত পরিষ্কার রাখার জন্য।\nএদিকে এডিস মশা নিধনে খাল ও জলাশয়ে থাকা কচুরিপানা এবং ভাসমান ময়লা-আবর্জনা অপসারণ করতে জার্মানি থেকে অত্যাধুনিক মেশিন আনা হচ্ছে বলে জানিয়েছেন স্থানীয় সরকার, পল্লী উন্নয়ন ও সমবায় মন্ত্রী মো. তাজুল ইসলাম। গেল মাসে অনলাইনে আয়োজিত এডিস মশা নিধন এবং ডেঙ্গু সংক্রমণ প্রতিরোধ সংক্রান্ত আন্তঃমন্ত্রণালয় সভায় সভাপতির বক্তব্যে এ কথা জানান তিনি। তিনি বলেন, ঢাকাসহ সব সিটি কর্পোরেশনের খাল ও জলাশয় থেকে কচুরিপানা এবং অন্যান্য ভাসমান পদার্থ পরিষ্কার করে মশার প্রজনন ক্ষেত্র ধ্বংস ও পানির প্রবাহ ঠিক রাখার লক্ষ্যে এই মেশিন আমদানি করা হচ্ছে। মন্ত্রী বলেন, চীন, জাপান, কোরিয়া এবং ব্রিটেনসহ বিশ্বের অনেক দেশেই এই মেশিনগুলো চালু রয়েছে। সবগুলো দেশের মেশিন যাচাই-বাছাই করে জার্মানি থেকে কেনার সিদ্ধান্ত নেয়া হয়েছে। এই মেশিন কচুরিপানাসহ ভাসমান পদার্থ, এমনকি পানির এক মিটার নিচের ময়লা-আবর্জনা অপসারণ করতেও সক্ষম। চলমান সময়কে এডিস মশার প্রজননের উর্বর সময় উল্লেখ করে মো. তাজুল ইসলাম বলেন, এডিস মশা স্বচ্ছ পানিতে জন্মে থাকে তাই বাসাবাড়িতে কোথাও পানি জমিয়ে রাখা যাবে না। নিয়মিত পরিষ্কার রাখতে হবে। এ ব্যাপারে অনেক সচেতনতামূলক প্রচার-প্রচারণা চালানো হয়েছে। এরপরও যারা এডিস মশার প্রজননে ভূমিকা রাখবে তাদের বিরুদ্ধে আইনানুগ ব্যবস্থা নেয়া হবে। তাজুল ইসলাম জানান, এডিস মশা নিধনে প্রয়োজনীয় কীটনাশক ওষুধ বিশেষ করে এডাল্টিসাইড ও লার্ভিসাইড পর্যাপ্ত মজুদ রয়েছে।\nনগর বিশেষজ্ঞরা বলছেন, রাজধানীর বেশকিছু এলাকায় এডিস মশার পরিমাণ বেশি। বিভিন্ন সরকারি সংস্থার জরিপেও রাজধানীর অন্তত ত্রিশটি স্থানে মশার ভয়াবহতার কথা বলা হয়েছিল। এ ক্ষেত্রে নতুন মেয়রদের প্রধান কাজ হবে, এসব স্থানগুলোকে গুরুত্ব দিয়ে পুরো রাজধানীতেই মশার প্রাদুর্ভাব ঠেকাতে কার্যকর ব্যবস্থা গ্রহণ। ওয়ার্ডভিত্তিক এডিস মশা নিধনে টিম গঠন করে কার্যক্রম পরিচালনার পাশাপাশি সাধারণ মানুষকেও পরিচ্ছন্ন সিটি গড়ার কার্যক্রমে যুক্ত করতে উদ্বুদ্ধ করা।\nজাহাঙ্গীরনগর বিশ্ববিদ্যালয়ের প্রাণিবিদ্যা বিভাগের অধ্যাপক ও কীটতত্ত্ববিদ কবিরুল বাশার বলেন, মশা নির্মূল কিন্তু হঠাৎ করে সম্ভব নয়। এটা অবশ্যই গুরুত্বের সঙ্গে নিতে হবে। তিনি বলেন, এ ক্ষেত্রে ডেঙ্গু নিয়ন্ত্রণে বছরব্যাপী পরিকল্পনার মাধ্যমে কাজ করতে হবে। প্রতিটি ওয়ার্ডে অন্তত চারজন কর্মীকে ডেঙ্গু নিধনে কাজে লাগাতে হবে। যারা প্রতি মাসে মেয়র বরাবর রিপোর্ট দেবেন।\nমাঝে বিরতি দিয়ে আবারো লকডাউনে যাচ্ছে দেশ। ফলে কিছুদিন নগরবাসীকে গৃহবন্দী থাকতে হবে। সবার মাথায় ঘুরপাক খাচ্ছে করোনা। তাই বাড়ির আশপাশ পারিষ্কার রাখার বিষয়ে উদাসীন সবাই। অনেকেই তাকিয়ে আছেন সিটি করপোরেশনের কার্যকর পদক্ষেপের দিকে। অথচ নিজের যেটুকু দায়িত্ব সেটাতেও তারা অবহেলা করছেন। গেল বছর প্রধানমন্ত্রী শেখ হাসিনা স্থানীয় সরকারমন্ত্রী ও দুই সিটি করপোরেশন মেয়রসহ নির্বাচিত প্রতিনিধিদের উদ্দেশে বলেছেন, ‘মশার গান আমি শুনতে চাই না। মশা মারতে হবে। বিশেষজ্ঞরা বলছেন, এখনই ডেঙ্গুর প্রকোপ থেকে বাঁচতে করোনার পাশাপাশি জরুরি পদক্ষেপ নিতে হবে। ডেঙ্গুুর মাত্রা গেল বছর থেকেও ছাড়িয়ে যেতে পারে। এই ডেঙ্গুর প্রকোপ জুলাই, আগস্ট ও সেপ্টেম্বর পর্যন্ত থাকবে।


জামালপুরে ১৯ প্রার্থীর মনোনয়ন ক্রয়\nপ্রকাশিত: ১৭:৩০ ১০ নভেম্বর ২০১৮ আপডেট: ১২:১৫ ১২ নভেম্বর ২০১৮\nজামালপুরে ৫টি আসনে এ পর্যন্ত ১৯জন মনোনয়ন ক্রয়ের খবর পাওয়া গেছে।\nএর মধ্যে জামালপুর-১ আসনে উপজেলা আওয়ামী লীগের সভাপতি নুর মোহাম্মদ, বর্তমান এমপি আবুল কালাম আজাদ, দেওয়ানগঞ্জ উপজেলা আওয়ামী লীগের সাধারণ সম্পাদক উপজেলা চেয়ারম্যান আবুল কালাম আজাদ ও উপজেলা আওয়ামী লীগের সভাপতি ইশতিয়াক হোসেন দিদারের বিষয়টি নিশ্চিত হওয়া গেছে।\nজামালপুর-০২ আসনে সংরক্ষিত আসনের মহিলা এমপি মাহজাবিন খালেদ বেবি, ফরিদুল হক খান দুলাল, সাবেক উপজেলা আওয়ামী লীগের সভাপতি জিয়াউল হক জিয়া।\nজামালপুর-৩ আসনে পাট ও বস্ত্র প্রতিমন্ত্রী মির্জা আজম। জামালপুর-৪ আসনে ডা. মুরাদ হাসান, আব্দুস সামাদ আজাদ তারা, আনিছুর রহমান এলিন, অধ্যক্ষ আব্দুর রশিদ, ইঞ্জিনিয়ার মাহবুবুর রহমান হেলাল, ছানোয়ার হোসেন বাদশা।\nজামালপুর- ৫ আসনে জেলা আওয়ামী লীগের সভাপতি এড. বাকী বিল্লাহ, সাধারণ সম্পাদক ফারুক আহাম্মেদ চৌধুরী, রেজাউল করিম রেজনু ও ইঞ্জিনিয়ার মোজাফফর হোসেন চাঁন, জাফর ইকবাল জাফু। মনোনয়ন ক্রয় উপলক্ষে জেলা ও উপজেলা থেকে বিপুল সংখ্যক নেতাকর্মী ঢাকায় অবস্থান করছেন। মনোনয়ন ক্রয়ের সময় পছন্দের প্রার্থীদের সঙ্গে দলীয় কার্যালয়ে গিয়ে মনোনয়ন সংগ্রহ করেন।


বাংলাদেশ সমর্থকদের ভারতের পতাকার অবমাননা করায়, কড়া জবাব দিল বিসিসিআই! - Sportzwiki Bengali\nবাংলাদেশ সমর্থকদের ভারতের পতাকার অবমাননা করায়, কড়া জবাব দিল বিসিসিআই!\nby Shahid Seikh\t June 16, 2017\nচলতি চ্যাম্পিয়ন্স ট্রফির দ্বিতীয় সেমিফাইনালে ভারত-বাংলাদেশ মুখোমুখি হওয়ার আগে থেকেই এই ম্যাচের পারদ চড়ছিল। সোশ্যাল নেটওয়ার্কিং সাইটে বাংলেদেশ সমর্থকদের কুরুচিকর ছবি ও মন্তব্য নিয়ে গত কয়েকদিন ধরে বেশ জলঘোলা হয়েছে। ম্যাচের আগে সোশ্যাল সাইটে এক বাংলাদেশ ভক্ত একটি ছবি দেয়, যেখানে দেখা যাচ্ছে একটি কুকুরের গায়ে ভারতের জাতীয় পতাকা আর সেই কুকুরটিকে তাড়া করেছে একটি রয়্যাল বেঙ্গল টাইগার। যার গায়ে রয়েছে বাংলাদেশের জাতীয় পতাকা।\nযা নিয়ে প্রবল অসন্তোষ জানিয়েছিল ভারতীয় সর্মথকেরা। আর এই ধরনের ঘটনা অবশ্য বাংলাদেশের সমর্থকেরা যে প্রথম ঘটালেন তা নয়। ২০১৫ সালেও সোশ্যাল মিডিয়ায় বার-দু’য়েক এই ধরনের বিতর্কিত ঘটনা ঘটিয়েছিলেন বাংলাদেশ সমর্থকেরা। এবারের ঘটনার পরেও বাংলাদেশের ক্রিকেট বোর্ড বা ক্রিকেটারদের দিক থেকে কোনও প্রতিবাদ করতে দেখা যায়নি।\nবৃহস্পতিবার এজবাস্টনে টসে জিতে প্রথমে ফিল্ডিং নেন ভারত অধিনায়ক বিরাট কোহলি। ভারতীয় ক্রিকেটারদের আক্রমণাত্মক মনোভাব ম্যাচের শুরু থেকেই দেখা যেতে থাকে। বিপক্ষের সাব্বির রহমানকে ভূবনেশ্বর কুমার ফিরিয়ে দেওয়ার সময় বিরাট ব্রিগেডের উচ্ছ্বাস ছিল দেখার মত। এরপরে তামিম ইকবাল এবং মুশফিকুর রহিমের সৌজন্যে ঘুরে দাঁড়াতে সচেষ্ট হয় বাংলাদেশ। দু’জনেই অর্ধশতরানের গন্ডি অতিক্রম করেন। ম্যাচের ওপর যখন তারা জাঁকিয়ে বসতে শুরু করেছেন, তখন এই জুটিতে ভাঙন ধরান কেদার যাদব। তামিম করেন ৭০ এবং মুশফিকুরের সংগ্রহ ৬১ রান।\nপরে কেদার যাদবের একটি ফুলটস বলে মুশফিকুরের ক্যাচ ধরার পরে ভারত অধিনায়কের সেলিব্রেশন ছিল দেখার মত। বিরাট জিভ বের করে মিষ্টির স্বাদ নিয়ে বাহারি উদযাপনে মেতে ওঠেন। ক্রমে ক্রিজে ভয়ঙ্কর রুপ ধারণ করা তামিম-মুশফিক জুটিকে ফেরাতে পেরে যেন তৃপ্তির ঢেকুর তোলেন বিরাট। ভারত অধিনায়কের এই সেলিব্রেশন পরক্ষণেই ভাইরাল হয়ে যায় সোশ্যাল নেটওয়ার্কিং সাইটে। এরপরেও সাকিবের ক্যাচ নিয়ে অভিনব কায়দায় মাটিতে হাত স্পর্শ করতে দেখা যায় জাদেজাকে।\nবাঘ ও কুকুরের ওই কার্টুনের মাধ্যমে বাংলাদেশ সমর্থকদের ভারতের জাতীয় পতাকাকে অপমান করা স্বাভাবিকভাবেই ভালোভাবে নেয়নি ভারতীয় ক্রিকেট কন্ট্রোল বোর্ড (বিসিসিআই)। ভারত অধিনায়কের জিভ বের করে ওই সেলিব্রেশনকে জবাব বলে মনে করছে বিসিসিআই। ওই ছবির দিকে ইঙ্গিত করে বলা হয়েছে, বিরাট অনায়াসেই ‘হাকা’ নাচ নাচতে পারে। প্রসঙ্গত, হাকা হচ্ছে একটি বিখ্যাত ‘যুদ্ধের নাচ’। অতীতে একটি রাগবি ম্যাচের আগে নিউজিল্যান্ডের খেলোয়াড়েরা এই হাকা নাচ নেচে হৈচৈ ফেলে দিয়েছিল।\nTagged: 2017 ICC Champions Trophy, BCCI, India bangladesh match, Indian Flag, Virat Kohli


বোরের পরমানু মডেল কিভাবে হাইজেনবার্গের অনিশ্চয়তা নীতি লঙ্ঘন করে? - Zero to Infinity Q&A\nবোরের পরমানু মডেল...\nবোরের পরমানু মডেল কিভাবে হাইজেনবার্গের অনিশ্চয়তা নীতি লঙ্ঘন করে?\nasked Jul 6, 2015 in Physics by Mr.Durjoy (2,100 points)\nবোর মডেলের এটি একটি সীমাবদ্ধতা।তাই বিস্তারিত জানতে চাই,,,,,,,,\nবোরের মডেল অনুযায়ী একটি স্থির কক্ষপথে থাকার সময় ইলেক্ট্রন শক্তি বিকিরন করে না, তবে অন্যান্য ক্লাসিকাল মেকানিক্সের নীতি মেনে চলে। যদি ইন্টারের বই দেখেন তবে দেখবেন যে ইলেক্ট্রনের বেগ, অবস্থান সহ নানা জিনিস ক্লাসিকাল মেকানিক্সের ফর্মুলা ব্যবহার করে বের করে ফেলেছে, কিন্তু হাইজেনবার্গের অনিশ্চয়তা নীতি অনুযায়ী ইলেক্ট্রনের ভরবেগ আর অবস্থান একই সাথে এপ্রোপিয়েটলি জানা যায় না।\nআসলে বোর লক্ষ্য করেছিলেন যে ইলেক্ট্রন ক্লাসিকাল বলবিদ্যা মানে না, তার প্রথম স্বীকার্যে এই বিষয়টি লক্ষ্যনীয়। কিন্তু ইলেক্ট্রন যে এক্কেবারে কোন ক্লাসিকাল বলবিদ্যার নিয়ম মানবে না তা উনি সিউর না হয়ে বলতে যান নি।\nSource: An Introduction to Mechanics by Daniel Kleppner and Kolenkow.\nanswered Jan 11, 2016 by Istiak H. Akib (274 points)\nবোর পরমানু মডেলে ইলেকট্রনকে কণা বিবেচনা করা হচ্ছে । কিন্তু ফোটনের মত এরও তরঙ্গ রূপ আছে। আর এ তরঙ্গ এর তরঙ্গদৈর্ঘ্য থেকেই বেগ মাপা হয় । যেহেতু ইলেকট্রনকে তরঙ্গ বিবেচনা করা হয়নি তাই তরঙ্গ দৈর্ঘ্য থেকে তার বেগ নির্ণয় করতে হবে না । অর্থাৎ অবস্থান জানলেও তার বেগের অনিশ্চয়তা তেমন হবে না। একারণে বোরের পরমানু মডেল হাইজেনবার্গের নীতি মানে না।\nহাইজেনবার্গের অনিশ্চয়তা নীতি দিয়ে কিভাবে ভ্যাকুয়াম ফ্ল্যাকচুয়েশনকে ব্যাখা করা হয়??\nasked Oct 9, 2016 in Physics by Ohidul (110 points)\nভোল্টমিটার কিভাবে দুই বিন্দুর মধ্যকার বিভব পার্থক্য পরিমাপ করে?\nasked Jul 26, 2015 in Physics by Nousher Ahmed (122 points)\n2 answers 1,664 views\nধ্রুবকের মান নির্ণয় করে কিভাবে?\nasked Apr 13, 2014 in Physics by জিরো টু ইনফিনিটি (1,657 points)\n2 answers 1,439 views\nasked Mar 26, 2014 in Physics by জিরো টু ইনফিনিটি (1,657 points)\n7 Member And 85 Guest


এবি ব্যাংক এর ৩৫তম প্রতিষ্ঠা বার্ষিকী উদযাপন - AB Bank Limited\nএবি ব্যাংক এর ৩৫তম প্রতিষ্ঠা বার্ষিকী উদযাপন\nসম্প্রতি দেশের প্রথম প্রাইভেট বাণিজ্যিক ব্যাংক, এবি ব্যাংক লিমিটেড তাদের ৩৫ তম প্রতিষ্ঠা বার্ষিকী পালন করেছে। ব্যাংকের সকল শাখা, সাবসিডিয়ারি এবং মুম্বাই শাখায় এক আনন্দমুখর উৎসবের মধ্য দিয়ে দিনটি উদযাপন করা হয়।\nপ্রতিষ্ঠা বার্ষিকী উপলক্ষে, এবি ব্যাংক লিমিটেডের প্রধান কার্যালয়ে এক অনুষ্ঠানের আয়োজন করা হয়। এসময় এবি ব্যাংকের চেয়ারম্যান জনাব এম. ওয়াহিদুল হক, প্রেসিডেন্ট এবং ম্যানেজিং ডিরেক্টর (চলতি দায়িত্ব) জনাব মশিউর রহমান চৌধুরী ছাড়াও ব্যাংকের পরিচালনা পর্ষদের সদস্যবৃন্দ এই অনুষ্ঠানে উপস্থিত ছিলেন।\nউক্ত অনুষ্ঠানে, এবি ব্যাংকের চেয়ারম্যান জনাব এম. ওয়াহিদুল হক ১৯৮২ সালে ব্যাংকের প্রতিষ্ঠালগ্ন থেকে এখন পর্যন্ত অর্জিত সাফল্য নিয়ে আলোচনা করেন। তিনি ব্যাংকের প্রতিষ্ঠাতা, শেয়ারহোল্ডার, গ্রাহক, কর্মীবৃন্দ ও শুভাকাঙ্ক্ষীদের ধন্যবাদ জানান। এছাড়া তিনি ব্যাংকের সাথে জড়িত সকলকে ধন্যবাদ জানান।


করোনায় ফিফার ক্ষতি ১৪শ' কোটি ডলার! || Somoynews.tv\nকরোনায় ফিফার ক্ষতি ১৪শ' কোটি ডলার!\nকরোনার আগ্রাসনে দীর্ঘদিন বন্ধ ছিল সবধরনের ফুটবল। লম্বা বিরতি কাটিয়ে আবার মাঠে ফিরেছেও। তবে এখনো দর্শকশূন্য স্টেডিয়ামে খেলতে হচ্ছে। বিশ্বকাপ বাছাইপর্ব-কোপা অ্যামেরিকাসহ আন্তর্জাতিক ফুটবলের বেশকিছু ম্যাচ পিছিয়েছে। এই অবস্থায় বেশ আর্থিক ক্ষতির মুখে পড়েছে ফুটবলের নিয়ন্ত্রক সংস্থা-ফিফা, সেটি জানা কথাই। তবে অংকটা শুনলে চোখ কপালে উঠবে। এই কয়েক মাসে ফিফার ক্ষতি ১৪শ' কোটি মার্কিন ডলার!\nফিফার একজন উচ্চপদস্থ কর্মকর্তা জানিয়েছেন এমনই।\nঅলি রেন নামের ওই কর্মকর্তা জানান, বর্তমান পরিস্থিতিতে এই ক্ষতির মুখে পড়তে হচ্ছে ফুটবল নিয়ন্ত্রক সংস্থাকে। যদিও ধীরে ধীরে মাঠে ফিরতে শুরু করেছে ফুটবল, তবে করোনা না কাটলে ক্ষতির পরিমাণ আরো বাড়বে।\nতিনি বলেন, বেশকিছু পেশাদার ক্লাব খুবই জটিল পরিস্থিতির মধ্য দিয়ে যাচ্ছে। আমার শঙ্কা, যুব একাডেমি এবং নিম্নমানের ক্লাবগুলো আরো বেশি ক্ষতির মুখে পড়বে।\nকরোনার কারণে ল্যাতিন অ্যামেরিকা অঞ্চলের বিশ্বকাপ বাছাইপর্ব পেছানো হয়। তাছাড়া ১ বছর পেছানো হয়েছে মহাদেশটির শ্রেষ্ঠত্বের আসর কোপা অ্যামেরিকা। রেন মনে করেন, ল্যাতিন অ্যামেরিকার ফুটবল ক্ষতিগ্রস্ত হয়েছে সবচেয়ে বেশি। একইসঙ্গে ক্ষতিগ্রস্তদের তালিকায় আছে এশিয়া ও আফ্রিকা অঞ্চলের ফুটবল।\nতিনি বলেন, এশিয়া ও আফ্রিকা অঞ্চলে ফুটবলের উন্নতিতে যে সব কার্যক্রম চালু হয়েছিল সেগুলো হুমকির মুখে পড়েছে। আমরা চাই ধীরে ধীরে হলেও উন্নয়নমূলক কাজগুলো চালু রাখতে।\nকরোনায় ক্ষতিগ্রস্ত ফেডারেশন ও দেশগুলোকে সহযোগিতা করতে ১৫০ কোটি মার্কিন ডলার বরাদ্দ দিয়েছে ফিফা। রেন জানান, ফিফার সহযোগী ২১১টি দেশের মধ্যে এরইমধ্যে ১৫০টি দেশের ফেডারেশন সহযোগিতার জন্য ফিফার কাছে আবেদন করেছে।\nরেন মনে করেন, ধীরে ধীরে ফুটবল শুরু হলেও আরো একটি বড়সড় ধাক্কার আশঙ্কা উড়িয়ে দেয়া যায়না।